ഇന്നത്തെ നഗര സംസ്കാരത്തിൽ നാം ഭക്ഷണത്തെ എങ്ങനെ മെച്ചപ്പെടുത്താം – ബോധപൂർവമായ ഒരു ഭക്ഷണ ശൈലി | Olympuss Doctrine\nby Varghese Mathew • May 11, 2021 • ആരോഗ്യം •0Comments\nഇന്നത്തെ നഗര സംസ്കാരത്തിൽ നാം ഭക്ഷണത്തെ എങ്ങനെ മെച്ചപ്പെടുത്താം –\nബോധപൂർവമായ ഒരു ഭക്ഷണ ശൈലി\nസ്വന്തമായി ഭക്ഷണ വസ്തുക്കൾ ഉണ്ടാക്കാനോ, പാചകം ചെയ്യാനോ കഴിയാതെ, ഉപഭോഗ സംസ്കാരത്തിന്റെയും കമ്പോളവത്കരണത്തിന്റെയും ഇക്കാലത്തു ശരിയായ ഭക്ഷണം കിട്ടുക ഏതാണ്ട് അസാദ്ധ്യമാണ്. അതിനാൽ കിട്ടുന്ന ഭക്ഷണത്തെ തിരഞ്ഞെടുക്കാനുള്ള വഴി അറിയേണ്ടത് ആവശ്യം. നമ്മുടെ ഭക്ഷണങ്ങളും ഭക്ഷണരീതികളും വഴിത്തിരിഞ്ഞു പോയി എന്ന ബോധ്യമാണ് ആദ്യം വേണ്ടത്. എന്നാൽ ഭൂരിപക്ഷം ആൾക്കാരും അതിനുള്ള ആവശ്യകത തന്നെ വളരെ വൈകിയാണ് അറിയൂന്നത്. കാരണം, നമ്മുടെ ശരീരത്തിന് വളരെയധികം സഹന ശേഷിയും, പുനഃസ്ഥാപന ശേഷിയും ഉണ്ട്. ദുരുപയോഗങ്ങളും തെറ്റായ ഭക്ഷണങ്ങളും ഉളവാക്കുന്ന പ്രക്ഷുബ്ധത കുറെയേറെ സഹിക്കാനും ശമിപ്പിക്കാനും ശരീരത്തിന് കഴിയും അത് പതിവാകുന്പോഴാണ് സഞ്ചയിച്ചു (cummulative) കൊണ്ടിരുന്ന വിഷകലനം അതിന്റെ പരിധി വിട്ടു ജീവിത ശൈലി രോഗങ്ങളായി പുറത്തു വരുന്നത്. അപ്പോൾ ആധുനിക വൈദ്യം അതിനെ മരുന്ന് കൊണ്ട് നിയന്ത്രിച്ചു ജീവിക്കാം എന്ന പാഠം മാത്രം പഠിപ്പിച്ചു ജീവിതം മുഴുവനും രോഗിയാക്കി മാറ്റുന്നു.\nഅടിസ്ഥാന നിർദേശങ്ങൾ – കിട്ടുന്നതിൽ മെച്ചമായ ഭക്ഷണം തിരഞ്ഞെടുക്കാനുള്ള മാർഗനിർദേശങ്ങൾ\nസ്വന്തമായി പാചകം ചെയ്യാതെ ഇത് വളരെ ശ്രമകരമായിരിക്കും, എന്നാലും നഗര ജീവിതത്തിൽ ഇന്നത്തെ ജീവിത ശൈലിയിൽ പാചകം ചെയ്യുക എന്നത് അതിനേക്കാൾ പ്രയാസമായിരിക്കും. അതിനു പോലും സമയം കൊടുക്കാത്ത വിധം അവനെ തൊഴിൽ സംസ്കാരം അടിമപ്പെടുത്തി. ആ പണം കൂടെ ഉപയോഗിച്ച് പൂർണ്ണ ഉപഭോഗിയാക്കാനുള്ള തന്ത്രം. അപ്പോൾ ഈ ജീവിത ശൈലി മാറ്റാനുള്ള മാർഗ്ഗങ്ങൾ ആരാഞ്ഞു കൊണ്ട് ഈ വ്യവസ്ഥയിൽ ഇപ്പോൾ എന്ത് ചെയ്യാൻ പറ്റും എന്ന് ചിന്തിക്കുക.\nപൂർണഗുണസമ്പന്നവും (wholesome) ലളിതവുമായ ആഹാരം തിരഞ്ഞെടുക്കുക. wholesome എന്ന് വെച്ചാൽ പ്രകൃതിയിലെ വിഭവങ്ങളെ അതിന്റെ സമഗ്രതയോടെ എടുക്കുക എന്നതാണ്. അതിനെ മുറിക്കുന്പോഴും, വേവിക്കുന്പോഴും, പൊടിക്കുന്പോഴും, അരയ്‌ക്കുന്പോഴും അതിന്റെ disintegration തുടങ്ങും. അതിനാൽ അത് ഭക്ഷിക്കുവാൻ വേണ്ടപ്പോൾ മാത്രം ചെയ്യുക. അതിന്റെ vitality എന്നതാണ് അതിന്റെ ഇന്റെഗ്രിറ്റി, ആ integrity മേല്പറഞ്ഞ process കഴിഞ്ഞാൽ3-3.5 മണിക്കൂർ സമയം നിൽക്കും. (appx) ഫ്രിഡ്ജിൽ തണുപ്പിച്ചു വെച്ചാലും കുറേ നേരം കൂടി അത് maintain ചെയ്യും. എന്നാലും അടുത്ത ദിവസത്തേക്ക് നിലനിൽക്കുമെന്ന് തോന്നുന്നില്ല.\nപ്രകൃതി ദത്തമായ കൃത്രിമമല്ലാത്ത ഭക്ഷണം ആണ് ഉത്തമം. കൂടുതലും സസ്യാഹാരം ആയിരിക്കാൻ ശ്രദ്ധിക്കണം. മനുഷ്യൻ ആദ്യമേ സസ്യഭുക്കായിരുന്നു. അതിനാൽ അവന്റെ ദഹന വ്യവസ്ഥിതി അടിസ്ഥാനപരമായി അതിനുള്ളതാണ്. പിന്നീട് മാംസഭുക്കായെങ്കിലും ഇപ്പോഴും രോഗ ശമനത്തിന് സഹായകമാകുന്നത് സസ്യാഹാരമാണ് എന്നത് മാംസാഹാരം ശരീരത്തിൽ പ്രക്ഷുബ്ധത ഉളവാക്കും എന്നതിന് തെളിവാണ്.\nഭക്ഷണത്തിൽ ശരീരത്തിന്റെ തോതിലുള്ള (70%) വെള്ളത്തിന്റെ അനുപാതം ഉണ്ടായിരിക്കണം. ഫലങ്ങളും പച്ചക്കറികളും സ്വതവേ ഈ അനുപാതത്തിലാണ്. ആധുനിക ഭക്ഷണരീതികൾ തികച്ചും ജലമയമില്ലാത്തതും ആണ് (highly dehydrating). ലഭ്യമായതിൽ കൂടുതൽ fluid ആയതു തിരഞ്ഞെടുക്കുക.\nപാചകം ചെയ്തു കഴിഞ്ഞാൽ ഭക്ഷണത്തിന്റെ ചൈതന്യം നഷ്ടപ്പെടാൻ തുടങ്ങും. ഏകദേശം6മണിക്കൂർ വരെ കൊണ്ട് അത് ഇല്ലാതാകും. അതിനാൽ പാചകം ചെയ്ത ഭക്ഷണം3– 3.5 മണിക്കൂറിനുള്ളിൽ കഴിച്ചാൽ ഉത്തമം. അതിനാൽ fresh cooked ഭക്ഷണം കിട്ടുന്ന ഇടം തിരക്കി വെക്കുക.\nഭക്ഷണത്തിന്റെ ഉറവിടം – പ്രകൃതി എന്ന മഹാസത്തയുടെ കുഞ്ഞുങ്ങളായ നമുക്ക് വേണ്ടതെല്ലാം അത് തന്നെ സമയാനുസൃതമായി ഉരുവാക്കുന്നു. അതായതു, ആ പ്രദേശത്തെ ജീവജാലങ്ങൾക്ക് ഓരോ കാലത്തിനനുസരിച്ചു വേണ്ട പോഷകങ്ങൾ ആ പ്രകൃതിയിൽ തന്നെ ഉണ്ടാകുന്നു. അത് കൊണ്ട് പരസ്യം ചെയ്യുന്ന പോലെ imported ആയും വിലകൂടുതലായും ഉള്ള പഴങ്ങളെയും പച്ചക്കറികളെയും തിരക്കി പോകുന്നതിനു പകരം നമ്മുടെ ചുറ്റുപാട് അതാതു കാലത്തുമുണ്ടാകുന്നവയാണ് നമുക്ക് ഏറ്റവും ഉത്തമം. അവ ശരിയായ ജൈവ കൃഷിയിൽ നിന്നായിരിക്കണം.\nസ്വന്തം ഇടത്തു നിന്ന് മാറി ജോലി ചെയ്യുന്നവർക്ക് അവരവരുടെ ജോലി ചെയ്യുന്ന പുതിയ ഇടവുമായി പൊരുത്തപ്പെടാം. അവിടത്തെ ഭക്ഷ്യ സാധനങ്ങളും ശീലിക്കാം\nകീടനാശിനികളും preservatives ഉം ഇല്ലാത്തവയായിരിക്കണം. അതായതു നമ്മുടെ പ്രദേശത്തുള്ള ജൈവകൃഷിക്കാരുടെ ഉത്‌പന്നങ്ങൾ. അവരെ പ്രോത്സാഹിപ്പിക്കുകയും നമ്മുടെ ധർമ്മം ആണ്. സൂപ്പർ മാർക്കറ്റ് ഉചിതമായ ഉറവിടം അല്ല എന്ന് മനസ്സിലാക്കുക. നിവർത്തിയില്ലങ്കിൽ ജൈവമായതു വാങ്ങാം. അത് പോലെ തന്നെ പരസ്യം ചെയ്യുന്ന ഒന്നും കഴിയുമെങ്കിൽ വാങ്ങാതിരിക്കുക. Branded ആയതിനെയും കഴിയുന്നതും ഒഴിവാക്കുക. ഓർഗാനിക് restaurants തിരക്കി വെക്കുക.\nGenetically modified (ജനിതക മാറ്റം) വരുത്തിയതിനെ ഉപയോഗിക്കരുത്. സൂപ്പർമാർക്കറ്റുകളിൽ ഇതിന്റെ ആധിക്യം കൂടുതലായതിനാൽ അവിടെ നിന്നും വാങ്ങേണ്ടി വന്നാൽ ലേബൽ നോക്കിവാങ്ങുക. ഇക്കാലത്തു labelling ഉം hidden ആകുന്നതിനാൽ അതിനെ പറ്റിയും പഠിക്കുക.\nഭക്ഷണം സസ്യാഹാരമാക്കിയാൽ ഉത്തമം. മാംസാഹാരങ്ങളും ശീലമാക്കിയവർക്കും ഒരു ശമന പ്രക്രിയയിൽ സസ്യാഹാരമാണ് കൽപ്പിക്കുന്നത്. Food Pyramid ൽ മുകളിലോട്ടു പോകുന്തോറും അവയുടെ പോഷകങ്ങൾ (പ്രത്യേകിച്ചു പ്രോട്ടീൻസ്) ദഹിപ്പിക്കാൻ സമയവും ഊർജവും കൂടുതൽ വേണം. അത് നമ്മുടെ vital energy നഷ്ടപ്പെടുത്തും. Non-veg ഉപയോഗിക്കുകയാണെങ്കിൽ ഫുഡ് പിരമിഡ്ന്റെ താഴെ നിന്നുള്ള selection നോക്കിയെടുക്കുക. അതായതു മൽസ്യങ്ങൾ ആണ് മാംസത്തെക്കാൾ അനുയോജ്യം. മാംസമുപയോഗിക്കുമ്പോൾ ജൈവമായതിനെ (grassfed freerange) ഉപയോഗിക്കുക.\nദിവസേന കഴിക്കുന്ന ഭക്ഷണത്തിൽ പഴങ്ങളും പച്ചക്കറികളും കൂടുതൽ ആക്കണം. മൂന്നിൽ രണ്ടു ഭാഗം fresh വെജിറ്റബ്ൾസ് / ഫ്രൂട്സ് ആയാൽ ഉത്തമം (Fresh salads). Sprouts, microgreens വീട്ടിൽ ഉണ്ടാക്കാമെങ്കിൽ ഉത്തമം. ധാന്യം അതിന്റെ തവിടോടു കൂടിയാണ് കഴിക്കേണ്ടത് പോളിഷ് ചെയ്തു വെളുപ്പിച്ചതിൽ പോഷകങ്ങൾ ഇല്ല . അതുപോലെ പുഴുക്കലരി വേവിച്ചുണ്ടാക്കിയതിനാൽ അതിന്റെ ജീവാംശം ഇല്ലാതെ മൃതമാണ്. കലോറി മാത്രം കാണും. vitality നഷ്ടപ്പെട്ടതിനാൽ ഉത്തമമല്ല. പഴത്തിന്റെ പച്ചക്കറിയുടെയും തൊലിയിൽ വളരെയധികം പോഷകമൂല്യങ്ങൾ ഉണ്ട്. അതിനാൽ അത് കഴിയുന്നതും കളയാതെ ഉപയോഗിക്കുകയാണ് നല്ലതു.\nഅജിനോ മോട്ടോ എന്ന MSG (Mono sodium glutamate), ചൈനീസ് ഫുഡ് ലെയും മക് ഡോണാൾഡിലെയും tasty ആയ chemical ഒരു neurotoxin ഉം addictive ഉം ആണ്. അത് വിവാദമായപ്പോൾ ഭക്ഷ്യ വ്യവസായം അതിനെ അതിജീവിക്കാൻ അതിന്റെ 40 അവതാരങ്ങളെ സൃഷ്ട്ടിച്ചു. ഇന്ന് ആ വിവിധ പേരുകൾ ഗൂഗിളിൽ തന്നെ ലഭ്യമാണ്. ഈ ഒരു MSG സ്റ്റോറി മുഴുവൻ പഠിച്ചാൽ ഭക്ഷ്യ വ്യവസായം എത്രമാത്രം ദുഷിച്ചതാണെന്നു കാണാം. അമേരിക്കയുടെ തന്നെ ഉന്നത ഗവണ്മെന്റ് തലങ്ങളിലെ അവരുടെ സാന്നിദ്ധ്യവും സ്വാധീനവും മനസിലാക്കാം\nസംസ്കരിച്ച വെളുത്ത (refined) മൈദാ ഉപയോഗിക്കരുത്. അത് വെറും കലോറി മാത്രവും പോഷകങ്ങൾ ഇല്ലാതെ ഗ്ളൂട്ടൻ കരണകാരിയുമാകുന്നു. ഇത് കാരണം ഇതുപയോഗിക്കുന്ന എല്ലാ ബേക്കറി ഉല്പന്നങ്ങളും നിഷേധിക്കുക.\nസംസ്കരിച്ചു ബ്ലീച് ചെയ്തു വെളുപ്പിച്ച പഞ്ചസാര ഉപേക്ഷിക്കുക. പകരം ശർക്കര പാനീയമോ, ശർക്കരയോ, ചക്കരയോ ശുദ്ധമായ തേനോ, മേപ്പിൾ സിറപ്പോ ഉപയോഗിക്കാം. കരിന്പിൻ നീരിലെയും പനനീരിലെയും എല്ലാ പോഷകങ്ങളെയും മാലിന്യങ്ങളായി വിശദീകരിച്ചു, നീക്കം ചെയ്തു ബ്ലീച് ചെയ്തു വെളുപ്പിച്ച പഞ്ചസാര ഒരു രാസ പദാർത്ഥം മാത്രമാണ്. അത് പോലെ തന്നെ ഷുഗർ അടങ്ങിയ എല്ലാ പാനീയങ്ങളും, കോളയും പെപ്സി പോലുള്ള കൂൾ ഡ്രിങ്ക്‌സും പായ്ക്ക് ചെയ്ത ഫ്രൂട്ട് ജ്യൂസും ഉപയോഗിക്കരുത്. ഫ്രഷ് ജ്യൂസ് ഉപയോഗിക്കാം.\nHCFS (High Fructose Corn Syrup) മിക്കവാറും എല്ലാ ബേക്കറി സാധനങ്ങളിലും ഉപയോഗിക്കുന്നു. ഇത് ഹാനികരമാണ്. ജനിതക മാറ്റം വരുത്തിയ ചോളമാണ് ഇതിനുപയോഗിക്കുന്നതു.\nequal പോലുള്ള ഷുഗർ substitute ഉപയോഗിക്കരുത്. അതിലെ chemicals (aspartame), dementia തുടങ്ങിയ nervous disorder ഉണ്ടാക്കുന്നു. (In long term use)\nIndustrial Dairy ഉല്പന്നങ്ങൾ ഉപയോഗിക്കരുത്. പാൽ, തൈര്, വെണ്ണ, നെയ്യ് , മാംസം, എന്നിവ വ്യവസായ അടിസ്ഥാനത്തിൽ ഉണ്ടാക്കുന്നതിന്റെ toxicity വളരെയധികം ആണ്. അതിനാൽ ജൈവമായതു മാത്രം വാങ്ങാൻ ശ്രമിക്കുക. അതിലും genuine ആണോ എന്ന് ഉറപ്പു വരുത്തുക. ഇതൊക്കെ മനുഷ്യന്റെ പ്രാഥമിക ഭക്ഷണത്തിൽ ഉൾപെട്ടിട്ടില്ലായിരുന്നതിനാൽ വേണ്ടെന്നു വെച്ചാലും തരക്കേടില്ല, കാരണം പാലുല്പന്നങ്ങൾ ഒരു ideal ഭക്ഷ്യ സാധനമല്ല.\nകൊഴുപ്പും എണ്ണയും പ്രകൃതിയിൽ നിന്നുള്ള ഭക്ഷണത്തിൽ നമുക്ക് വേണ്ടത് അടങ്ങിയിട്ടുണ്ട്. എന്നാൽ ശീലം കാരണം ഉപയോഗിക്കണമെങ്കിൽ സൂപ്പർ മാർക്കറ്റിൽ കിട്ടുന്ന ഒരു refined ഓയിലും പാടില്ല. unprocessed unrefined cold pressed ആയത് ആണ് ഉത്തമം. അതിൽ ചക്കിൽ ആട്ടിയ വെളിച്ചെണ്ണയാണ് ലോകത്തിലെ ഏറ്റവും മികച്ചമായതായി കാണുന്നത്. ഒലിവു ഓയിൽ രണ്ടാം സ്ഥാനത്താണ്. ഒലിവു ഓയിൽ കൂടുതലും ഇറ്റാലിയൻ മാഫിയയുടെ അധീനത്തിൽ കലർപ് ചേർത്ത് മലിനീകരിക്കപ്പെട്ടതായി പല റിപ്പോർട്ടും ഉണ്ട്. വ്യവസായടിസ്ഥാനത്തിലല്ലാത്ത എല്ലാ എണ്ണ കരുക്കളും ഈ രീതിയിൽ ചക്കിൽ ആട്ടി എടുത്താൽ നല്ലതായിരിക്കും. അവരവരുടെ പരിസരത്തു regional) തന്നെ ഉണ്ടാകുന്ന എണ്ണകരുക്കളാണ് ഉത്തമം.\nഉപ്പു ഒരു അടിസ്ഥാന അവശ്യ ഘടകമല്ല. ശീലം കൊണ്ടുണ്ടായതാണ്. ഉപയോഗിക്കണമെങ്കിൽ process ചെയ്യാത്ത (unrefined) കടലുപ്പോ, ഹിമാലയൻ പാറ ഉപ്പോ ഉപയോഗിക്കാം. അതിലുള്ള 84 minerals മാലിന്യം എന്ന പേരിൽ നീക്കി ശുദ്ധീകരിച്ചു വെറും sodium chloride എന്ന രാസ പദാർഥമായിട്ടാണ് മാർക്കറ്റിൽ വരുന്നത്. വെളുത്തതെല്ലാം ശുദ്ധമാണെന്ന മിഥ്യയിൽ silicon coating ചെയ്തു free flowing എന്ന value addition കാണിച്ചു മാർക്കറ്റ് ചെയ്യുന്നു. Iodine ചേർത്ത് ഗോയ്റ്റർ രോഗത്തിന് നല്ലതാണെന്നു പറഞ്ഞു വാങ്ങിപ്പിക്കുന്നു. യഥാർത്ഥത്തിൽ ഈ iodine ചേർത്തത് ഒരു iodite ആയിട്ടാണ്. അതിപ്പോൾ ശരീരത്തിന് സ്വാംശീകരിക്കാൻ കഴിയില്ല എന്ന് ഗവേഷണങ്ങൾ പറയുന്നു. iodine പല പച്ചക്കറികളിലും മൽസ്യത്തിലും അടങ്ങിയിട്ടുണ്ട്.\nസ്‌പൈസസ് അഥവാ മസാലകൾ നാം ശീലം കൊണ്ട് ഉപയോഗിക്കുന്നവയാണ്. പലതിനും medicinal ആയി പ്രയോജനമുണ്ടെന്നും കാണുന്നുണ്ട്. പക്ഷെ ഒരു മരുന്നും ആവശ്യമില്ലാതെ കഴിച്ചാൽ അത് വിഷമായിട്ടാണ് ശരീരം കാണുന്നത്. പരിചയിച്ചവയെ ശരീരം തള്ളില്ല എങ്കിലും ഔചിത്യം ഉപയോഗിക്കുക. freeradicals പോലുള്ള മാലിന്യങ്ങൾ ശരീരത്തിൽ കൂടി നിൽക്കുന്ന ഈ കാലത്തു സ്‌പൈസസിന്റെ പ്രാധാന്യം തള്ളിക്കളയാനും പറ്റില്ല. എന്നാലത് മരുന്നിന്റെ അളവിൽ തന്നെ കുറേശെ ആകാം. എണ്ണയിൽ വറുത്തു അതിന്റെ ഗുണത്തെ ഇല്ലാതാക്കരുത്. ഇവിടെയും ജൈവമായാൽ നന്ന്.\nലഹരി പദാർത്ഥങ്ങൾ. alcohol ൽ ഒളിഞ്ഞിരിക്കുന്ന അപകടങ്ങളെ മറച്ചു വെച്ച് പല ഗുണങ്ങളുള്ള ഒന്നായി propagandas സമയാസമയം മാധ്യമങ്ങളിൽ പറഞ്ഞു അതിനെ ന്യായീകരിക്കുന്ന കച്ചവടത്തിന്റെ മാർഗമാണ് നാം മിക്കപ്പോഴും കാണുന്നത്. മെഡിക്കൽ ലെവലിൽ 30 ml (ഒരു പെഗ്) പ്രയോജനം ചെയ്തേക്കാം. അവിടെ നിർത്താൻ കഴിയാൻ പറ്റിയാൽ പ്രശ്നമില്ലായിരുന്നു. അത് ബ്രൈനിലെ pleasure centers ആയ cannabinoid receptors നെ ഉത്തേജിപ്പിച്ചു high ആക്കുന്നത് addictive ആണ്. അത് ബോധമനസ്സിന്റെ മനസാന്നിദ്ധ്യത്തെ ചുരുക്കി മറ്റു ചിന്തകളെ അകറ്റുന്ന ഫലവും വ്യാകുലത അധികമുള്ള മനുഷ്യന് addictive ആണ്. Mind Cognitive ability കുറക്കുന്നു. ഈ cannabinoid receptors എന്നത് തന്നെ ഒരു misnomer ആണ്. Marijuana റിസർച്ച് നടത്തിയപ്പോൾ ഉത്തേജിതമായി കണ്ട ബ്രെയിൻ സെന്റേഴ്സ് നെ അവർ cannabinoid receptors എന്ന് വിളിച്ചു. അതിനെ ബ്രെയിൻ ന്റെ pleasure centers ആയി കണ്ടു, ആദിമനുഷ്യർ കഞ്ചാവു ഉപയോഗിച്ചിരുന്നു എന്നും മോക്ഷത്തിലേക്കുള്ള മാർഗം കഞ്ചാവായി സന്യാസികൾ വരെ ഉപയോഗിക്കുന്നു എന്നും വരെ വിളന്പി. യഥാർത്ഥത്തിൽ, ഈ സെന്റേഴ്സ് ഉത്തേജിതമാകുന്നത് നമ്മുടെ ചുറ്റുപാടുമായി നാം harmonious ആയി യോഗത്തിലാകുന്പോഴാണ്. Happiness, bliss, ecstacy എന്നൊക്കെ യോഗികൾ വിശേഷിപ്പിക്കുന്ന അവസ്‌ഥകൾ. അത് കഞ്ചാവിലൂടെയോ വിസ്കിയിലൂടെയോ അല്ല. അതിലൂടെ ഒരു മിഥ്യയിലാണ് എത്തുക. അത് ശരീരത്തിൽ cummulative ആയി entropy സൃഷ്ട്ടിച്ചുകൊണ്ടിരിക്കും. അതുപോലെ തന്നെയാണ് എൽഎസ്ഡി Cocaine തുടങ്ങിയ എല്ലാ ലഹരി പദാർത്ഥങ്ങളും.\nനമ്മൾ കഴിക്കുന്ന ഭക്ഷണത്തെക്കുറിച്ച് ബോധവാന്മാരായിരിക്കുക. മിക്കപ്പോഴും, നല്ലരുചി, അമിതമായി ഭക്ഷണം കഴിക്കാൻ പ്രേരിപ്പിക്കുകയും അതിന്റെ ഫലമായി നമ്മുടെ ദഹന, വിസർജ്ജന സംവിധാനത്തിന് അമിതഭാരം ഉണ്ടാകുകയും അമിതമായി മാലിന്യങ്ങൾ അവശേഷിപ്പിക്കുകയും ചെയ്യും. നിങ്ങൾ കഴിക്കുന്ന ഭക്ഷണത്തിൽ ശ്രദ്ധ കേന്ദ്രീകരിക്കുകയും അത് നമ്മുടെ ശരീരമായിത്തീരേണ്ടതാണ് മനസ്സിലാക്കി ആ ഭക്തിയോടും, മറ്റെന്തിലോട്ടും ശ്രദ്ധ തിരിക്കാതിരിക്കുകയും ചെയ്യുക. ഒരു additional helpng impulsive ആയി തോന്നിയാൽ2മിനിറ്റ് കാത്തിരിരുന്ന ശേഷം, ഉള്ളിലോട്ടു നിങ്ങളുടെ വയറിനോട് ചോദിക്കുക. വേണമെന്ന് ഇപ്പോഴും തോന്നുന്നുണ്ടെങ്കിൽ മാത്രം extra എടുക്കുക.\nഭക്ഷണം കഴിക്കുക ഒരു സർഗ്ഗ പ്രക്രിയ ആണ് – ഒരു ധ്യാനം. അതിനു കാരണമായവരോടെല്ലാം കൃതജ്ഞത പ്രകടിപ്പിക്കുകയും ഭക്ഷണം കഴിക്കുന്പോൾ അതിന്റെ, രുചി, രസം, ശബ്ദങ്ങൾ എന്നിവയിൽ ശ്രദ്ധ കേന്ദ്രീകരിക്കുകയും ആസ്വദിക്കുകയും ചെയ്യുക. ടിവി കാണുന്നത്, പുസ്തകങ്ങൾ / ന്യൂസ് പേപ്പർ, സംഭാഷണങ്ങൾ / മൊബൈൽ തുടങ്ങിയവ വായിക്കുന്നത് നിങ്ങളെ ആ ആസ്വാദനത്തിൽ നിന്നും വ്യതിചലിപ്പിക്കുകയും നിങ്ങൾ അമിതമായി ഭക്ഷണം കഴിക്കാൻ കാരണമാകുകയും ചെയ്യുന്നു. ഭക്ഷണം അതിന്റെ സൗന്ദര്യം, രസം, രുചി, ഗന്ധം എന്നിവയിൽ കേന്ദ്രീകരിച്ച് ആസ്വദിക്കുക.\nആവശ്യമായ ഭക്ഷണത്തിന്റെ അളവ് ഉപാപചയത്തെ ( Metabolism) ആശ്രയിച്ചിരിക്കുന്നു. ചെറുപ്പവും വളരുന്നവരുമാണെങ്കിൽ, കൂടുതൽ പ്രോട്ടീനുകളുള്ള ഭക്ഷണം ആവശ്യമാണ്. നിങ്ങൾ പ്രായപൂർത്തിയായ ആളാണെങ്കിൽ ശാരീരിക ജോലി ചെയ്യുന്നില്ല കൂടാതെ / അമിതമായി വ്യായാമം ചെയ്യുന്നില്ലെങ്കിൽ, നിങ്ങൾക്ക് വളരെ കുറച്ച് ഭക്ഷണം മാത്രമേ ആവശ്യമുള്ളൂ – ഗുണനിലവാരമുള്ള ഭക്ഷണം. നിങ്ങൾ ശാരീരികമായി സജീവമല്ലെങ്കിൽ, മധ്യവയസ്സിനുശേഷം ആവശ്യമെങ്കിൽ നിങ്ങൾക്ക് അത്താഴം പൂർണ്ണമായും ഒഴിവാക്കാം. ഇത് intermittent fasting ആണ്. ഇത് ഓട്ടോഫാഗിയെ (Autophagy) പ്രേരിപ്പിക്കും. ഇതാണ് incomplete metabolites, വിഷവസ്തുക്കൾ, കാൻസർ കോശങ്ങൾ എന്നിവ ഇല്ലാതാക്കുന്നതിനുള്ള ശരീരത്തിന്റെ സ്വന്തം പ്രക്രിയ.\nവയറു നിറച്ചു കഴിക്കരുത്, മൂന്നിലൊന്നു ഭാഗം ദഹന പ്രക്രിയകൾക്കു ആവശ്യമാണ്. അതിനാൽ maximum മൂന്നിൽ രണ്ടു ഭാഗം വരെയേ കഴിക്കാവൂ.\nതെറ്റായ ഭക്ഷണ കോമ്പിനേഷനുകൾ ഒഴിവാക്കുക. ഊർജ്ജത്തിന്റെയും ദഹന എൻസൈമുകളുടെയും ഫലപ്രദമായ ഉപയോഗം വഴി ദഹനം ഒപ്റ്റിമൈസ് ചെയ്യുന്നതിന്, ശരിയായ ഭക്ഷണ സംയോജനം ഉപയോഗിക്കുക. ദഹനത്തെ ലളിതമാക്കുക. പഴങ്ങൾ കഴിക്കാൻ ഭക്ഷണ നിയമങ്ങൾ നിർദ്ദേശിക്കുന്നതു, മറ്റേതെങ്കിലും ഭക്ഷണത്തിന് ½ hr മുമ്പ് അല്ലെങ്കിൽ ഭക്ഷണത്തിന്2മണിക്കൂർ ശേഷം. പഴങ്ങൾക്ക് ദഹനത്തിന് വളരെ കുറച്ച് സമയം മാത്രമേ ആവശ്യമുള്ളൂ, മറ്റ് ഭക്ഷണങ്ങളുമായി സംയോജിപ്പിക്കുമ്പോൾ, ആദ്യം ദഹിപ്പിക്കപ്പെടുന്ന പഴങ്ങൾ മറ്റ് ഭക്ഷണങ്ങൾ കൂടി ദഹിച്ച ശേഷം ആഗിരണം ചെയ്യുന്നതിനായി കാത്തിരിന്നു putrified ആകുന്നു. അതിനാൽ വിലയേറിയ എൻസൈമുകളും പോഷകങ്ങളും നഷ്ടപ്പെടും. പ്രോട്ടീനുകൾക്ക് അസിഡിക് എൻസൈമുകളും കാർബോഹൈഡ്രേറ്റുകൾക്കും പച്ചക്കറികൾക്കും alkaline എൻസൈമുകളും ആണ് വേണ്ടത്. അവ രണ്ടും നമ്മൾ സംയോജിപ്പിച്ചാൽ, രണ്ട് എൻസൈമുകളും ഒരേ സമയം ഉത്പാദിപ്പിക്കപ്പെടുന്നു, ആസിഡ് ക്ഷാര ന്യൂട്രലൈസേഷൻ കാരണം ധാരാളം എൻസൈമുകൾ പാഴാകുകയും ദഹനസമയവും ഊർജ്ജ നഷ്ടവും ഉണ്ടാകുകയും ചെയ്യും. ഗ്യാസ് ഫോർമേഷനും ഉംണ്ടാകും. അതിനാൽ മികച്ച കോമ്പോസിഷനുകൾ ആയവ -1. പച്ചക്കറികളും ധാന്യവും (കാർബോ) 2. പച്ചക്കറികളും പ്രോട്ടീൻ, കൊഴുപ്പ് എന്നിവയും. 3. പച്ചക്കറികളും ധാന്യങ്ങളും.\nപഞ്ചസാരയും കൊഴുപ്പും (ക്രീം / നെയ്യ് / എണ്ണകൾ) സംയോജിപ്പിക്കുന്നത് ഏറ്റവും മോശമാണ്, നമ്മുടെ മിക്ക മധുരപലഹാരങ്ങളും ഈ വിഭാഗത്തിലാണ്. തെറ്റായ സംയോജനം ശരീരത്തിന്റെ ഊർജ്ജവും സമയവും വിഭവങ്ങളും ധാരാളം പാഴാക്കുന്നു. നിർബന്ധമാണെങ്കിൽ ഒരു പൊതു നിയമമായി മോഡറേഷൻ ഉപയോഗിക്കുക.\nഭക്ഷണത്തിനായി ബയോളജിക്കൽ റിഥം പിന്തുടരാൻ ശ്രമിക്കുക. Elimination അതിരാവിലെ (4-11am), പുലർച്ചെ മുതൽ വൈകുന്നേരം വരെ -11am-7pm Ingestion (ഭക്ഷണം കഴിക്കുകയും ദഹിപ്പിക്കുകയും), വൈകുന്നേരം മുതൽ അതിരാവിലെ സ്വാംശീകരണം (assimilation) (7pm -4am). എലിമിനേഷൻ നടക്കുന്നത് ബോഡിയിലെ എല്ലാ വിസർജ്ജന ഗ്രന്ധികളിലൂടെയായതിനാൽ അവയെല്ലാം അതിന്റെ സമയത്തു പ്രവർത്തന പരമായിരിക്കണം. അതായതു എലിമിനേഷൻ സൈക്കിളിൽ മല മൂത്ര വിസർജനം കൂടാതെ നല്ല പോലെ വ്യായാമം ചെയ്തു വിയർക്കണം, നല്ലപോലെ lymph ഗ്ലാൻഡ്സ് മസ്സാജ് ചെയ്തു കുളിക്കണം.\nശരീരത്തിന്റെ ഊർജ്ജ ഉപയോഗ ആസൂത്രണം മുകളിലുള്ള ചാക്രികത അനുസരിച്ചാണ്. എലിമിനേഷൻ സൈക്കിളിൽ ഭക്ഷണം കഴിക്കുകയാണെങ്കിൽ, ദഹനത്തിനായി energy ആമാശയത്തിലേക്ക് നീങ്ങുന്നു. സ്വാംശീകരണത്തെ ശല്യപ്പെടുത്തുന്നതിലൂടെ വിലയേറിയ പോഷകങ്ങൾ ശരിയായ ടിഷ്യുകളിലേക്കോ അവയവങ്ങളിലേക്കോ എത്താതിരിക്കുകയും ശരീരത്തിൽ വിഷ മാലിന്യങ്ങൾ അടിഞ്ഞു കൂടുകയും ചെയ്യുന്നു. കൊഴുപ്പ് ടിഷ്യൂകൾ, ലിംഫ് നോഡുകൾ, സന്ധികൾ എന്നിവയിൽ ഇവ സംഭരിക്കപ്പെടുന്നു. ഈ ക്രമം കർശനമായി പിന്തുടരുന്നത് ബുദ്ധിമുട്ടാണെന്ന് തോന്നാം. എന്നാൽ അത് എത്രത്തോളം പിന്തുടരാമോ അത്രയും നല്ലതു. നമ്മളുടെ ജോലി ഷെഡ്യൂളുകൾ കാരണം നമ്മൾ കനത്ത പ്രഭാതഭക്ഷണം, തെറ്റായ സമയത്ത് കഴിക്കുന്നു. നേരത്തെ ആരംഭിക്കുകയാണെങ്കിൽ, പഴങ്ങളോ പഴങ്ങളോ വെജ് ജ്യൂസോ എടുക്കുക, അതിന് വളരെ കുറച്ച് energy മാത്രമേ ആവശ്യമുള്ളൂ. പിന്നീട് പ്രഭാതഭക്ഷണം എടുത്ത് 11 മണിയോടെ കഴിക്കുക (അല്ലെങ്കിൽ നിങ്ങൾക്ക് കഴിയുമെങ്കിൽ അത് ഒഴിവാക്കി നേരെ ഉച്ചഭക്ഷണത്തിന് പോകാം). ഉച്ചയ്ക്ക് 1pm ഓടെ ഉച്ചഭക്ഷണം കഴിക്കുക. അത്താഴം വൈകിട്ട്6-7 മണിയോടെ കഴിക്കുകയാണ് ഉത്തമം. അത്താഴം ലളിതമായിരിക്കണം. ഇടക്കുള്ള ഇടക്കുള്ള snacking ഒഴിവാക്കണം. പലപ്പോഴും snacking വളരെ heavy ആകുന്നു. പ്രധാനമായി ഫ്രൈഡ് ഉം roasted ഉം ആയ snack ആയതാണ് കാരണം. ഹെവി ഫുഡ് കഴിഞ്ഞു5-6 hrs കഴിഞ്ഞേ അടുത്ത ആഹാരം കഴിക്കാവൂ. അതായതു ഒന്നിന്റെ ദഹനം പൂർത്തിയായിട്ട് വേണം അടുത്ത ഭക്ഷണം കഴിക്കാൻ.\nആസക്തികളിൽ (food addictions) നിന്ന് മുക്തി നേടുക – ശരീരത്തിന് ആവശ്യമായ ഭക്ഷണസാധനങ്ങൾ മനസ്സിലാക്കി അത് തിരയാനുള്ള നമ്മുടെ സ്വാഭാവിക സഹജാവബോധത്തെ ആസക്തി മറയ്ക്കുന്നു. കാട്ടിലെ മൃഗങ്ങളെ നോക്കൂ. അവ സഹജാവബോധം കൊണ്ട് ശരീരത്തിന് ആവശ്യമായ വ്യത്യസ്ത ഇനങ്ങൾ മണത്തും രുചിച്ചും തിരിച്ചറിഞ്ഞു കഴിക്കുന്നു. അതിനാൽ, നമുക്ക് ആസക്തികൾ മറികടക്കുന്നതിനും നമ്മുടെ ആന്തരിക മൂല്യങ്ങൾ വീണ്ടെടുക്കുന്നതിനും ബോധപൂർവമായ ശ്രമം ആവശ്യമാണ്. കോളാസ്, ചായ, കോഫി, മദ്യം, അമിത ഭക്ഷണം, തെറ്റായ ലഘുഭക്ഷണം, മധുരത്തോടുള്ള അമിതപ്രിയം തുടങ്ങിയവയെല്ലാം ആസക്തിയാണ് (addiction). Fast food addiction MSG പോലുള്ള രാസപദാര്ഥങ്ങളിൽ നിന്നും ഉളവാക്കുന്നവയാണ്\nഇത് പരിശീലിക്കുന്നത് തീർച്ചയായും ബുദ്ധിമുട്ടാണ്. എന്നാൽ ആധുനിക കാലത്ത് നിങ്ങൾക്ക് രോഗങ്ങൾ ഒഴിവാക്കാനും ആരോഗ്യകരവും സന്തുഷ്ടവുമായ ജീവിതം നയിക്കാനും കഴിയാനുള്ള ഏറ്റവും നല്ല മാർഗ്ഗമാണിത്. അതിനാൽ എത്ര ശ്രമിക്കേണ്ടി വന്നാലും ഒരു ഭാരമാകരുത്. മുകളിലുള്ള സുരക്ഷിത വിവരണങ്ങളുമായി പൊരുത്തപ്പെടുന്ന ഒന്നും ചിലപ്പോൾ നിങ്ങൾ കണ്ടില്ലെന്നു വരും. നിങ്ങൾ എത്രത്തോളം നിസ്സഹായകരാണെന്നതിന്റെ സൂചനയാണിത്. നിങ്ങളുടെ എല്ലാ സാഹചര്യങ്ങളും വിശകലനം ചെയ്തു, കഴിയുന്നത്രയും ഈ രീതി പിന്തുടരാനുള്ള മികച്ച മാർഗം തിരഞ്ഞെടുക്കുക. എന്ത് വാങ്ങണം, എവിടെ നിന്ന് എങ്ങനെ പാചകം ചെയ്യാം, നിങ്ങൾ ഭക്ഷണം കഴിക്കുമ്പോൾ ലഭ്യമായ ഓപ്ഷനുകളിൽ നിന്ന് ശരിയായ ഭക്ഷണം എങ്ങനെ തിരഞ്ഞെടുക്കാം എന്നിവക്കായി നിങ്ങൾ ഒരു ആസൂത്രണം ചെയ്യേണ്ടതുണ്ട്. ചിലപ്പോൾ നിങ്ങൾ sourcing, buying, eating എന്നിവയുടെ മുഴുവൻ സംവിധാനവും മാറ്റേണ്ടതുണ്ട്. സൂപ്പർ മാർക്കറ്റിൽ നിന്നുള്ള മിക്ക വാങ്ങലുകളും അവസാനിപ്പിച്ച്, എല്ലാ ഫാസ്റ്റ്ഫുഡ് ജോയിന്റുകളിൽ നിന്നും റെസ്റ്റോറന്റുകളിൽ നിന്നും ഭക്ഷണം കഴിക്കുന്നതും നിർത്തേണ്ടിവരും. പറ്റുമെങ്കിൽ അത് തന്നെ ചെയ്യുക. നിങ്ങൾക്ക് 100 ശതമാനം കഴിയുന്നില്ലെങ്കിൽ വിഷമിക്കേണ്ട. നിങ്ങൾ ഇത് കൂടുതലും കാര്യങ്ങളിൽ പാലിച്ചാലും മതി, അത് പ്രവർത്തിക്കും. നിങ്ങളുടെ ആന്തരിക ആരോഗ്യം വീണ്ടെടുത്തുകഴിഞ്ഞാൽ, വല്ലപ്പോഴും ഒരിക്കൽ അത്തരത്തിലുള്ള ഭക്ഷണങ്ങൾ കഴിക്കേണ്ടി വന്നാലും അത്ര പ്രശ്നമില്ല. അങ്ങനെ കഴിക്കുന്പോൾ അത് ദൂഷ്യം ചെയുന്നതാണല്ലോ എന്ന കുറ്റബോധം വേണ്ട. പകരം താൻ ശുഭീകരണത്തിന്റെ വഴിയിൽ തന്നെയാണെന്ന ആത്മവിശ്വാസം ഉണ്ടായിരുന്നാൽ മതി. അവിടെ placebo effect എന്ന ക്വാണ്ഡം ഭൗതികം പ്രവൃത്തിക്കും.\n149total visits,1visits today\nAbout Varghese Mathew\nNational Coordinator, Greencross Foundation Centre for Deep Ecology, Faculty Member, Deep Ecological Fellowship, Editorial Member, The Ecosophical Insight, (olympuss.in)


ഏഴോം ജി.എം.യു.പി. സ്‌കൂൾ കൈപ്പാട്…..\nഏഴോം: ഏഴോം ജി.എം.യു.പി. സ്കൂൾ കൈപ്പാട് കൃഷിയിലേക്ക്. സ്കൂളിലെ സീഡ് ക്ലബ്ബ് പ്രവർത്തകരാണ് ഏഴോം കോട്ടക്കീൽ കൈപ്പാട് കൃഷി വിത്തിട്ടത്. കർഷകൻ പി.സി.രാഘവൻ ഉദ്ഘാടനം ചെയ്തു. കൈപ്പാട് കൃഷിയെക്കുറിച്ച് അദ്ദേഹം കുട്ടികളോട് സംവദിച്ചു.…..\nലഹരിവിരുദ്ധ ദിനത്തിൽ ലഹരിക്കെതിരെ.......\nലഹരിവിരുദ്ധ ദിനാചരണത്തിന്റെ ഭാഗമായി നെടുമങ്ങാട് കൈരളി വിദ്യാഭവനിലെ മാതൃഭൂമി സീഡ് പ്രവർത്തകർ സംഘടിപ്പിച്ച പരിപാടി വേറിട്ടതായി. കുട്ടികൾ അവതരിപ്പിച്ച മൂകാഭിനയം നവ്യാനുഭവം പകർന്നു. ലഹരിവിരുദ്ധ റാലി, ലഹരിവസ്തുക്കൾക്കെതിരേ…..\nആര്യനാട് ഗവ. വി.എച്ച്.എസ്.സ്‌കൂളിൽ…..\nആര്യനാട്: ആര്യനാട് ഗവ. വി.എച്ച്.എസ്. സ്‌കൂളിൽ മാതൃഭൂമി സീഡ് ക്ലബ്ബിന്റെ ആഭിമുഖ്യത്തിൽ നൂതന പച്ചക്കറി കൃഷിക്ക് തുടക്കം കുറിച്ചു. 40ഓളം ഗ്രോബാഗുകളിൽ വിവിധ ഇനം പച്ചക്കറി തൈകളായ മുളക്, വെണ്ട എന്നിവ നട്ടു. ജല സംരക്ഷണത്തിനു…..\nകെ.വി.യു.പി.എസ് -സീഡ് ഗ്രാമവനം പദ്ധതിക്ക്…..\nപാങ്ങോട്: മാതൃഭൂമി സീഡ് പാങ്ങോട് കെ.വി.യു.പി.എസ്. യൂണിറ്റിന്റെ നേതൃത്വത്തിൽ ഗ്രാമവനം പദ്ധതി ആരംഭിച്ചു. കല്ലറ ചെറുവാളം റോഡിൽ പാട്ടറ എന്ന ഗ്രാമത്തിലാണ് പദ്ധതി ആരംഭിച്ചത്. കഴിഞ്ഞ അദ്ധ്യായനവർഷത്തിൽ കല്ലറ പാങ്ങോട് റോഡിൽ ഫലവൃക്ഷത്തൈകൾ…..\nമൺവിള ഭാരതീയ വിദ്യാഭവനിൽ സമൂഹവായന..\nമൺവിള: മൺവിള ഭാരതീയ വിദ്യാഭവൻ സീനിയർ സെക്കൻഡറി സ്കൂളിൽ വായനവാരത്തോടനുബന്ധിച്ച് മാതൃഭൂമി സീഡ് പദ്ധതിയുടെ ആഭിമുഖ്യത്തിൽ സമൂഹവായന നടന്നു. വിദ്യാലയാങ്കണത്തിൽ വൃത്താകൃതിയിൽ ഒത്തുചേർന്നിരുന്ന് കുട്ടികൾ പുസ്തകങ്ങൾ…..\nപടന്നക്കാട് എസ്എൻ എ യു പി സ്ക്കൂൾ…..\nപടന്നക്കാട് എസ്എൻ എ യു പി സ്ക്കൂൾ സീഡിന്റെ നേതൃത്വത്തിൽ കഴിഞ്ഞ വർഷം നട്ട നേന്ത്രവാഴകളുടെ വിളവെടുപ്പ് വാർഡ് കൗൺസിലർ അബ്ദുൾ റസാഖ്തായി ലക്കണ്ടി നിർവ്വഹിക്കുന്നു 'ഹെഡ്മാസ്റ്റർ ഇൻ ചാർജ് പ്രീതി ടീച്ചർ, ക്ലബ് കൺവീനർ സുമേഷ്.എം…..\nശ്രീസത്യസായി വിദ്യാമന്ദിറിൽ സീഡ്…..\nതോന്നയ്ക്കൽ: സായിഗ്രാമം സത്യസായി വിദ്യാമന്ദിറിൽ സീഡ് പ്രവർത്തനങ്ങൾക്ക് തുടക്കമായി. ഉമാ തൃദീപ് സ്കൂൾ അങ്കണത്തിൽ വൃക്ഷത്തൈ നട്ട് ഉദ്‌ഘാടനം ചെയ്തു. കുട്ടികൾക്ക് വൃക്ഷത്തൈ വിതരണം ചെയ്തു. സ്കൂൾ പച്ചക്കറിത്തോട്ടം…..\nവർഷം മുഴുവൻ നീണ്ടു നിൽക്കുന്ന ലഹരി…..\nകേവലം ലഹരിവിരുദ്ധ ദിനത്തിലൊതുക്കാതെ വർഷം മുഴുവൻ നീണ്ടു നിൽക്കുന്ന ലഹരി വിരുദ്ധ പ്രവർത്തനങ്ങൾക്ക് കുമ്പള ലിറ്റിൽ ലില്ലി സ്ക്കൂളിൽ തുടക്കമായി. കുമ്പള എക്സൈസ് ഓഫീസർ എം പി സുധീന്ദ്രൻ പദ്ധതി ഉദ്ഘാടനം ചെയ്തു. ലഹരി വിരുദ്ധ…..\nകെ.പി.ഗോപിനാഥൻ നായർ മെമ്മോറിയൽ പബ്ലിക്…..\nതിരുവനന്തപുരം: അരുവിക്കരക്കോണം കെ.പി.ഗോപിനാഥൻ നായർ മെമ്മോറിയൽ പബ്ലിക് സ്‌കൂളിൽ വായനദിനാചരണം സംഘടിപ്പിച്ചു. ഹെഡ്മാസ്റ്റർ വട്ടപ്പാറ സോമശേഖരപിള്ള പി.എൻ.പണിക്കർ അനുസ്മരണ പ്രഭാഷണം നടത്തി. വായനദിനം ക്വിസ് മത്സരത്തിൽ വിജയികളായ…..\nകണ്ടൽ വനം മാലിന്യമുക്തമാക്കി കുട്ടക്കനിയിലെ…..\nകൂട്ടക്കനി: കുറേ വർഷങ്ങളായി കൂട്ടക്കനി സ്കൂളിലെ സീഡ് പ്രവർത്തകർ നട്ട് വളർത്തുന്ന കണ്ടൽ കാട്ടില് അടിഞ്ഞുകൂടിയ മാലിന്യങ്ങൾ നീക്കം ചെയ്യാന് വീണ്ടുമവര് പുഴയിലിറങ്ങി. ചിത്താരിപ്പുഴയോരത്ത് മുക്കൂട് പാലത്തിനരികെയുള്ള…..


ധോണി എന്ത് ചെയ്യുന്നു എന്നതില് അദ്ദേഹത്തിന് കൃത്യമായ ധാരണയുണ്ട് -വിരാട് കോഹ്‍ലി\nകളിയുടെ ഒരു ഘട്ടത്തിലും ധോണിയോട് എന്താണ് ചെയ്യേണ്ടതെന്ന് പറഞ്ഞുകൊടുക്കേണ്ട ആവശ്യമില്ല.\n30 Jun, 2019 at 07:12 AM\nധോണിയുടെ സ്ട്രൈക്ക് റേറ്റിനെക്കുറിച്ചും റൊട്ടേഷനെക്കുറിച്ചും വലിയ വിമര്‍ശനങ്ങള് ഈ ലോകകപ്പില് ഉയര്‍ന്ന് വന്നിരുന്നു. ധോണി കുറച്ച്കൂടി മെച്ചപ്പെടണമെന്നും ഉത്തരവാദിത്തം കാണിക്കണമെന്നും മുന്‍നിര താരങ്ങളും ക്രിക്കറ്റ് ആരാധകരുമെല്ലാം ആവശ്യപ്പെട്ടിരുന്നു. എന്നാല് ധോണിയെ പിന്തുണച്ച് നായകന് വിരാട് കോഹ്‍ലി രംഗത്തെത്തിയിരിക്കുകയാണ്. കളിയുടെ ഒരു ഘട്ടത്തിലും ധോണിയോട് എന്താണ് ചെയ്യേണ്ടതെന്ന് പറഞ്ഞുകൊടുക്കേണ്ട ആവശ്യമില്ലെന്നും എന്താണ് അദ്ദേഹം ചെയ്യുന്നതെന്ന ഉത്തമബോധ്യം അദ്ദേഹത്തനുണ്ടെന്നും കോഹ്‍ലി പറഞ്ഞു.\nധോണി എന്ത് ചെയ്യുന്നു എന്നതില് അദ്ദേഹത്തിന് കൃത്യമായ ധാരണയുണ്ട്. എന്ത് ചെയ്യണമെന്ന് ധോണിയോട് പറഞ്ഞ് കൊടുക്കേണ്ട ആവശ്യം ഒരിക്കലും ഇല്ല, അദ്ദേഹത്തെ ഞങ്ങള് പൂര്‍ണ്ണമായും വിശ്വസിക്കുന്നു. പുറമെ പല കാര്യങ്ങളും സംഭവിക്കുന്നുണ്ട്. പലരും പലതും പറയുന്നുണ്ട്. പക്ഷെ, ഞങ്ങള്‍ക്കിടയില് എന്ത് സംഭവിക്കുന്നു എന്നതാണ് പ്രധാനം. മിഡില് ഓവറുകളില് അദ്ദേഹത്തിന് ചെയ്യാന് സാധിക്കുന്നത് മറ്റാര്‍ക്കും സാധിക്കില്ല. കോഹ്‍ലി പറഞ്ഞു.\nVirat KohliTeam IndiaMahendra Singh DhoniWorld Cup Cricket 2019


QUO VADIS: Who Killed Karkare (കര്‍ക്കരെയെ കൊന്നതാര് ) ?\nPosted by hafeez at 9:56 AM\nhafeez December 13, 2010 at 12:34 PM\nഈ പുസ്തകത്തോട് തികഞ്ഞ നിസംഗതയാണ് മാധ്യമങ്ങളും ഭരണകൂടവും പുലര്‍ത്തിയത്. അദ്ദേഹം പറയുന്ന കാര്യങ്ങള് തെറ്റാണെങ്കില് അദ്ദേഹത്തിനെതിരെ ദേശദ്രോഹത്തിനു കേസെടുക്കണം. കാരണം ഐ ബിയെ കുറിച്ച് അത്ര ഗുരുതരമായ ആരോപണമാണ് അദ്ദേഹം ഉന്നയിച്ചിരിക്കുന്നത്. പൌരന്‍മാര്‍ക്ക് ഐ ബിയില് വിശ്വാസം നഷ്ടപ്പെടാന് അത് കാരണമാകും. അതല്ല അദ്ദേഹം പറയുന്നതില് വല്ല കഴമ്പുമുണ്ടെങ്കില് അത് വളരെ വലിയ ഒരു പ്രശ്നത്തിലേക്കാണ് വിരല് ചൂണ്ടുന്നത്.\nelayoden December 13, 2010 at 1:05 PM\nകര്‍ക്കരെയുടെ മരണത്തിനു പിന്നിലുള്ള ദുരൂഹതകള് നീക്കപെടെണ്ടത് തന്നെ. മാതൃ രാജ്യത്തിനു വേണ്ടി ജീവന് ബലി അര്‍പ്പിച്ച ധീര പോരാളികളുടെ മായാത്ത ഓര്‍മ്മകള്‍ക്ക് മുബില് പ്രണാമം. ആ മുഖങ്ങള് ഓരോന്നും മായാതെ ഇന്നും നില്‍ക്കുന്നു..\nhafiz നിങ്ങളുയര്‍ത്തിയ വാദഗതികള്‍ക്ക് മറുപടി കിട്ടട്ടെ.. പോസ്റ്റ് നന്നായിരിക്കുന്നു.. ഒപ്പം കൊടുത്ത ലിങ്കുകളും.\nismail chemmad December 13, 2010 at 4:54 PM\nമികച്ച ലേഖനത്തിനു , ലിങ്കുകള് മാറ്റ് കൂട്ടുന്നു\nCKLatheef December 13, 2010 at 7:57 PM\nദയവായി താങ്കളുടെ ബ്ലോഗ് അഗ്രിഗേറ്ററില് ചേര്ക്കുക.\nhafeez December 13, 2010 at 8:47 PM\ndear brother Latheef\nno idea about അഗ്രിഗേറ്റര്\nമുല്ല December 14, 2010 at 11:21 AM\nനന്നായി ഹഫീസ്.ഒരു തെറ്റ് കാണുമ്പോള് ,ഒന്നും ചെയ്യാനായില്ലേല് നിങ്ങളുടെ മനസ്സ് കൊണ്ടെങ്കിലും അതിനെ വെറുക്കുക എന്നല്ലേ.\nവളരെ ആസൂത്രിതമായ ഒരു നാടകമായിരുന്നു മുംബൈ ആക്രമണം.തങ്ങള്‍ക്കെതിരെ ശബ്ദിക്കുന്നവരെ ഇല്ലാതാക്കുക എന്ന അജണ്ട.അതവര് നടപ്പാക്കി.\nente lokam December 14, 2010 at 12:29 PM\nhafeez ഭീകര ചരിത്രം വായിച്ചു.വീഡിയോ പിന്നെ നോക്കികൊളാം.\nഓരോ സംഭവത്തിനും പിന്നില് ഇങ്ങനെ പാല സ്ഥാപിതതാല്പര്യങ്ങളും\nകാണും.ഇനി post ഇടുമ്പോള് ഒരു മെയില് അയക്കുമോ?\nമിസിരിയനിസാര് December 14, 2010 at 2:39 PM\nഹംസ December 14, 2010 at 6:37 PM\nSreejith kondottY/ ശ്രീജിത് കൊണ്ടോട്ടി December 14, 2010 at 10:03 PM\nമുംബെ ഭീകരാക്രമണം പാകിസ്ഥാന്റെ സഹായത്തോടെ ആണ് എന്ന് തന്നെയാണ് തെളിവുകകള് പറയുന്നത്. എങ്കിലും കാര്‍ക്കറെയുടെ മരണത്തില് ദുരൂഹതയുണ്ട് എന്ന് ഞാന് സംശയിക്കുന്നു.\nമാലേഗാവ് വിഷയത്തില് കാവിസേനക്ക് കാര്‍ക്കരയോട് പകയുണ്ട് എന്നത് സത്യം ആണ്. ദിഗ്വിജയ് സിംഗിന്റെ പ്രസ്താവന ഈ പശ്ചാത്തലത്തില് ശ്രദ്ധേയമാണ്. മഹാരാഷ്ട്ര ന്യൂനപക്ഷ ക്ഷേമ വകുപ്പ് മന്ത്രി എ.ആര് ആന്തുലെ മുന്‍പ് കാര്‍ക്കരയുടെ മരണത്തില് ദുരൂഹതയുണ്ട് എന്ന് സംശയം പ്രകടിപ്പിച്ചിരുന്നു. അന്ന് ആന്തുലെയുടെ മന്ത്രിസ്ഥാനം തെറിച്ചപോലെ ദിഗ്വിജയിന്‍റെ എ.ഐ.സി.സി സെക്രട്ടറി സ്ഥാനം തെറിക്കുമോ എന്ന് കാത്തിരുന്നു കാണാം.\nhafeez December 14, 2010 at 10:52 PM\nമുല്ല - വരികള്‍ക്കിടയില് വായിക്കാന് ഒരുപാടുണ്ട്.\nente lokam, മിസിരിയനിസാര് , ഹംസ, ശ്രീജിത് കൊണ്ടോട്ടി\nഇവിടെ ആദ്യമായാണല്ലോ .. വന്നതില് നന്ദി. സന്തോഷം\nente lokam- എന്റെ പോസ്റ്റിനേക്കാള് കാര്യം ആ വീഡിയോ ആയിരുന്നു. സമയം കിട്ടുമ്പോള് കാണണം. ഇനി പുതിയ പോസ്റ്റ് ഇടുമ്പോള് മെയില് അയക്കാം.\nശ്രീജിത് കൊണ്ടോട്ടി- പാക് ഭീകരര്‍ക്ക് പങ്ക് ഉണ്ട് എന്നുതന്നെയാണ് ഞനും കരുതുന്നത്. പക്ഷെ ഇവിടെ മുഷിരിഫ് പറയുന്നത് മറ്റൊരു കാര്യമാണ്. മുംബൈ ഭീകരാക്രമണം നമ്മള് കരുതുന്ന പോലെ ഒരൊറ്റ സംഭവമല്ലെന്നും രണ്ടു ഗ്രൂപ്പുകള് അതില് പങ്കാളികളാണെന്നും അദ്ദേഹം തെളിവുകള് സഹിതം പറയുന്നു. താജ് ഹോട്ടലില് ആക്രമണം നടത്തിയ പാക് ഭീകരരുടെ ലക്ഷ്യം ഇന്ത്യയെ അസ്ഥിരപ്പെടുത്തുക എന്നതായിരുന്നെങ്കില് ഈ ആ്രകമണത്തിനൊപ്പം സമാന്തരമായി വി.ടി റെയില്‍വേ സ്‌റ്റേഷന്, കാമ ഹോസ്‌പിറ്റല് എന്നിവിടങ്ങളില് ആക്രമണം നടത്തിയ ഗ്രൂപ്പിന്റെ ലക്‌ഷ്യം ഹേമന്ദ് കര്‍ക്കരെയുടെ ജീവനായിരുന്നു എന്നാണ് അദ്ദേഹം പറയുന്നത്.\nരാഷ്ട്രീയക്കളി കാത്തിരുന്നു കാണുക തന്നെ.\najmal December 15, 2010 at 12:24 PM\nനിശാസുരഭി December 15, 2010 at 8:52 PM\nആസൂത്രിതമായ കൊലപാതകമെന്നതിനു സംശയമില്ല തന്നെ.\nSameer Thikkodi December 15, 2010 at 9:35 PM\nവായിച്ചും കേട്ടും അറിഞ്ഞ കാര്യങ്ങള് ആണെങ്കിലും പുതിയ സാഹചര്യത്തില് (ദിഗ് വിജയ് സിംഗ് ന്റെ വെളിപ്പെടുത്തലിന്റെ പശ്ചാത്തലത്തില് ) ഈ പോസ്റ്റ് പ്രാധാന്യം അര്‍ഹിക്കുന്നു. നമ്മുടെ ശത്രുക്കള് നമുക്കിടയിലും ഉണ്ടെന്ന അനിഷ്ട സത്യം വിളിച്ചു പറയുന്ന ഒരു പാട് kaarkkare മാരുടെ വിധിയും ഇങ്ങിനെയായിക്കൂടെന്നില്ല\nഭാവുകങ്ങള് .... കാലിക പ്രസക്തമായ വിഷയം പോസ്ടാക്കിയത്തിന്\nജിപ്പൂസ് December 15, 2010 at 10:42 PM\nഒരു ഭീകരനും അധികകാലം മറഞ്ഞിരിക്കാനാവില്ല ഹഫീസേ.പശുമാര്‍ക്ക് ദേശസ്നേഹികളുടെ അവശേഷിക്കുന്ന മുഖം മൂടിയും അഴിഞ്ഞു വീഴുകതന്നെ ചെയ്യും.എഴുത്ത് തുടരുക.ആശംസകള്\nhafeez December 16, 2010 at 8:46 AM\najmal,Sameer Thikkodi ,നിശാസുരഭി ,ജിപ്പൂസ്\nഎല്ലാരും ആദ്യമായാണല്ലോ ഇവിടെ. വന്നതിലും കമന്റിയതിലും സന്തോഷം..


കര്‍ണാടക അതിര്‍ത്തി മണ്ണിട്ടടയ്ക്കുമ്പോള് കാസര്‍ഗോഡ് സംഭവിക്കുന്നത്, പരിഹസിക്കപ്പെടേണ്ടതല്ല ജില്ലയുടെ ആരോഗ്യപിന്നോക്കാവസ്ഥ\nഷിനു മാഗി സുരേഷ്\nPublished on : 03 Apr, 2020 , 5:45 am\nനമ്പര് വണ് ആരോഗ്യകേരളവും അതിര്‍ത്തിജില്ലയായ കാസര്‍ഗോഡും\nരാവിലെ നാലരയ്ക്ക് കാസര്‍ഗോഡ് കെഎസ്ആര്‍ടിസി സ്റ്റാന്റില് നിന്ന് പുറപ്പെടുന്ന ആദ്യത്തെ ബസ്. ചെറുവത്തൂരില് നിന്ന് പുറപ്പെടുന്ന മംഗലാപുരം പാസഞ്ചര്. രണ്ടിലും ജനം തിങ്ങിനിറഞ്ഞിരിപ്പുണ്ടാവും. കെഎസ്ആര്‍ടിസി ബസ് അതിര്‍ത്തി കടക്കുക നിറഗര്‍ഭിണിയെ പോലെയാണെങ്കില് മുംബൈയിലെ സബര്‍ബന് ട്രെയിനുകളെ അനുസ്മരിപ്പിക്കുന്നതാണ് പാസഞ്ചര് ട്രെയിനിലെ കാഴ്ച. കാസര്‍ഗോഡും മംഗലാപുരവും ഇക്കാലമത്രയും ഒരു നാടും ഒരേ മനസുമായിരുന്നുവെന്ന് പറയണം. ആ നാടുകള്‍ക്കിടയില് മനുഷ്യത്വരഹിതമായൊരു അതിര്‍ത്തി തീര്‍ക്കുകയാണ് കൊവിഡ് 19 കാലത്ത് കര്‍ണാടക ചെയ്തത്.\nകര്‍ണാടക അതിര്‍ത്തി അടച്ചിട്ടതിന് പിന്നാലെ കാസര്‍ഗോഡ് ചികിത്സ കിട്ടാതെ മരിച്ചത് ഏഴ് പേരാണ്. അഞ്ച് ദിവസത്തെ കണക്കാണിത്. കഴിഞ്ഞ ദിവസങ്ങളിലെല്ലാം ചികിത്സ കിട്ടാതെ മരിച്ചവരുടെ വാര്‍ത്തകള് കാസര്‍ഗോഡ് നിന്ന് റിപ്പോര്‍ട്ട് ചെയ്യപ്പെട്ടിരുന്നു. ആദ്യത്തെ മരണവാര്‍ത്ത വലിയ ചര്‍ച്ചയായിരുന്നു, അവസാനത്തേതിലേക്ക് എത്തുമ്പോള് പ്രാധാന്യം കുറഞ്ഞിരുന്നു. കര്‍ണാടക കൊവിഡ് ലോക്ക് ഡൗണിന് പിന്നാലെ അതിര്‍ത്തി അടച്ചപ്പോള് ദുരിതത്തിലാക്കിയത് ഇവിടെയുള്ള നിരവധി രോഗികളെയാണ്. ഹൃദ്രോഗത്തിനും വൃക്കരോഗങ്ങള്‍ക്കും അടിയന്തര ശസ്ത്രക്രിയകള്‍ക്കും കാലങ്ങളായി ആശ്രയിക്കുന്ന നഗരത്തിലേക്കുള്ള വാതിലാണ് കര്‍ണാടക അടച്ചുപൂട്ടിയത്. കാസര്‍ഗോഡ് നിന്നുള്ള അതിര്‍ത്തി മണ്ണിട്ട് അടച്ചത് ശക്തമായ രാഷ്ട്രീയ ആരോപണങ്ങള്‍ക്ക് വരെ തുടക്കം കുറിച്ചിട്ടുണ്ട്. അതോടൊപ്പം തന്നെ ചര്‍ച്ച ചെയ്യപ്പെടേണ്ടതാണ് കാസര്‍ഗോഡ് ജില്ലയില് ആരോഗ്യ പിന്നോക്കാവസ്ഥ. ആരോഗ്യരംഗത്ത് നമ്പര് വണ് എന്ന് വിശേഷിക്കപ്പെടുന്ന കേരളത്തില് തന്നെയാണ് മികച്ച ചികില്‍സയ്ക്കും ശസ്ത്രക്രിയക്കുമെല്ലാം ജില്ലക്ക് പുറത്തേക്ക് ഓടേണ്ട സാഹചര്യമുള്ള കാസര്‍ഗോഡ് ഉള്ളത്.\nഏറ്റവും ഒടുവിലത്തെ കണക്കുകള് പ്രകാരം ജില്ലയിലെ കൊവിഡ് രോഗികളുടെ എണ്ണം 128 ആണ്. ഒരാള് മാത്രമാണ് ഇതുവരെ രോഗം ഭേദമായി ആശുപത്രി വിട്ടിട്ടുള്ളത്. മറ്റെല്ലാവരും ആശുപത്രിയില് ചികിത്സയിലാണ്. സംസ്ഥാനത്തെ മറ്റ് ജില്ലകളില് നിന്ന് വ്യത്യസ്തമായി ഇവിടെ മാത്രം 31 പേര്‍ക്ക് രോഗം ബാധിച്ചത് സമ്പര്‍ക്കത്തിലൂടെയാണ്. ഇവരുടെയെല്ലാം നില തൃപ്തികരമാണെന്ന് കൊവിഡ് കാസര്‍ഗോഡ് ജില്ലാ സര്‍വെയ്ലന്‍സ് ഓഫീസറും ഡപ്യൂട്ടി ഡിഎംഒയുമായ ഡോ. ടി.പി മനോജ് ദ ക്യുവിനോട് പറഞ്ഞു. വിദേശത്ത് നിന്ന് എത്തിയ രോഗം സ്ഥിരീകരിച്ചവരുടെ കുടുംബാംഗങ്ങളോ, ഇവരെ വിമാനത്താവളത്തില് നിന്നും കൂട്ടിക്കൊണ്ടുവരാന് പോയവര്‍ക്കോ മാത്രമാണ് സമ്പര്‍ക്കത്തിലൂടെ രോഗം ബാധിച്ചിട്ടുള്ളത്. അതിനാല് തന്നെ ജില്ലയിലെ സ്ഥിതി ഈ ഘട്ടത്തില് കൈവിട്ട് പോയിട്ടില്ല.\nഒറ്റ നഗരം, ഏഴ് മെഡിക്കല് കോളേജ്\nമംഗലാപുരത്ത് മാത്രം ഏഴ് മെഡിക്കല് കോളേജുകളുണ്ട്. ഇവിടെ താരതമ്യേന കുറഞ്ഞ ചിലവില് മെച്ചപ്പെട്ട ചികിത്സ ലഭിക്കുന്നുണ്ട്. അതിനാല് തന്നെ കാസര്‍ഗോഡ്, കണ്ണൂര് ജില്ലകളില് നിന്നുള്ള രോഗികളില് നല്ലൊരു ശതമാനവും ഈ തുറമുഖ നഗരത്തെ ആശ്രയിക്കുന്നുണ്ട്. പക്ഷെ അതിര്‍ത്തി അടച്ചപ്പോള് കുടുങ്ങിയത് കാസര്‍ഗോഡുകാരാണ്. ഒരു മണിക്കൂര് യാത്ര ചെയ്താല് കാസര്‍ഗോഡ് നിന്ന് മംഗലാപുരത്ത് എത്താം. കുമ്പള, ഉപ്പള, മഞ്ചേശ്വരം തുടങ്ങിയ ജില്ലയുടെ വടക്കന് മേഖലയിലുള്ളവര്‍ക്ക് ഇതിലും കുറച്ച് സമയം കൊണ്ട് മംഗലാപുരത്തേക്ക് എത്താനാവും.\n'മംഗലാപുരത്തെ കച്ചവടവും ആശുപത്രികളും കാസര്‍ഗോഡിനെ കൂടി ആശ്രയിച്ചാണ് നിലനില്‍ക്കുന്നത്. അവിടെയുള്ള ആശുപത്രികളില് ഒപിയില് എത്തുന്ന രോഗികളുടെ എണ്ണത്തില് 60 ശതമാനത്തോളം പേരും കേരളത്തില് നിന്നുള്ളവരാണ്. വ്യാപാരികളില് നല്ലൊരു പങ്കും കാസര്‍ഗോഡുകാരാണ്. ഫ്‌ളാറ്റുകളില് താമസിക്കുന്ന 40 ശതമാനത്തോളം പേര് നമ്മുടെ സംസ്ഥാനത്ത് നിന്നുള്ളവരാണ്. രണ്ട് മെഡിക്കല് കോളേജുകളുടെ ഉടമസ്ഥരില് കാസര്‍ഗോഡ് ജില്ലക്കാരുണ്ട്. അതിനാല് തന്നെ മംഗലാപുരത്തെ വലിയ പട്ടണമാക്കി മാറ്റിയതില് കാസര്‍ഗോട്ടുകാരുടെ പങ്ക് പ്രധാനപ്പെട്ടതാണ്'- മുസ്ലിം ലീഗ് നേതാവ് എ.കെ.എം അഷ്‌റഫ് ദ ക്യു ഇക്കാര്യത്തിനായി വിളിച്ചപ്പോള് പ്രതികരിച്ചത് ഇങ്ങനെ.\nഅഞ്ച് ദിവസം, ഏഴ് മരണം\nകാസര്‍ഗോഡ് കുഞ്ഞത്തൂരിലെ മകന്റെ വീട്ടില് താമസിക്കുന്ന പാത്തുഞ്ഞി കര്‍ണാടക തലപ്പാടി സ്വദേശിയാണ്. മംഗലാപുരത്താണ് ചികില്‍സിക്കുന്നത്. കാഞ്ഞങ്ങാട്ടെ ആശുപത്രിയില് ചികില്‍സ തേടിയ ശേഷമാണ് ഹൃദയാഘാതത്തെ തുടര്‍ന്ന് മരണം. മംഗലാപുരത്ത് ചികില്‍സക്ക് പോയപ്പോള് ആംബുലന്‍സ് തിരിച്ചയച്ചതിനെ തുടര്‍ന്നാണ് മംഗല്‍പാടി സ്വദേശിയായ അസീസിന്റെ മരണം. പിന്നീട് കാസര്‍ഗോഡ് സ്വകാര്യ ആശുപത്രിയിലേക്ക് ആംബുലന്‍സിലെത്തിക്കുകയായിരുന്നു. വൃക്കരോഗിയായിരുന്നു അസീസ്. മംഗലാപുരത്ത് സ്ഥിരമായി ചികിത്സ തേടിയിരുന്ന ബേബിയുടെ മരണം രക്തസമ്മര്‍ദ്ദം കൂടിയതിനെ തുടര്‍ന്നാണ്. ഇവരെയും മംഗലാപുരത്തെ ആശുപത്രിയിലേക്ക് കൊണ്ടുപോകാനായിരുന്നില്ല. ആസ്ത്മ രോഗിയായ അബ്ദുള് റഹ്മാന് രോഗിയും മഞ്ചേശ്വരം സ്വദേശിയായ മാധവനും, ബേബിയും തലപ്പാടി (കര്‍ണാടക) സ്വദേശിയായ ആയിഷയും മരണപ്പെട്ടത് ഇതിന് പിന്നാലെയാണ്.\nകാസര്‍ഗോഡിന്റെ വടക്കന് മേഖലയില് നൂറ് ശതമാനം മലയാളികളല്ല. ഭാഷാടിസ്ഥാനത്തില് സംസ്ഥാനങ്ങള് വിഭജിക്കപ്പെട്ട സമയത്തും ഇന്നും ഈ പ്രദേശങ്ങളെ കര്‍ണ്ണാടകത്തോട് ചേര്‍ക്കണമെന്ന വാദം ശക്തമായിരുന്നു. കാസര്‍ഗോഡും മംഗലാപുരവും തമ്മിലുള്ള ബന്ധം തലമുറകളുടെ പഴക്കമുള്ളതാണ്. ഇവിടുത്തുകാര് അധികവും സംസാരിക്കുന്നത് തുളു ഭാഷയാണ്. അവരുടെ ദൈനംദിന ജീവിതം മംഗലാപുരത്തെ ബന്ധപ്പെട്ട് കിടക്കുന്നതാണ്'- എ.കെ.എം അഷ്‌റഫ് പറഞ്ഞു.\nസംസ്ഥാന അതിര്‍ത്തിക്ക് പുറത്തുള്ള നഗരം എന്നതിനെക്കാള് എളുപ്പത്തില് ചെന്നെത്താവുന്ന നഗരം എന്ന നിലയില് മംഗലാപുരത്തെ ആശുപത്രികളെ കാലങ്ങളായി ആശ്രയിച്ചതിനാല്, കാസര്‍ഗോഡ് സൂപ്പര് സ്‌പെഷാലിറ്റി സൗകര്യങ്ങളുള്ള ആശുപത്രി എന്ന ആലോചന ഉണ്ടായിട്ടില്ല. ജനപ്രതിനിധികളുടെ ഭാഗത്ത് നിന്നും ഇക്കാര്യത്തില് ഫലപ്രദമായ ഇടപെടല് ഉണ്ടായിട്ടില്ല. സിടി സ്‌കാന്, എംആര്‍ഐ സ്‌കാന്, ട്രോമ കെയര്, ന്യൂറോ സര്‍ജന് എന്നിവയുടെയൊന്നും കുറവ് നാട്ടുകാര്‍ക്കോ ജനപ്രതിനിധികള്‍ക്കോ ഒരു പ്രശ്‌നമായേ തോന്നാതിരുന്നതും മംഗലാപുരത്തെ സൗകര്യങ്ങള് ഉള്ളതിനാലാണ്.\nകാസര്‍ഗോഡ് ജനറല് ആശുപത്രി, കാഞ്ഞങ്ങാട്ടെ ജില്ലാ ആശുപത്രി, അഞ്ച് താലൂക്ക് ആശുപത്രികള്, അഞ്ച് സാമൂഹികാരോഗ്യ കേന്ദ്രങ്ങള് എന്നിവയാണ് ജില്ലയിലെ സര്‍ക്കാര് ആശുപത്രികള്. 230 കിടക്കകളുള്ള ജനറല് ആശുപത്രിയാണ് വലുത്. സംസ്ഥാനത്ത് ഏറ്റവും കുറവ് കിടക്കകളുള്ള ജനറല് ആശുപത്രിയെന്ന ദുഷ്‌പേരും ഈ ആശുപത്രിക്കാണ്. തലശേരി, കോഴിക്കോട്, മഞ്ചേരി, എറണാകുളം, ആലപ്പുഴ, പത്തനംതിട്ട, തിരുവനന്തപുരം ജനറല് ആശുപത്രികളില് 500 ലേറെ കിടക്കകള് ഉള്ളപ്പോഴാണ് കാസര്‍ഗോഡിന്റെ ഈ പരിമിതി.\nവിവേകമല്ല, വൈകാരികതയും പണവും കൈമുതല്\nകാസര്‍ഗോഡും മംഗലാപുരവും തമ്മിലുള്ളത് പൊക്കിള്‍ക്കൊടി ബന്ധമാണെന്നാണ് കാഞ്ഞങ്ങാട് നെഹ്‌റു കോളേജ് മുന് അധ്യാപകനും ചരിത്രകാരനുമായ ഡോ. സി ബാലന് പറയുന്നത്. അടിസ്ഥാനപരമായി തുളു സംസാരിക്കുന്നവരുടെ പ്രദേശമാണ് പഴയ ദക്ഷിണ കാനറ ജില്ല. മലയാളവും കന്നഡയും അവര്‍ക്ക് രണ്ടാമത് വരുന്നതാണ്. തുളു സംസ്‌കാരമാണ് ഇത്. 1830-31 ല് ബ്രിട്ടീഷുകാര്‍ക്കെതിരെ കാസര്‍കോട് താലൂക്കില് നടന്ന കൂട്ടക്കലാപത്തിന്റെ ആസ്ഥാനം മംഗലാപുരമായിരുന്നു. ഇതെല്ലാം ഒരു യൂണിറ്റിന്റെ ഭാഗമാണ്. ഭാഗ്യവശാലോ നിര്‍ഭാഗ്യവശാലോ നമ്മള് രണ്ട് സംസ്ഥാനമായി മാറിയെന്ന് മാത്രമേയുള്ളൂ.\nപണത്തിന്റെ ഏളന്ത് എന്ന് പറയും എന്റെ നാട്ടില്. പണം കൊണ്ട് എന്തും നേടാമെന്ന തോന്നല്, അത് കാസര്‍ഗോഡുകാരിലുണ്ട്. അതി ഭീകരമായ ദാരിദ്ര്യത്തിലൂടെയാണ് ഒരു കാലത്ത് ഇവിടുത്തെ ജനങ്ങള് കടന്നുപോയത്. തളങ്കര തൊപ്പിയും പാളത്തൊപ്പിയും കാസര്‍ഗോഡ് സാരിയുമൊക്കെയാണ് അന്നത്തെ കാസര്‍ഗോട്ടെ ഉല്‍പ്പന്നങ്ങള്. 1970- കളില് ഗള്‍ഫ് സാധ്യത തുറന്നു, സാമ്പത്തികമായ വളര്‍ച്ചയുണ്ടായി. തങ്ങളുടെ സമ്പാദ്യത്തിന്റെ നല്ലൊരു ഭാഗം മംഗലാപുരത്ത് നിക്ഷേപിച്ചിട്ടുമുണ്ട്. എന്നാല്, പണത്തിനൊപ്പം വിദ്യാഭ്യാസപരമായ വളര്‍ച്ചയുണ്ടായില്ല. അതിര്‍ത്തി അടച്ചത് കൊണ്ടോ, അതിനെതിരെ ക്യാംപെയ്ന് തുടങ്ങിയത് കൊണ്ടോ മംഗലാപുരവുമായുള്ള പൊക്കിള് കൊടി ബന്ധം പെട്ടെന്ന് മുറിച്ച് കളയാനാവില്ല. എന്നാല് കാസര്‍ഗോഡ് വികസിക്കണമെന്ന ആവശ്യം ശക്തമാകുന്നത് നാടിന് ഗുണം ചെയ്യും. അതിനെ പ്രതീക്ഷയോടെയാണ് കാണുന്നതെന്നും അദ്ദേഹം പറഞ്ഞു.\nകാസര്‍ഗോഡ് ജനറല് ഹോസ്പിറ്റല് \nകാസര്‍ഗോഡിന് വേണം മികച്ച ആരോഗ്യകേന്ദ്രം\nകാസര്‍ഗോട്ടെ ആശുപത്രികളില് ആവശ്യത്തിന് ഉപകരണങ്ങളില്ല, കിടക്കകളില്ല, വിദഗ്ധരായ ഡോക്ടര്‍മാരില്ല, എന്തിനേറെ 24 മണിക്കൂര് സേവനങ്ങളോ ട്രോമാ കെയറുകളോ ഇല്ല, കാസര്‍ഗോഡ് നിന്നുള്ള ഡോക്ടര് ഷമീം മുഹമ്മദ് പറഞ്ഞു. കാസര്‍ഗോഡ് ജില്ലയുടെ പിന്നാക്ക അവസ്ഥ പരിഹരിക്കുന്നതിന് കാസര്‍ഗോഡിന് ഒരിടം എന്നൊരു കൂട്ടായ്മ രൂപീകരിച്ചിരുന്നു. സമൂഹത്തിന്റെ വിവിധ തുറകളിലുള്ളവര് കൂട്ടായ്മയില് ഭാഗമായി. നടന്നുപോകുമ്പോള് ബൈക്കിടിച്ച് റോഡരികിലേക്ക് വീണ ഒരാള്‍ക്കുണ്ടായ അനുഭവം പറയാം. റോഡരികിലുണ്ടായിരുന്ന ഒരു കമ്പി അദ്ദേഹത്തിന്റെ കിഡ്‌നിയിലേക്ക് കുത്തിക്കയറി. കാസര്‍ഗോഡ് സൗകര്യമില്ലാതിരുന്നതിനാല് മംഗലാപുരത്തേക്ക് ചികിത്സയ്ക്ക് കൊണ്ടുപോകേണ്ടിവന്നു. ഒരു കിഡ്‌നി നീക്കം ചെയ്യേണ്ടി വന്നു. സ്വന്തമായി വീടുപോലുമില്ലാത്ത കൂലിപ്പണിക്കാരനായ ആ മനുഷ്യന് 26 ദിവസത്തെ ചികിത്സയ്ക്ക് വേണ്ടി വന്നത് 5.75 ലക്ഷം രൂപയാണ്. ഇത് ഒരാളുടെ മാത്രം അനുഭവമല്ല, കാസര്‍ഗോഡും കണ്ണൂരുമായി നിത്യവൃത്തിക്ക് കഷ്ടപ്പെടുന്ന നൂറ് കണക്കിന് പേരുടെ അനുഭവമാണ്. ഒരു പാട് പേര്‍ക്ക് ഇങ്ങനെയുള്ള അനുഭവങ്ങള് പറയാനുണ്ടാകും ഡോ.ഷമീം പറഞ്ഞു.\nകാസര്‍ഗോഡ് ജില്ലയിലെ ഹോസ്പിറ്റലുകളില് സ്ഥാനം കൊണ്ട് വലുത് കാസര്‍ഗോട്ടെ ജനറല് ആശുപത്രിയാണ്. മെഡിക്കല് കോളേജ് ഇതുവരെ പ്രവര്‍ത്തനം തുടങ്ങിയിട്ടില്ല. ഇനി തുടങ്ങിയാലും 15 കൊല്ലമെങ്കിലും എടുക്കാതെ അത് പൂര്‍ണ്ണമായ അര്‍ത്ഥത്തില് ഒരു മെഡിക്കല് കോളേജായി മാറില്ല. 2007 ലാണ് കാസര്‍ഗോട്ടെ താലൂക്ക് ആശുപത്രിയെ ജനറല് ആശുപത്രിയാക്കി മാറ്റിയത്. എന്നാല് മറ്റ് ജനറല് ആശുപത്രികളെ അപേക്ഷിച്ച് നോക്കുമ്പോള് ഇവിടുത്തെ അവസ്ഥ പരിതാപകരമാണ്.\nവെറും 212 കിടക്കകള് മാത്രമാണ് ഇവിടെയുള്ളത്. അതായത് താലൂക്ക് ആശുപത്രിയുടെ ബെഡ് പാറ്റേണ് മാത്രമെന്ന് അര്‍ത്ഥം. ഫാര്‍മസിയെ രണ്ടാക്കി തിരിച്ചാണ് അത്യാഹിത വിഭാഗം ഉണ്ടാക്കിയിരിക്കുന്നത്. ഇവിടെ രണ്ട് രോഗികളെ ഒരുമിച്ച് കൈകാര്യം ചെയ്യാന് ചെയ്യാന് സാധിക്കില്ല. ബ്ലഡ് സെപറേഷന് മെഷീന് വന്നിട്ട് അഞ്ച് വര്‍ഷമായി. ഇതുവരെ തൊട്ടുപോലും നോക്കിയിട്ടില്ല. ആദ്യം ജനറേറ്റര് പ്രശ്‌നമെന്ന് പറഞ്ഞു. ഞങ്ങള് ഇടപെട്ട് അത് ശരിയാക്കി. ഇപ്പോള് മറ്റെന്തോ കാരണമാണ് പറയുന്നത്. ഇവിടെ ട്രോമ കെയര് സെന്റര് ഇല്ല. അപകടം ഉണ്ടായാല് ഉടന് മംഗലാപുരത്തേക്ക് കൊണ്ടുപോകും. ജനറല് ആശുപത്രിയില് സിറ്റി സ്‌കാന് ഉണ്ട്. പക്ഷെ അഞ്ച് മണി കഴിഞ്ഞാല് ഈ സൗകര്യം ലഭിക്കില്ല. അതായത് തലക്ക് പരിക്കേറ്റ് ഒരാള് അഞ്ച് മണിക്ക് ശേഷം ആശുപത്രിയില് വന്നാല് സ്‌കാന് ചെയ്യാന് സാധിക്കില്ല. 20 ലക്ഷം രൂപ മുടക്കി ഒരു സോണോഗ്രാഫിക് മെഷീന് വാങ്ങി. അത് ഓപ്പറേറ്റ് ചെയ്യാന് ആളില്ലാതെ കിടക്കുകയാണ്. സോണോഗ്രാഫിക് ടെസ്റ്റ് രോഗികള് പുറത്ത് സ്വകാര്യ സ്ഥാപനങ്ങളിലാണ് ചെയ്യുന്നത്.\nസംസ്ഥാനത്ത് തന്നെ ഏറ്റവും കൂടുതല് കൊവിഡ് കേസുകള് റിപ്പോര്‍ട്ട് ചെയ്ത ജില്ലയാണല്ലോ ഇവിടം. അപ്പോഴാണ് അറിയുന്നത് ഇവിടെ വെന്റിലേറ്ററില്ലെന്ന്. അരിച്ചുപെറുക്കിയാല് എവിടെയെങ്കിലും ഒന്നോ രണ്ടോ കണ്ടാലായി. അതില് അമ്പരക്കേണ്ട. ജനറല് ആശുപത്രിയിലെ ഐസിയു മുറി അതിനേക്കാള് വലിയ ദുരവസ്ഥയിലാണ്. എയര് കണ്ടീഷന് ചെയ്ത ഒരു മുറി മാത്രമാണത്. മോണിറ്ററോ, ഐസിയുവില് വേണ്ട അടിസ്ഥാന സൗകര്യങ്ങള് ഒന്ന് പോലും അവിടെയില്ല.\nനേരത്തെ ഞാന് ഇവിടെ സഹകരണ ആശുപത്രിയില് ജോലി ചെയ്തിരുന്ന സമയത്ത് ഇക്കാര്യങ്ങള് നേരെയാക്കാന് വേണ്ടി ഞങ്ങള് ശ്രമങ്ങള് നടത്തിയിരുന്നു. കാസര്‍ഗോഡിന് ഒരിടം എന്നൊരു യുവജന കൂട്ടായ്മയുണ്ടാക്കി. എന്നാല് അതിനെ രാഷ്ട്രീയവത്കരിക്കുകയും എന്റെ വീട്ടിലേക്ക് അടക്കം ഭീഷണി കോളുകള് വരികയും ചെയ്തു. സമൂഹമാധ്യമങ്ങളിലും ആക്രമണം തുടങ്ങി. അങ്ങിനെയാണ് ഞാന് ജോലി രാജിവച്ച് ഉന്നത പഠനത്തിനായി പോയത്., ഡോ. ഷമീം മുഹമ്മദ് ദ ക്യുവിനോട് പറഞ്ഞു.\nമംഗലാപുരത്ത് ഏഴോളം മെഡിക്കല് കോളേജുകളും അത്യാധുനിക സംവിധാനങ്ങളുള്ള ആശുപത്രികളും ഉള്ളത് കൊണ്ട് ജനം ഇവിടെ സൗകര്യങ്ങളില്ലാത്തതിനെ കുറിച്ച് ബോധവാന്മാരാകുന്നില്ലെന്നതാണ് പ്രധാന പ്രശ്‌നം. അവര് സംഘടിതമായി ആവശ്യപ്പെടാന് തുടങ്ങിയാല് മാത്രമേ ഇവിടെ മെച്ചപ്പെട്ട സൗകര്യങ്ങളുണ്ടാവൂ. അത് മാത്രമല്ല, ജനപ്രതിനിധികളുടെ ഭാഗത്ത് നിന്ന് ശക്തമായ സമ്മര്‍ദ്ദവും ഉണ്ടാവുന്നില്ല. നോക്കൂ, കാസര്‍ഗോഡ് മുനിസിപ്പാലിറ്റിക്ക് കീഴിലാണ് ജനറല് ആശുപത്രി സ്ഥിതി ചെയ്യുന്നത്. അവിടുത്തെ പ്രശ്‌നങ്ങളില് എളുപ്പത്തില് പരിഹാരം കാണാവുന്ന പലതുമുണ്ട്. ഇതേക്കുറിച്ച് ഞങ്ങള് ചോദിക്കുമ്പോഴെല്ലാം ഫണ്ടില്ലെന്ന മറുപടിയാണ് ഇവിടെ നിന്ന് ലഭിക്കുന്നത്. രണ്ട് മൂന്ന് തവണ എംഎല്‍എമാരെ പോയി കണ്ടു. ഓരോ പ്രശ്‌നങ്ങളും അക്കമിട്ട് പറഞ്ഞു. ഇതുവരെ ഇതൊന്നുമറിഞ്ഞില്ലെന്നും പരിഹരിക്കാമെന്നും അവര് വാക്കുതന്നു. പിന്നീട് ഒന്നുമുണ്ടായില്ല.\nകൊവിഡിന്റെ പശ്ചാത്തലത്തിലാണ് ഇവിടെ ആവശ്യത്തിന് ഡോക്ടര്‍മാരും നഴ്‌സുമാരും മറ്റ് ജീവനക്കാരും ഇല്ലെന്ന് മനസിലായത്, സൗകര്യങ്ങളുടെ കുറവുണ്ടെന്ന് മനസിലായത്. ഈ ജില്ല എപ്പോഴും തെക്കന് ജില്ലകളില് നിന്നുള്ളവര്‍ക്ക് പണിഷ്‌മെന്റ് ട്രാന്‍സ്ഫര് അടിക്കാനുള്ള ജില്ലയാണെന്ന ദുഷ്‌പേര് കൂടിയുണ്ടല്ലോ. പ്രളയ കാലത്ത് കൊച്ചിയില് രോഗികളെ നോക്കാതിരുന്നതിന് എറണാകുളത്ത് നിന്നുള്ള ഡോക്ടറെ സ്ഥലംമാറ്റിയത് കാസര്‍ഗോഡേക്കായിരുന്നു.\nജനറല് ആശുപത്രിയിലെ ഡോക്ടര്‍മാര് ജോലി സമയത്ത് പോലും സ്വകാര്യ ക്ലിനിക്കില് പോയി പ്രാക്ടീസ് ചെയ്യുന്നുണ്ട്. ഒന്നോ രണ്ടോ ദിവസം കൊണ്ട് ഇതൊന്നും മാറ്റാനാവില്ല. കാസര്‍ഗോഡ് നിന്ന് തന്നെയുള്ള വിദ്യാര്‍ത്ഥികളെ അതിന് വളര്‍ത്തിക്കൊണ്ടുവരണം. അതിന് സ്‌കൂള് തലം മുതല് ഒരു ബോധവത്കരണം ആവശ്യമാണ്. എന്റെ കൂടെ പ്ലസ് ടു സയന്‍സ് ബാച്ചില് 125 വിദ്യാര്‍ത്ഥികള് ഉണ്ടായിരുന്നു. ആകെ രണ്ട് പേരാണ് ഡോക്ടര്‍മാരായത്. തൃശ്ശൂരിലെ സ്‌കൂളില് 60 പേരുണ്ടായ ബാച്ചില് നിന്ന് 35 പേര് ഡോക്ടര്‍മാരായെന്ന് ഞാന് കേട്ടിട്ടുണ്ട്. ഇവിടെ നിന്നുള്ള വിദ്യാര്‍ത്ഥികളെ ആതുര ശുശ്രൂഷ രംഗത്ത് ഉപയോഗിക്കാന് സാധിക്കുന്ന വിധത്തില് ഒരു പദ്ധതി വികസിപ്പിച്ചെടുക്കേണ്ടതുണ്ട്. എംബിബിഎസും ബിഡിഎസും കഴിഞ്ഞ ധാരാളം പെണ്‍കുട്ടികള് ജോലിക്കുപോകാതെ കഴിയുന്നുണ്ട്.\nകാസര്‍ഗോഡ് ജനറല് ആശുപത്രിയില്, ഞങ്ങളുടെ ഒരു പഠന റിപ്പോര്‍ട്ട് അനുസരിച്ച് 23 കോടിയുടെ പ്രൊജക്ട് എങ്കിലും വരേണ്ടതുണ്ട്. എങ്കില് മാത്രമേ തെല്ലെങ്കിലും ആശ്വസിക്കാനാവൂ. കൊവിഡ് പ്രശ്‌നത്തോടെ കാസര്‍ഗോഡ് ഒരു മാറ്റം വരുമെങ്കില് മാത്രമേ അത് നടക്കൂ. അല്ലെങ്കില് ഒന്നുമുണ്ടാകില്ല. ഞാന് തുടക്കത്തില് പറഞ്ഞ അപകടം തന്നെ ഒന്ന് പരിശോധിക്കൂ. തിരുവനന്തപുരത്തോ, കോഴിക്കോടോ ആയിരുന്നെങ്കില് അദ്ദേഹത്തെ ആദ്യം കൊണ്ടുപോവുക സര്‍ക്കാര് മെഡിക്കല് കോളേജിലേക്കാവും, അല്ലേ? അറുപതിനായിരം രൂപയ്ക്ക് ആ ശസ്ത്രക്രിയ നടന്നേനെ. ഇപ്പോഴത്തെ സാഹചര്യത്തില് മംഗലാപുരം കാസര്‍ഗോഡിന്റെ ആരോഗ്യത്തിന് ഹാനികരമാണ്. എന്നുവെച്ച് മംഗലാപുരത്തെ തീര്‍ത്തും അവഗണിച്ച് നമുക്ക് ഒന്നും ചെയ്യാനോ ചിന്തിക്കാനോ സാധിക്കില്ല.\nകുറച്ച് വര്‍ഷങ്ങള്‍ക്ക് മുന്‍പാണ് സായിബാബ ട്രസ്റ്റ് കാസര്‍കോട് ജില്ലയില് സൗജന്യ ആശുപത്രി എന്ന പ്രൊജക്ട് പ്രഖ്യാപിച്ചത്. ജനങ്ങള് വളരെ പ്രതീക്ഷയോടെ നോക്കിയ പ്രൊജക്ടാണത്. സര്‍ക്കാര് അവര്‍ക്ക് സ്ഥലവും വിട്ടുകൊടുത്തു. എന്നാല് പിന്നീട് ആ പ്രൊജക്ടില് നിന്ന് സായിബാബ ട്രെസ്റ്റ് പിന്മാറി. അതിന് പിന്നില് മംഗലാപുരത്തെ ലോബി പ്രവര്‍ത്തിച്ചിരിക്കാമെന്നാണ് ആരോഗ്യരംഗത്ത് പ്രവര്‍ത്തിക്കുന്നവര് പറയുന്നത്. മംഗലാപുരവും കാസര്‍ഗോഡും പല തരത്തിലും പരസ്പരം ബന്ധപ്പെട്ട് കിടക്കുന്ന സ്ഥലങ്ങളാണ്. പക്ഷെ നമുക്ക് ഒറ്റയ്ക്ക് തലയുയര്‍ത്തി പിടിച്ച് നില്‍ക്കാനുള്ള സാഹചര്യം ഉണ്ടാകണം. ഇവിടുത്തെ സാധാരണക്കാര്‍ക്ക് ജീവിതം മുട്ടിപ്പോകാത്ത വിധത്തില് രോഗം ശുശ്രൂഷിക്കാനുള്ള സൗകര്യങ്ങള് കൂടിയേ തീരൂ- ഡോ.ഷമീം പറഞ്ഞു.\nദ ക്യു കോവിഡ് 19 സ്‌പെഷ്യല് പേജിലേക്ക് ഈ ലിങ്കില് നിന്ന് പോകാം


Sonia gandhi will ask for assurance from g23 leaders, rahul gandhi may get support | കോണ്‍ഗ്രസിന് മുന്നില് രാഹുല് മാത്രം, സോണിയക്കും വിമതര്‍ക്കും ഒരേ ഓപ്ഷന്, ട്രംപ് കാര്‍ഡായി3പേര് - Malayalam Oneindia\n1 min ago നേരിയ രോഗലക്ഷണം ഉള്ളവര്‍ക്ക് വീട്ടില് ചികിത്സയില് കഴിയാം; പക്ഷെ ശ്രദ്ധിക്കേണ്ട ചില കാര്യങ്ങളുണ്ട്\n29 min ago വോട്ടെണ്ണല് കേന്ദ്രങ്ങള് ഒരുങ്ങുന്നു; ആലപ്പുഴയില് ഇത്തവണ വോട്ടെണ്ണലിന് കൂടുതല് ഹാളുകള്\n52 min ago ദൃശ്യം2ആമസോണ് വാങ്ങിയ തുക കേട്ട് ഞെട്ടരുത്; അമ്പരപ്പിക്കുന്ന കണക്കുകള്, പുറത്തുവിട്ട് ഗ്ലോബല് ഒടിടി\ncongress rahul gandhi sonia gandhi kamal nath sharat pawar കോണ്‍ഗ്രസ് രാഹുല് ഗാന്ധി സോണിയാ ഗാന്ധി ശരത് പവാര് കമല്‍നാഥ് politics\nPublished: December 18 2020, 10:45 [IST]\nദില്ലി: സോണിയാ ഗാന്ധി വിമതരെ ഇന്ന് കാണാന് ഒരുങ്ങുകയാണ്. ഒരു കാര്യം ഉറപ്പാണ് കോണ്‍ഗ്രസിലെ മാറ്റങ്ങളോട് സോണിയ പോസിറ്റീവായി പ്രതികരിച്ചിരിക്കുകയാണ്. മൂന്ന് നേതാക്കള് ഇനി അങ്ങോട്ടുള്ള ഓരോ തീരുമാനത്തിലും നിര്‍ണായകമാകും. കോണ്‍ഗ്രസില് മാറ്റം വേണമെന്ന ആവശ്യത്തെ സോണിയയും അംഗീകരിക്കുന്നുണ്ട്. രാഹുല് ഗാന്ധിയുടെ വരവിനായുള്ള നീക്കമാണ് സോണിയയില് നിന്ന് ഉണ്ടായിരിക്കുന്നതെന്ന് ടീം രാഹുലും പറയുന്നു. രാഹുലിന് അനുകൂലമായ ഒരു സാഹചര്യം പാര്‍ട്ടിയില് ഉണ്ടാക്കാനാണ് തന്ത്രപരമായ നീക്കം കൂടിയാണിത്.\nദേശീയ തലത്തിലേക്ക് മാറാന് ഒരുങ്ങുന്ന കമല്‍നാഥ് ഗാന്ധി കുടുംബത്തില് വലിയ സ്വാധീനം ചെലുത്തുന്നുണ്ട്. അതാണ് സോണിയ വഴങ്ങാന് കാരണം. എന്നാല് സോണിയ ഇവരോട് ക്ഷമിക്കുന്നതിന് പകരം ചില കാര്യങ്ങള് ഇവരില് നിന്ന് ആവശ്യപ്പെടും. അക്കാര്യത്തില് കമല്‍നാഥ് ജി23 നേതാക്കളില് നിന്ന് ഉറപ്പ് വാങ്ങിയിട്ടുണ്ട്. അതേസമയം വര്‍ക്കിംഗ് കമ്മിറ്റിയിലേക്ക് ഇനി മുതല് തിരഞ്ഞെടുപ്പ് നടത്തും എന്ന വാക്ക് സോണിയ പാലിക്കും. ഇനി അംഗങ്ങളെ നോമിനേറ്റ് ചെയ്യുന്ന രീതി ഉണ്ടാവില്ല.\nരാഹുല് വഴങ്ങേണ്ടി വരും\nരാഹുല് ഗാന്ധി അധ്യക്ഷ സ്ഥാനത്തേക്ക് വരാന് താല്‍പര്യമില്ല. ഇതാണ് കോണ്‍ഗ്രസിലെ ഏറ്റവും വലിയ പ്രശ്‌നം. രാഹുലിന് മുന്നില് ഈ യോഗത്തില് അധ്യക്ഷ സ്ഥാനം വീണ്ടുമെത്തും. ടീം രാഹുല് അദ്ദേഹത്തോട് അധ്യക്ഷ സ്ഥാനം നിരസിക്കരുതെന്ന് നിര്‍ദേശിച്ചിട്ടുണ്ട്. ജി23 നേതാക്കള്‍ക്കും സോണിയക്കും രാഹുല് അധ്യക്ഷനായി വരണമെന്നാണ് ആഗ്രഹം. ഗാന്ധി കുടുംബത്തിന് ദേശീയ തലത്തില് എല്ലാ മണ്ഡലങ്ങളിലും സ്വാധീനമുണ്ടെന്ന് ഇവര് ഉന്നയിക്കുന്നു. അതിന്റെ കണക്കുകളും രാഹുലിന് മുന്നിലെത്തി കഴിഞ്ഞു.\nമൂന്ന് ട്രംപ് കാര്‍ഡുകള്\nരാഹുലിന് ഇടവും വലവുമായി മൂന്ന് നേതാക്കളാണ് കോണ്‍ഗ്രസിനെ ഇനി ദേശീയ തലത്തില് വളര്‍ത്താന് മുന്നിലുണ്ടാവുക. രാജസ്ഥാന് മുഖ്യമന്ത്രി അശോക് ഗെലോട്ട്, മധ്യപ്രദേശ് കോണ്‍ഗ്രസ് അധ്യക്ഷന് കമല്‍നാഥ്, എഐസിസി ജനറല് സെക്രട്ടറി മുകുള് വാസ്‌നിക്ക് എന്നിവരാണ് ടീം രാഹുലിനേക്കാള് അധികാരം പാര്‍ട്ടിയിലുണ്ടാക്കുക. ഇതില് കമല്‍നാഥിനെയാണ് സോണിയ അടുത്ത ട്രബിള്‍ഷൂട്ടറായി കാണുന്നത്. അഹമ്മദ് പട്ടേലിന് പകരം ട്രഷറര് പദവിയും അദ്ദേഹത്തിന് നല്‍കും. ഗെലോട്ടും ഈ ചര്‍ച്ചകള്‍ക്കായി ദില്ലിയിലെത്തിയിട്ടുണ്ട്.\nകോണ്‍ഗ്രസില് സംഘടനാ തിരഞ്ഞെടുപ്പ് ജനുവരിയില് നിന്ന് ഏപ്രിലിലേക്ക് നീളും. രാഹുലിന് തയ്യാറെടുപ്പുകള്‍ക്കായി സമയം വേണമെന്നാണ് ആവശ്യം. അതേസമയം ഒരു വിഭാഗം പ്രിയങ്ക ഗാന്ധിയെ അധ്യക്ഷയാക്കാന് രംഗത്തുണ്ടായിരുന്നു. എന്നാല് ജി23 ഇത് മുടക്കുകയായിരുന്നു. ഭര്‍ത്താവ് റോബര്‍ട്ട് വദ്രയുടെ അഴിമതി കറയാണ് ഇവര് ചൂണ്ടിക്കാണിച്ചത്. ഇത് കോണ്‍ഗ്രസിനാകെ ദോഷകരമായി മാറുമെന്നാണ് ഇവര് പറഞ്ഞത്. ബിജെപി പ്രതിരോധിക്കുമ്പോള് ഇത് കോണ്‍ഗ്രസിന് വലിയ പ്രതിസന്ധിയായും മാറുമെന്ന് ഇവര് പറഞ്ഞു. രാഹുല് മാത്രമാണ് ഇപ്പോഴുള്ള ഓപ്ഷന്.\nരാഹുലിന്റെ ടീമിനെ താന് മുമ്പ് ടീം ഉണ്ടാക്കിയത് പോലെ സജ്ജമാക്കാന് സോണിയയുടെ സഹായവുമുണ്ടാകും. അതിനാണ് മൂന്ന് പേരെ കൂടെ തന്നെ നിര്‍ത്തുന്നത്. ചര്‍ച്ചയില് സോണിയക്ക് മുന്‍തൂക്കവുമുണ്ട്. കാരണം 1998ല് നിരവധി എതിരാളികള് സോണിയക്ക് കോണ്‍ഗ്രസില് ഉണ്ടായിരുന്നു. എന്നാല് ഇന്ന് സോണിയയുടെ കരുത്തിനോളം പോന്ന നേതാക്കള് ആരുമില്ല. അശോക് ഗെലോട്ടിനെ എഐസിസിയിലേക്ക് കൊണ്ടുവരാനുള്ള ഒരുക്കമാണ് നടക്കുന്നത്. സച്ചിന് പൈലറ്റിനെ കാര്യങ്ങള് ഏല്‍പ്പിക്കാനാണ് സോണിയ താല്‍പര്യപ്പെടുന്നത്.\nരാഹുല് ഇല്ലെങ്കിലും ബദല്\nരാഹുല് ഗാന്ധി അധ്യക്ഷ സ്ഥാനത്തേക്ക് വരുന്നില്ലെങ്കിലും ജി23 നേതാക്കള് മറ്റൊരു തന്ത്രം കണ്ടെത്തിയിട്ടുണ്ട്. മുകുള് വാസ്‌നിക്കിനെ താല്‍ക്കാലിക അധ്യക്ഷനാക്കാനാണ് തീരുമാനം. രാഹുല് വരണമെന്ന് കോണ്‍ഗ്രസ് ആഗ്രഹിക്കാനുള്ള പ്രധാന കാരണം യുപിഎ അധ്യക്ഷ പദവിയാണ്. അതിനായി ശരത് പവാര് കൂടി രംഗത്തുണ്ട്. പക്ഷേ പവാര് അത് പരസ്യമായി പറയില്ല. അത് മഹാരാഷ്ട്രയിലെ സര്‍ക്കാരിനെ ബാധിക്കുമെന്ന് പവാറിന് നന്നായറിയാം. അതുകൊണ്ട് മറ്റുള്ളവര് ഇക്കാര്യം ഉന്നയിക്കുന്നത്. എന്നാല് ഈ പദവി നഷ്ടപ്പെട്ടാല് അത് യുപിഎയിലെ കോണ്‍ഗ്രസിന്റെ ആധിപത്യം തന്നെ ഇല്ലാതാക്കും.\nപവാര് കോണ്‍ഗ്രസിലെ ജി23 നേതാക്കള്‍ക്കുള്ള വലിയ ഓപ്ഷനാണ്. ബിജെപിക്കെതിരെ വലിയ സഖ്യം എന്നുള്ളതാണ് വിമതരുടെ ലക്ഷ്യം. എന്നാല് ടീം രാഹുല് ഇതിനെ അത്തരത്തില് കാണുന്നില്ല. പവാര് യുപിഎ അധ്യക്ഷനാക്കിയാല് പ്രഫുല് മഹന്ദ, കെ ചന്ദ്രശേഖര റാവു, മമത ബാനര്‍ജി, നവീന് പട്‌നായിക്ക് എന്നിവര് യുപിഎയിലെത്താന് തയ്യാറാണ്. ഇങ്ങനെ വന്നാല് ഗാന്ധി കുടുംബത്തിന്റെ പ്രസക്തി സഖ്യത്തിലും കോണ്‍ഗ്രസിലും ഇല്ലാതാവും. അതാണ് ജി23 നേതാക്കളുടെ ആവശ്യം. ഇതിനെ ഇല്ലാതാക്കണമെങ്കില് രാഹുല് അധ്യക്ഷ സ്ഥാനം ഏറ്റെടുക്കാതെ മറ്റ് മാര്‍ഗങ്ങളില്ല.\nsonia gandhi will ask for assurance from g23 leaders, rahul gandhi may get support


ലൈംഗിക ബന്ധത്തിലൂടെ എയിഡ്സ് പടരുന്നത് തടയാന് മരുന്ന് കണ്ടെത്തി; റിപ്പോർട്ട് – Malayalam Express\nലൈംഗിക ബന്ധത്തിലൂടെ എയിഡ്സ് പടരുന്നത് തടയാന് മരുന്ന് കണ്ടെത്തി; റിപ്പോർട്ട്\nഎയിഡ്സ് (എച്ച്ഐവി) പടരുന്നത് തടയാനുള്ള മരുന്ന് കണ്ടുപിടിച്ചതായി റിപ്പോര്‍ട്ട്. ലൈംഗിക ബന്ധത്തിലൂടെ എച്ച്ഐവി വൈറസ് പടരുന്നത് തടയാന് മരുന്ന് കണ്ടെത്തിയതായാണ് റിപ്പോര്‍ട്ട്. യൂറോപ്പിലെ ഒരു കൂട്ടം ഡോക്ടര്‍മാര് നടത്തിയ നീണ്ട പഠനത്തിന്‍റെ ഭാഗമായാണ് കണ്ടുപിടിത്തം സാധ്യമായതെന്ന് ദി ഗാര്‍ഡിയന് റിപ്പോര്‍ട്ട് ചെയ്യുന്നു.\nആന്‍റി റെട്രോവൈറല് മരുന്ന് ഉപയോഗിച്ചാല് ലൈംഗിക ബന്ധത്തിലൂടെ മറ്റൊരാളിലേക്ക് എയിഡ്സ് പകരുന്നത് തടയാന് സാധിക്കുമെന്നാണ് പഠനം റിപ്പോർട്ട്. എച്ച്ഐവി പോസിറ്റീവ് ആയ ഒരാളുമായി കോണ്ടം പോലുള്ള പ്രതിരോധ മാര്‍ഗങ്ങള് ഇല്ലാതെ ലൈംഗിക ബന്ധത്തില് ഏര്‍പ്പെട്ടാലും രോഗം പടരില്ല. മരുന്ന് അംഗീകരിക്കപ്പെട്ടു കഴിഞ്ഞാല് നിലവില് എച്ച്ഐവി ഉള്ളവരില് രോഗത്തെ പിടിച്ചുകെട്ടാന് സാധിക്കുമെന്ന പ്രതീക്ഷയിലാണ് ഡോക്ടര്‍മാര്.\nആയിരം സ്വവര്‍ഗാനുരാഗികളായ പുരുഷന്‍മാരെയാണ് പഠനത്തിന് തെരഞ്ഞെടുത്തത്. എച്ച്ഐവി ബാധിതനായ ഒരാളും രോഗബാധയില്ലാത്ത ഒരു പങ്കാളിയും എന്ന രീതിയിലായിരുന്നു തെരഞ്ഞെടുപ്പ്. എച്ച്ഐവി ബാധിതര്‍ക്ക് മരുന്നും ചികിത്സയും നല്‍കിയിരുന്നു. ഇവര് കോണ്ടം ഉപയോഗിക്കാതെ ലൈംഗിക ബന്ധത്തില് ഏര്‍പ്പെട്ടിട്ടും ഒരാള്‍ക്ക് പോലും എച്ച്ഐവി ബാധിച്ചില്ലെന്ന് കണ്ടെത്തി. അതേസമയം, എട്ട് വര്‍ഷത്തെ ഗവേഷണത്തിനിടയില് 15 പേര്‍ക്ക് എച്ച്ഐവി ബാധയുണ്ടായി. എന്നാല് ഇതിന് കാരണം ചികിത്സയോ മരുന്നോ ഉപയോഗിക്കാത്ത മറ്റ് പങ്കാളികളുമായി ലൈംഗിക ബന്ധത്തിലേര്‍പ്പെട്ടതാണെന്ന് ഡിഎന്‍എ ടെസ്റ്റില് വ്യക്തമായതായും ഡോക്ടര്‍മാര് അവകാശപ്പെടുന്നു.\nകൃത്യമായി പരിശോധന നടത്തുന്നതിനൊപ്പം തന്നെ എച്ച്ഐവി ബാധിതരായ ആളുകൾക്ക് കരുതലും പ്രചോദനവും നൽകാനും എയ്ഡ്‌സ് രോഗത്തെ ലോകത്തു നിന്ന് ഒഴിവാക്കാനുമുള്ള ശക്തമായ സന്ദേശമാണ് പഠനമെന്ന് ഗവേഷകരിൽ ഒരാളായ പൊഫസര് അലൈസൻ റോഡ്ജസ് പറയുന്നു.\nആദ്യഘട്ടത്തില് പരിശോധനയില് എച്ച്ഐവി കണ്ടെത്താന് സാധിക്കില്ലെന്നതിനാല് പ്രതിരോധ മാര്‍ഗമെന്ന രീതിയില് മരുന്ന് ഉപയോഗിക്കാമെന്നും അതിലൂടെ എയിഡ്സ് പടരുന്നത് തടയാമെന്നുമാണ് ഡോക്ടര്‍മാര് നൽകുന്ന നിര്‍ദേശം.\nമഞ്ചേരിയിൽ മാലിന്യത്തിനു തീപിടിച്ചു\nനാദാപുരത്ത് സ്വകാര്യ വ്യക്തിയുടെ പറമ്പിൽ നിന്ന് ബോംബ് ശേഖരം കണ്ടെത്തി


പൊന്നമ്പലമേട്ടില് മകരജ്യോതി തെളിഞ്ഞു; ഭക്തലക്ഷങ്ങള്‍ക്ക് ദര്‍ശന പുണ്യം - Samakalika Malayalam\nപൊന്നമ്പലമേട്ടില് മകരജ്യോതി തെളിഞ്ഞു; ഭക്തലക്ഷങ്ങള്‍ക്ക് ദര്‍ശന പുണ്യം\nBy സമകാലിക മലയാളം ഡെസ്‌ക് | Published: 15th January 2020 07:39 PM |\nLast Updated: 15th January 2020 07:48 PM | A+A A- |\nശബരിമല: പൊന്നമ്പലമേട്ടില് മകരജ്യോതി തെളിഞ്ഞു. മകരവിളക്ക് ദര്‍ശിക്കാനായി ഭക്തജനലക്ഷങ്ങളാണ് സന്നിധാനത്തേക്കെത്തിയത്.\n6.50ന് ശ്രീകോവിലില് ദീപാരാധന, പിന്നാലെ പൊന്നമ്പലമേട്ടില് മകരവിളക്ക് തെളിഞ്ഞു.\nപമ്പ, സന്നിധാനം, പാണ്ടിത്താവളം തുടങ്ങി മകരവിളക്ക് ദര്‍ശനത്തിന് സാധ്യമാകുന്ന സ്ഥലങ്ങളിലെല്ലാം ഭക്തര് നിലയുറപ്പിച്ചു. തിരക്ക് മുന്‍പില് കണ്ട് ബുധനാഴ്ച രാവിലെ 11 മണി മുതല് തന്നെ പമ്പയില് നിന്ന് തീര്‍ഥാടകര് മല കയറുന്നതില് നിയന്ത്രണം ഏര്‍പ്പെടുത്തിയിരുന്നു. മകരവിളക്ക് ദര്‍ശനത്തിന് പിന്നാലെ സന്നിധാനം, മാളികപ്പുറം എന്നിവിടങ്ങളില് നിന്ന് തീര്‍ഥാടകര് എത്രയും പെട്ടെന്ന് മടങ്ങണം എന്ന നിര്‍ദേശം നല്‍കിയിട്ടുണ്ട്.\nപന്തളത്തുനിന്നെത്തിയ തിരുവാഭരണ വാഹക സംഘത്തെ ശരം കുത്തിയില് വെച്ച് തന്ത്രി നിയോഗിച്ച സംഘം സ്വീകരിച്ചു. തുടര്‍ന്ന് അവിടെനിന്ന് തീവട്ടികളുടെയും വാദ്യഘോഷങ്ങളുടെയും അകമ്പടിയോടെ ആനയിച്ച് സന്നിധാനത്ത് 18ാം പടിക്ക് മുകളില് വെച്ച് ദേവസ്വം അധികൃതര് തിരുവാഭരണ പേടകം ഏറ്റുവാങ്ങി. ദേവസ്വം മന്ത്രി കടകംപള്ളി സുരേന്ദ്രന്, തിരുവിതാംകൂര് ദേവസ്വം പ്രസിഡന്റ് എന്. വാസു എന്നിവര് സന്നിധാനത്ത് എത്തിയിരുന്നു.\nരണ്ടാമത്തെ പെട്ടിയില് കലശത്തിനുള്ള തൈലക്കുടം, പൂജാപാത്രങ്ങള് എന്നിവയാണുള്ളത്. മൂന്നാമത്തെ പെട്ടിയില് കൊടിപ്പെട്ടി, നെറ്റിപ്പട്ടം, കൊടികള്, മെഴുവട്ടക്കുട എന്നിവയാണുള്ളത്. ഇവ രണ്ടും മാളികപ്പുറം ക്ഷേത്രത്തിലേക്കുള്ളവയാണ്. പന്തളത്തുനിന്ന് തിരുവാഭരണത്തിനൊപ്പമെത്തിയ അയ്യപ്പന്മാരെയാണ് ദീപാരാധനയ്ക്ക് ശേഷം ആദ്യം സന്നിധാനത്തേക്ക് കടത്തിവിട്ടത്.\nശബരിമല മകരവിളക്ക് മകരജ്യോതി


കേസുകൾ കൂടുന്നു; കണ്ണൂർ എ കാറ്റഗറിയിൽ, നിയന്ത്രണങ്ങൾ കടുപ്പിക്കുന്നു - Pravasishabdam\nHome News Kerala കേസുകൾ കൂടുന്നു; കണ്ണൂർ എ കാറ്റഗറിയിൽ, നിയന്ത്രണങ്ങൾ കടുപ്പിക്കുന്നു\nകണ്ണൂർ: കണ്ണൂരിലും കൊവിഡ് കേസുകൾ കുത്തനെ വർദ്ധിക്കുന്നു. ഈ സാഹചര്യത്തിൽ കൂടുതൽ നിയന്ത്രണങ്ങളുടെ എ കാറ്റഗറിയിൽ ഉൾപ്പെടുത്തിയിരിക്കുകയാണ് കണ്ണൂർ ജില്ലയെ. ആശുപത്രിയിൽ പ്രവേശിക്കപ്പെടുന്ന രോഗികളുടെ എണ്ണവും ഉയർന്നിരിക്കുകയാണ്. ഈ സാഹചര്യത്തിലാണ് ജില്ലാ കളക്ടറുടെ പുതിയ ഉത്തരവ്. പുതിയ സാഹചര്യത്തിൽ ജില്ലയിൽ കൊവിഡ് നിയന്ത്രണങ്ങൾ കർശനമാക്കിയിരിക്കുകയാണ്. പൊതുപരിപാടികൾ, രാഷ്ട്രീയ, സാമൂഹിക, സാംസ്ക്കാരിക, മതപരമായ ചടങ്ങുകൾ, മരണ,വിവാഹ ചടങ്ങുകൾ എന്നിവക്ക് ഇനി 50 പേരെ മാത്രമേ അനുവദിക്കൂ. ആശുപത്രിയിലെ രോഗികളുടെ എണ്ണം കൂടിയതിനാൽ പരിയാരം ഗവൺമെന്റ് മെഡിക്കൽ കോളേജുകളിൽ കൊവിഡ് ബാധിതരുടെ പ്രവേശനം ഇനി കൺട്രോൾ റൂം വഴിയാകുമെന്നും ജില്ലാ കളക്ടർ അറിയിച്ചു.\nഅതേ സമയം, കൊവിഡ് വ്യാപനം രൂക്ഷമായ സാഹചര്യത്തിൽ കണ്ണൂർ ഗവ.മെ‍ഡിക്കൽ കോളേജ് ആശുപത്രിയിൽ സന്ദർശകർക്ക് നിയന്ത്രണം ഏ‌ർപ്പെടുത്തി. നാളെ മുതൽ രാവിലെ 8 മണി മുതൽ 11 മണി വരെ മാത്രമേ ഒപി പ്രവർത്തിക്കു. പനി ബാധിച്ചെത്തുന്ന രോഗികൾക്കായി പ്രത്യേക ഫീവ‍ർ ക്ലിനിക്കും സ‍ജ്ജമാക്കിയിട്ടുണ്ട്. 2022 ജനുവരി 1-നെ അടിസ്ഥാനമാക്കി, ആശുപത്രി കേസുകൾ, ഐസിയു കേസുകളിലെ വർധന എന്നിവ നോക്കിയാണ് നിലവിൽ സംസ്ഥാനത്തെ ജില്ലകളിലെ കൊവിഡ് നിയന്ത്രണം. ജനുവരി 1-ൽ നിന്നും ആശുപത്രി അഡ്മിഷൻ ഇരട്ടിയും, ഐസിയു കേസുകളിൽ 50%വും വർദ്ധന വന്നാൽ കാറ്റഗറി എ, ആശുപത്രി കേസുകളിൽ കൊവിഡ് കേസുകൾ 10 ശതമാനവും, ഐസിയു കേസുകൾ ഇരട്ടിയും ആയാൽ കാറ്റഗറി ബി, ആകെ ആശുപത്രി കേസുകളിൽ കൊവിഡ് രോഗികളുടെ എണ്ണം 25% ആയാൽ കാറ്റഗറി സി – എന്നിങ്ങനെയാണ് കണക്ക്.\nPrevious articleരാജ്യത്ത് ഒമിക്രോൺ സാമൂഹ്യവ്യാപനമായി; ആരോഗ്യമന്ത്രാലയത്തിന് കീഴിലുള്ള സമിതി\nNext articleദിലീപ് സുപ്രീംകോടതിയിൽ; വിചാരണ നീട്ടരുതെന്നും തുടരന്വേഷണം പ്രഹസനമെന്നും ഹർജിയിൽ


After 10 years live-in relationship Aditya Narayan and Shweta Agarwal they got married said by Udit Narayan| വിവാഹത്തിന് മുന്‍പ് 10 വര്‍ഷം ലിവ് ഇന് റിലേഷനില്, മകന് നല്‍കിയ ഉപദേശത്തെക്കുറിച്ച് ഉദിത് നാരായണ് - Malayalam Filmibeat\n| Updated: Sunday, December 6, 2020, 15:13 [IST]\nതെന്നിന്ത്യന് സിനിമാപ്രേക്ഷകര്‍ക്ക് പരിചിതനായ ഗായകനാണ് ഉദിത് നാരായണ്. അദ്ദേഹത്തിന്റെ മകനായ ആദിത്യ നാരായണും കാമുകി ശ്വേത അഗര്‍വാളും വിവാഹിതരായത് അടുത്തിടെയായിരുന്നു. ഇവരുടെ വിവാഹത്തിന്റെ ചിത്രങ്ങളും വീഡിയോയുമെല്ലാം സോഷ്യല് മീഡിയയിലൂടെ വൈറലായി മാറിയിരുന്നു. സിനിമാസെറ്റില് വെച്ചായിരുന്നു ഇരുവരും കണ്ടുമുട്ടിയത്.\nഅടുത്ത ബന്ധുക്കളും സുഹൃത്തുക്കളുമായിരുന്നു വിവാഹത്തില് പങ്കെടുത്തത്. മോഹനി എന്ന ചിത്രത്തിലൂടെയായിരുന്നു ആദിത്യ നാരായണന് പിന്നണിഗാന രംഗത്തേക്ക് എത്തിയത്. രംഗീലയെന്ന ചിത്രത്തില് ബാലതാരമായും ആദിത്യ അഭിനയിച്ചിരുന്നു. വ്യത്യസ്തമായ കഥാപാത്രങ്ങളിലൂടെ ശ്രദ്ധ നേടിയ അഭിനേത്രിയാണ് ശ്വേത. ശാപത് എന്ന സിനിമയില് അഭിനയിച്ച് വരുന്നതിനിടയിലായിരുന്നു ഇവരും പ്രണയത്തിലായത്. സുശാന്ത് സിംഗിന്റെ അവസാന ചിത്രത്തിനായും ഗാനം ആലപിച്ചിരുന്നു ആദിത്യ.\n10 വര്‍ഷത്തെ ലിവ് ഇന് റിലേഷന് ശേഷമായാണ് ഇരുവരും വിവാഹിതരായത്. ഇവരുടെ ബന്ധത്തെക്കുറിച്ച് ഇരുകുടുംബങ്ങള്‍ക്കും അറിയാമായിരുന്നു. മകന്റെ വിവാഹത്തെക്കുറിച്ച് പറഞ്ഞെത്തിയിരിക്കുകയാണ് ഉദിത് നാരായണ്. വിവിധ മാധ്യമങ്ങള്‍ക്കായി നല്‍കിയ അഭിമുഖത്തില് പങ്കുവെച്ച വിശേഷങ്ങള് വൈറലായിക്കൊണ്ടിരിക്കുകയാണ് ഇപ്പോള്.\nഒരേയോരു മകന്‍റെ വിവാഹം ഗംഭീരമായി നടത്തണമെന്നായിരുന്നു താന് ആഗ്രഹിച്ചതെന്ന് ഉദിത് നാരായണന് പറയുന്നു. കൊവിഡ് കാലമായതിനാല് ആ ആഗ്രഹം മാറ്റിവെക്കുകയായിരുന്നു. ഈ കാലം കഴിയാനായി മകന് കാത്തിരിക്കണമെന്നാഗ്രഹിച്ചിരുന്നു. അത് നടന്നില്ലെന്നും അദ്ദേഹം പറയുന്നു. മകനും ശ്വേതയ്ക്കും വീട്ടുകാര്‍ക്കുമെല്ലാം ഈ സമയത്ത് തന്നെ വിവാഹം നടത്തുന്നതിനായിരുന്നു താല്‍പര്യം.\n10 വര്‍ഷത്തിലധികമായി ലിവ് ഇന് റിലേഷന്‍ഷിപ്പിലായിരുന്നു ഇരുവരും. വിവാഹത്തിലൂടെ അത് ഔദ്യോഗികമാക്കാനുള്ള സമയം ഇപ്പോഴാണ് വന്നത്. ശ്വേതയെ നേരത്തെ തന്നെ അറിയാം. ആദിത്യയും ശ്വേതയും അടുത്ത സുഹൃത്തുക്കളാണ്. സൗഹൃദം പ്രണയമായതിനെക്കുറിച്ച് അറിഞ്ഞിരുന്നില്ല. ആദിത്യയായിരുന്നു ശ്വേതയെ വിവാഹം ചെയ്യാനാഗ്രഹിക്കുന്നുവെന്ന് പറഞ്ഞത്. അത് കേട്ടപ്പോള് സന്തോഷമാണ് തോന്നിയത്. ഭാവി ജീവിതത്തില് എന്ത് സംഭവിച്ചാലും മാതാപിതാക്കളെ കുറ്റപ്പെടുത്തരുതെന്നാണ് മകനോട് പറഞ്ഞതെന്നും ഉദിത് നാരായണന് പറയുന്നു.\nAfter 10 years live-in relationship Aditya Narayan and Shweta Agarwal they got married said by Udit Narayan


നാറ്റ്‌വെസ്റ്റ് ഫൈനലില് കടുത്ത സമ്മര്‍ദ്ദമായിരുന്നു, ഹര്‍ഭജന്റെ വാക്കുകള് ധൈര്യം നല്‍കി; വെളിപ്പെടുത്തി കൈഫ് | mohammad kaif talking on natwest trophy final\nനാറ്റ്‌വെസ്റ്റ് ഫൈനലില് കടുത്ത സമ്മര്‍ദ്ദമായിരുന്നു, ഹര്‍ഭജന്റെ വാക്കുകള് ധൈര്യം നല്‍കി; വെളിപ്പെടുത്തി കൈഫ്\nLucknow, First Published 20, Jul 2020, 1:20 PM\nയുവരാജ് പുറത്തായിട്ടും തനിക്ക് വിജയത്തിലേക്ക് നയിക്കാനുള്ള ധൈര്യം നല്‍കിയത് ഹര്‍ഭനാണെണ് വെളിപ്പെടുത്തിയിരിക്കുകയാണ് മുഹമ്മദ് കൈഫ്.\nലഖ്‌നൗ: ഇന്ത്യന് ക്രിക്കറ്റിന്റെ ചരിത്രത്തില് ഏറ്റവും വലിയ വിജയങ്ങളിലൊന്നാണ് നാറ്റ്‌വെസ്റ്റ് ട്രോഫിയിലെ വിജയം. ത്രിരാഷ്ട്ര പരമ്പരയിലെ ഫൈനലില് ഇംഗ്ലണ്ടിനെ തോല്‍പ്പിച്ചാണ് ഇന്ത്യ കിരീടമുയര്‍ത്തിയത്. 326 റണ്‍സെന്ന വന് വിജയലക്ഷ്യത്തിലേക്കു ബാറ്റ് വീശിയ ഇന്ത്യ ഒരു ഘട്ടത്തില് അഞ്ചു വിക്കറ്റുകള് നഷ്ടമായി തോല്‍വി മുന്നില്‍കണ്ടു. എന്നാല് മുഹമ്മദ് കൈഫ്- യുവരാജ് സിംഗ് കൂട്ടുകെട്ട് ഇന്ത്യയെ വിജയത്തിലേക്ക് നയിച്ചു. ജയിക്കാന് 60 റണ്‍സ് വേണമെന്നിരിക്കെ യുവരാജ് പുറത്തായിരുന്നു. കൈഫ് സെഞ്ചുറിയുമായി പുറത്താവാതെ നിന്നു. യുവരാജ് പുറത്തായിട്ടും തനിക്ക് വിജയത്തിലേക്ക് നയിക്കാനുള്ള ധൈര്യം നല്‍കിയത് ഹര്‍ഭനാണെണ് വെളിപ്പെടുത്തിയിരിക്കുകയാണ് മുഹമ്മദ് കൈഫ്.\nകൈഫിന്റെ വാക്കുകളിങ്ങനെ... ''യുവി പുറത്തായത് എന്നില് നടുക്കമുണ്ടാക്കി. ടീമിന്റെ അവസാനത്ത ഔദ്യോഗിക ബാറ്റ്‌സ്മാനായിരുന്നു അവന്. വാലറ്റകാര്‍ക്കൊപ്പം മത്സരം ജയിപ്പിക്കേണ്ട ചുമതലയായി എനിക്ക്. അവരുമായി അധികം ക്രീസില് ചെലവഴിച്ചുള്ള പരിചയമില്ലെനിക്ക്. ആ ഭയം എന്നിലുണ്ടായിരുന്നു. യുവിക്ക് ശേഷം ഹര്‍ഭജനാണ് ക്രീസിലെത്തിയത്. സ്വതസിദ്ധമായ ശൈലിയില് കളിക്കാനാണ് ഹര്‍ഭജന് പറഞ്ഞത്. പോള് കോളിംഗ്‌വുഡിന്റെ ഓവറിലെ ഒരു പന്ത് എഡ്ജായപ്പോള് ഞങ്ങള് രണ്ട് റണ് ഓടിയെടുത്തു.\nഒരു പന്തില് ഒരു റണ്‍സെന്ന അനുപാതത്തിലാണ് ജയിക്കാന് വേണ്ടിയിരുന്നത്. നീയെന്താണ് ചെയ്യുന്നതെന്ന് ഹര്‍ഭജന് ചോദിച്ചു. സ്‌കോര് ബോര്‍ഡ് നോക്കാനും അദ്ദേഹം നിര്‍ദേശിച്ചു. അദ്ദേഹം പറയുന്നത് ശരിയാണെു തോന്നി. ഇതോടെ ശ്രദ്ധയോടെ കളിക്കാനും തീരുമാനിച്ചു. ജയിക്കാന് കഴിയുമോയെന്ന സംശയമുണ്ടായിരുന്നു. ഹര്‍ഭജനെയും അനില് കുംബ്ലെയെയും ആന്‍ഡ്രു ഫ്ളിന്റോഫ് പുറത്താക്കിയതോടെ വീണ്ടും സമ്മര്‍ദ്ദത്തിലായി. 48ാം ഓവറിലെ അവസാന പന്തില് ജയിക്കാന് ആറു റണ്‍സ് വേണമെന്നിരിക്കെ താന് ബൗണ്ടറി കണ്ടെത്തി. അപ്പോഴും ഇന്ത്യ ജയിക്കുമോയെന്ന സംശയം ബാക്കിയായിരുന്നു.'' കൈഫ് പറഞ്ഞുനിര്‍ത്തി.\nLast Updated 20, Jul 2020, 1:20 PM\nNatwest Troph Final


chithravaramb: ആകാശത്തിലേക്കുള്ള പടികള്\nനിര്‍ത്താതെ ഈ പടികള് മുഴുവന് കയറാന് പറ്റുന്നവര് എത്രപേരുണ്ട് കൂട്ടത്തില്??\nഇഷ്ടായെങ്കില് ലൈക് തരാന് മറക്കല്ലേ...\nഈ പോസ്റ്റിനെ കുറിച്ച്?\nbenji nellikala September 12, 2012 at 10:38 AM\nഞാന് കയറാം... കാരണം ഞാനൊരു സസ്യാഹാരിയാണ്. സസ്യാഹാരികള് എത്ര ദൂരം ഓടിയാലും എത്ര പടികള് കയറിയാലും അണയ്ക്കില്ല. ഉദാഹരണത്തിന് ആനയെയും സിംഹത്തെയും നോക്കൂ... ആന പൂര്‍ണമായും സസ്യാഹാരിയാണ്. സിംഹം മാംസാഹാരിയും. ആന നാല്‍പ്പത് അന്‍പത് കിലോമീറ്റര് ആ വലിയ ശരീരവുമായി ഓടിയാലും അണയ്ക്കില്ല. സിംഹമാകട്ടെ, ഒരു ചെറിയ ദൂരം ഓടിയാലും അണയ്ക്കുന്നതു കാണാം.\nalimajaf September 13, 2012 at 3:19 AM\nഇത് നമ്മക്കിട്ട് ഒന്ന് വെച്ചതാണല്ലോ?? മംസാഹാരിയായിട്ടും ഞാനും കയറിയിട്ടുണ്ട് ഈ പടികള്.. , അതും നടന്നല്ല, ഓടി. [ബെറ്റ് വെച്ചതായിരുന്നു] പക്ഷെ ഇന്ന് നടക്കുമെന്ന് തോന്നുന്നില്ല. രണ്ടാം നിലയിലെ ഓഫീസിലേക്ക് ലിഫ്റില്ലാതെ ഞാന് ഇതുവരെ കയറിയിട്ടില്ല.!! ആഹാരം മാത്രമല്ല ജീവിതത്തിന്‍റെ ആകെ ശൈലിയാണ് ഇതൊക്കെ തീരുമാനിക്കുന്നത് എന്നാണു എനിക്ക് തോന്നുന്നത്.\nഈ ബ്ലോഗിനെ കുറിച്ച് മൊത്തത്തില് നിങ്ങള്ക്ക് തോന്നിയത് എന്തായാലും ഇവിടെ കുറിചിട്ടാലും\nറുബിക്സ് ക്യൂബ് എളുപ്പത്തില് സോള്‍വ് ചെയ്യാം\nകോടമഞ്ഞില് വാല്‍പാറ ചുരത്തിലൂടെ...\nവെള്ളി മേഘങ്ങളെ തൊട്ടു തലോടി നെല്ലിയാമ്പതിയിലേക്ക്\nഇറുപ്പു വെള്ളച്ചാട്ടം - കൊഡഗ്\nവാല്‍പാറയിലെ തേയില തോട്ടങ്ങള്\nമുന്നാറിലെ തേയില തോട്ടങ്ങളിലൂടെ\nവേളികായല് ഒറ്റ കാഴ്ചയില്\nഷവര്‍മ സ്നേഹികളെ അണിചേരുവിന്\nഓണം ഘോഷയാത്ര: തിരുവനന്തപുരം\nമറ്റു ടൂറിസ്റ്റ് കേന്ദ്രങ്ങള്\nലവന് പുലി ആണ് കേട്ടാ...\nയു ബി സിറ്റി\nപൂവ് (മൂന്ന്))) )\nഡാ സമയം എത്രയായി?\nഈ വരമ്പിലൂടെ നടന്നു പോയവര്\nകാടും മലയും കുന്നിന് ചെരിവുകളും, പുഴയും കടലും കടലോളവും, പിന്നെ കിളികളും പൂവും പൂമ്പാറ്റയും, അതോടൊപ്പം വയലേലകളും നാട്ടിന്‍പുറവും ഒക്കെ ഇഷ്ടമായിട്ടും പട്ടണങ്ങളില് ജീവിതം കഴിച്ചു കൂട്ടേണ്ടി വരുന്ന ഒരു ഹതഭാഗ്യന് [ഇക്കാര്യത്തില് മാത്രം കേട്ടോ]. കറക്കവും കറങ്ങുന്നിടങ്ങളില് ഫോട്ടോ എടുപ്പും ഇഷ്ടവിനോദം. [ഫോട്ടോഗ്രഫി പഠിക്കാന് ശ്രമിക്കുന്നുണ്ട്] എടുത്തു വെച്ച ഫോട്ടോസ് എന്‍റെ കമ്പ്യൂട്ടറില് കിടന്നു ചിതല് തിന്നണ്ട എന്ന് കരുതി എല്ലാവര്‍ക്കുമായി പങ്കുവെക്കുകയാണിവിടെ


കോവിഡിനെ ഭയപ്പെടേണ്ട; ധീരമായി നേരിടു -ബോല്‍സനാരോ | Azchavattom Online USA\nകോവിഡിനെ ഭയപ്പെടേണ്ട; ധീരമായി നേരിടു -ബോല്‍സനാരോ\nPosted by George Kakkanatt | Aug 1, 2020 | World\nബ്രസീലിയ: കോവിഡിനെ ആരും ഭയപ്പെടേണ്ട സാഹചര്യമില്ലെന്ന് ബ്രസീല് പ്രസിഡന്‍റ് ജെയിര് ബോള്‍സനാരോ. എല്ലാവര്‍ക്കും കോവിഡിനെ നേരിടേണ്ടി വരും. ധീരതയോടെ അത് ചെയ്യുകയാണ് വേണ്ടതെന്നും ബ്രസീല് പ്രസിഡന്‍റ് പറഞ്ഞു. കോവിഡിനെ തുടര്‍ന്ന് ക്വാറന്‍റീനില് പോയ ബ്രസീല് പ്രസിഡന്‍റ് ഏതാനും ആഴ്ചകള്‍ക്ക് മുമ്ബാണ് പൊതുവേദികളില് പ്രത്യക്ഷപ്പെട്ടത്.\n65 വയസായ തന്നെ ഏറ്റവും അപകട സാധ്യതയുള്ള വിഭാഗത്തിലാണ് പെടുത്തിയിരുന്നത്. എന്നെങ്കിലും കോവിഡിനെ നേരിടേണ്ടി വരുമെന്ന് എനിക്കറിയാമായിരുന്നു. എല്ലാവരും ഇതിന് തയാറാകണം. കോവിഡ് മൂലമുണ്ടായ മരണങ്ങളില് ദുഃഖമുണ്ട്. എന്നാല്, എല്ലാ ദിവസങ്ങളിലും ആളുകള് മരിക്കാറുണ്ടെന്നും ബോല്‍സനാരോ പറഞ്ഞു.\nകോവിഡിനെ കുറിച്ച് ബോല്‍സനാരോയുടെ പ്രസ്താവനകളെല്ലാം വിവാദമായിരുന്നു. ബ്രസീലില് പ്രതിദിന കോവിഡ് രോഗികളുടെ എണ്ണം വലിയ രീതിയില് കൂടുേമ്ബാഴും കോവിഡിനെ ചെറിയ പനിയുമായാണ് അദ്ദേഹം താതമ്യപ്പെടുത്തിയത്.\nPreviousപാലക്കാട് ഇന്ന് പുലര്‍ച്ചെ മരിച്ചയാള്‍ക്കും കൊവിഡ് സ്ഥിരീകരിച്ചു; സംസ്ഥാനത്ത് ഇന്ന് മാത്രം സ്ഥിരീകരിച്ചത്5കൊവിഡ് മരണം\nNextആശുപത്രിയില് എത്തിക്കാന് ആരും തയ്യറായില്ല ; വാഹനമിടിച്ച യുവാവിന് ദാരുണാന്ത്യം


ടെെം മാഗസിൻ 100 പേരുടെ പട്ടികയിൽ മോദിയും\n'ലീഡേർസ്' എന്ന കാറ്റഗറിക്ക് കീഴിലാണ് മോദിയുടെ പേര് വന്നത്.\n23 Sep, 2020 at 12:12 PM\nടെെം മാഗസിൻ പുറത്ത് വിട്ട ലോകത്തെ സ്വാധീനിച്ച നൂറ് പേരില് ഇന്ത്യൻ പ്രധാനമന്ത്രി നരേന്ദ്ര മോദിയും ഇടം പിടിച്ചത് ചർച്ചയായിരുന്നു. മോദിക്ക് ലോകത്തിന്റെ അംഗീകാരം എന്ന നിലയിലാണ് ടെെം മാഗസിന്റെ പട്ടികയെ കുറിച്ച് പ്രചരിച്ച വാർത്ത. എന്നാൽ മോദി നൂറ് പേരുടെ പട്ടികയിൽ ഇടം പിടിച്ചതിനെ കുറിച്ച് ടെെം മാഗസിന് പറഞ്ഞു വെക്കുന്നത് അത്ര നല്ല കാര്യങ്ങളല്ല എന്നതാണ് സത്യം.\n'ലീഡേർസ്' എന്ന കാറ്റഗറിക്ക് കീഴിലാണ് മോദിയുടെ പേര് വന്നത്. മോദിക്ക് പുറമെ, അമേരിക്കൻ പ്രസിഡന്റ് ഡൊണാൾഡ് ട്രംപ്, തായ്‍വാൻ പ്രസിഡന്റ് സെെ ഇങ് വെൻ, ഡെമോക്രാറ്റിക് പ്രസിഡന്റ് സ്ഥാനാർഥി ജോ ബെെഡൻ എന്നിവരും ഈ പട്ടികയിലുണ്ട്.\nലോകത്തിലെ ഏറ്റവും വലിയ ജനാധിപത്യ രാജ്യമായ ഇന്ത്യയിൽ കാര്യങ്ങൾ അത്ര നല്ല നിലയിലല്ല എന്ന ആമുഖത്തോടെയാണ് ടെെമിന്‍റെ കുറിപ്പ് തുടങ്ങുന്നത്. സ്വതന്ത്രവും നിഷ്പക്ഷവുമായ തെരഞ്ഞെടുപ്പല്ല, ഏറ്റവും കൂടുതൽ വോട്ട് നേടുക എന്നുള്ളതാണ് ഇന്നത്തെ ജനാധിപത്യത്തിന്റെ പ്രത്യേകത. വോട്ട് രേഖപ്പെടുത്തുന്നവരുടെ അവകാശങ്ങൾ സംരക്ഷിക്കുക എന്നുള്ളതും ഇതിൽ പ്രധാനമാണെന്നും ടെെം പറഞ്ഞുവെക്കുന്നു.\nവിവിധ ജാതി, മത, ഭാഷാ വെെജാത്യങ്ങൾ കൊണ്ട് സമ്പന്നമായ ഇന്ത്യയിൽ പക്ഷേ ഇന്ന് കാര്യങ്ങൾ ആകെ മാറിമറിഞ്ഞുവെന്ന് ടെെം എഡിറ്റർ പറയുന്നു. ജനസംഖ്യയിൽ എൻപത് ശതമാനം വരുന്ന ഹിന്ദു ജനവിഭാഗത്തിന്റെ മാത്രം കാര്യങ്ങൾക്ക് ശ്രദ്ധയൂന്നുന്നതാണ് മോദി ഭരണത്തിന്റെ പ്രത്യേകതയെന്നും, വമ്പിച്ച ഭൂരിപക്ഷത്തിൽ അധികാരത്തിലേറിയ സർക്കാർ എല്ലാവരുടെയും ശബ്ദങ്ങള്‍ക്ക് ചെവികൊടുക്കാതെ ബഹുസ്വരതയെ പടിക്ക് പുറത്ത് നിർത്തിയെന്നും ചൂണ്ടിക്കാട്ടി. മോദി ഭരണത്തിന് കീഴിലെ മുസ്‍ലിം ന്യൂനപക്ഷങ്ങളെ കുറിച്ചു ടെെം മാഗസിനിൽ പരാമർശമുണ്ട്.


പ്രൊഫഷണൽ ഡിഗ്രി സ്വന്തമാക്കി അമ്മയെ ഏൽപ്പിച്ചു; ഇനി പാഷനെ പിൻതുടരാനുള്ള ഒരുക്കത്തിൽ എന്ന് നിവേദിത >>>\nഅഞ്ച് മാസം ഗർഭിണിയാണ് താനിപ്പോൾ; ഗർഭകാല വിശേഷങ്ങളുമായി നടി ലത സംഗരാജു >>>\n15 വര്‍ഷങ്ങളുടെ കാത്തിരിപ്പിനൊടുവിൽ അമ്മയാവാന് ഒരുങ്ങി നടി മുത്തുമണി; സന്തോഷകരമായ നിമിഷം പങ്കുവെച്ച് ഭര്‍ത്താവ്>>>\nകുടുംബത്തോടൊപ്പം മാലിദ്വീപില് ആഘോഷമാക്കി യഷ്; ചിത്രങ്ങള് പങ്കുവച്ച് താരം>>>\nബിഗ്ബോസിലേക്ക് നടന് കൃഷ്ണകുമാറിന്റെ മക്കളായ ദ...\nബിഗ്ബോസിലേക്ക് നടന് കൃഷ്ണകുമാറിന്റെ മക്കളായ ദിയയും ഇഷാനിയും; പ്രതികരണവുമായി താരപുത്രി\nWednesday 13 January 2021 08:33:52 PM\nമലയാളം ബിഗ്ബോസ് മൂന്നാം സീസണില് ആരൊക്കെയാണ് എത്തുന്നതെന്ന ആകാഷയിലാണ് പ്രേക്ഷകര്. സിനിമാസീരിയല് രംഗത്തുളളവരായും അല്ലാത്തവരായും നിരവധി പേരുടെ പേരുകള് പലരും നോമിനേറ്റ് ചെയ്ത് കഴിഞ്ഞു. റിമി ടോമി അവതാരകന് ജീവ, ബോബി ചെമ്മണ്ണൂര് തുടങ്ങി നിരവധിപേരുടെ പേരുകളാണ് ബിഗ്ബോസ് മത്സരാര്‍ത്ഥികളെന്നെ പേരില് എത്തുന്ന ത്. പലരും ഇത്തരം വാര്‍ത്തകളോട് പ്രതികരിച്ചും എത്തിക്കഴിഞ്ഞു.\nനടന് കൃഷ്ണകുമാറിന്‍രെ മകള് ദിയ കൃഷ്ണയും ഇഷാനിയും പരിപാടിയില് പങ്കെടുക്കുമെന്ന വിധത്തില് വാര്‍ത്തകള് പ്രചരിക്കുന്നുണ്ട്. ഇതിന് മറുപടി നല്‍കി രംഗത്ത് എത്തിയിരിക്കുകയാണ് ദിയ.പ്രചരിക്കുന്നതെല്ലാം റൂമറുകള് മാത്രമാണെന്നും താനോ അനിയത്തി ഇഷാനിയോ ഷോയുടെ ഭാഗമായിരിക്കില്ലെന്നും ദിയ പറഞ്ഞു. പലരും ഈ ചോദ്യവുമായി തന്നെ സമീപിച്ചെന്നും അതിനാലാണ് വ്യക്തത വരുത്തുന്നതെന്നുമാണ് വിഡിയോയില് ദിയ പറയുന്നത്.\nഏറെ വിജയകരമായ ബിഗ് ബോസ് ആദ്യ സീസണുശേഷം രണ്ടാം സീസണ് നടത്തിയിരുന്നെങ്കിലും കോവിഡ് കാരണം ഇത് പൂര്‍ത്തിയാക്കാന് കഴിഞ്ഞില്ല. 100 ദിവസത്തെ ഷോ ഏകദേശം 60 ദിനങ്ങള് പിന്നിട്ടപ്പോഴേക്കും അവസാനിപ്പിക്കുകയായിരുന്നു.\nRead more topics: # diyakrishnaishani in bigboss\ndiyakrishna ishani in bigboss\nഒരിക്കലും ഞാന് അമിതമായി ആഹ്ലാദിക്കാറില്ല; കാരണം സന്തോഷിച്ച് കഴിഞ്ഞാല് എനിക്ക് ഉടനെ ഒരു ദുഖം പുറകെ വരും; മനസ്സ് തുറന്ന് ഗായിക കെ എസ് ചിത്ര\nപ്രൊഫഷണൽ ഡിഗ്രി സ്വന്തമാക്കി അമ്മയെ ഏൽപ്പിച്ചു; ഇനി പാഷനെ പിൻതുടരാനുള്ള ഒരുക്കത്തിൽ എന്ന് നിവേദിത\n15 വര്‍ഷങ്ങളുടെ കാത്തിരിപ്പിനൊടുവിൽ അമ്മയാവാന് ഒരുങ്ങി നടി മുത്തുമണി; സന്തോഷകരമായ നിമിഷം പങ്കുവെച്ച് ഭര്‍ത്താവ്\nഅഞ്ച് മാസം ഗർഭിണിയാണ് താനിപ്പോൾ; ഗർഭകാല വിശേഷങ്ങളുമായി നടി ലത സംഗരാജു


ms dhoni survives ball hits stumps - Malayalam MyKhel\n» പന്ത് സ്റ്റമ്പില് കൊണ്ടിട്ടും ധോണി പുറത്തായില്ല, എന്തൊരു ഭാഗ്യവാന്; കളിയിലെ വഴിത്തിരിവ്\nപന്ത് സ്റ്റമ്പില് കൊണ്ടിട്ടും ധോണി പുറത്തായില്ല, എന്തൊരു ഭാഗ്യവാന്; കളിയിലെ വഴിത്തിരിവ്\nUpdated: Monday, April 1, 2019, 11:50 [IST]\nപന്ത് സ്റ്റമ്പില് കൊണ്ടിട്ടും ധോണി പുറത്തായില്ല | Oneindia Malayalam\nചെന്നൈ: കഴിഞ്ഞദിവസം നടന്ന ചെന്നൈ സൂപ്പര് കിങ്‌സ് രാജസ്ഥാന് റോയല്‍സ് മത്സരത്തില് ധോണിയുടെ മികവ് മാത്രമല്ല ടീമിനെ ജയിപ്പിച്ചത്. ഭാഗ്യം കൂടിയാണ്. മത്സരത്തില് 46 പന്തില് 75 റണ്‍സടിച്ച ധോണിയുടെ മികവില് ചെന്നൈ 8 റണ്‍സിന് വിജയിച്ചിരുന്നു. 36 റണ്‍സെടുത്ത സുരേഷ് റെയ്‌നയും 27 റണ്‍സെടുത്ത ഡ്വെയ്ന് ബ്രാവോയും ടീമിന്റെ വിജയത്തില് നിര്‍ണായകമായി.\nതുടക്കത്തില് മൂന്ന് വിക്കറ്റ് നഷ്ടപ്പെട്ട ചെന്നൈയെ ധോണിയുടെ റെയ്‌നയും ചേര്‍ന്ന് കരകയറ്റുകയായിരുന്നു. എന്നാല്3വിക്കറ്റിന് 28 റണ്‍സ് എന്ന നിലയിലുള്ളപ്പോള് ധോണി പുറത്താകലിന്റെ വക്കിലെത്തിയതാണ്. നേരിട്ട രണ്ടാം പന്ത് ധോണി പ്രതിരോധിച്ചെങ്കിലും സ്റ്റമ്പില് ഉരസിയാണ് നിന്നത്. എന്നാല്, സ്റ്റമ്പില് ലൈറ്റ് തെളിയാത്തതിനാല് പുറത്തായില്ല.\nഐപിഎല് ആദ്യ മത്സരത്തില് 16കാരന് പ്രയാസ് കണക്കിന് തല്ലുവാങ്ങി; അച്ഛനെ വിളിച്ചപ്പോള് പറഞ്ഞത്\nരാജസ്ഥാന് വിക്കറ്റ് കീപ്പര് ജോസ് ബട്‌ലറും സ്ലിപ്പില് ഫീല്‍ഡ് ചെയ്യുകയായിരുന്ന സ്റ്റീവ് സ്മിത്തും തലയില് കൈവെച്ച് നോക്കിനിന്നു. ഒരുപക്ഷെ, രാജസ്ഥാന് റിവ്യു നല്‍കിയിരുന്നെങ്കില് കാര്യമുണ്ടായേനെ എന്നാണ് കമന്റേറ്റര്‍മാരുടെ അഭിപ്രായം. എന്നാല്, ലൈറ്റ് തെളിയുകയോ ബെയ്‌സ് വീഴുകയോ ചെയ്യാത്തതിനാല് അമ്പയര് ഔട്ട് അനുവദിക്കില്ലെന്നുറപ്പാണ്. സ്റ്റമ്പിലുരസിപ്പോയ ഭാഗ്യത്തെ ധോണി പിന്നീട് കൈവിട്ടില്ല. അവസാന ഓവറില് 28 റണ്‍സാണ് ധോണി അടിച്ചെടുത്തത്. മത്സരത്തില് ധോണിയുടെ ഇന്നിങ്‌സ് നിര്‍ണായകമാവുകയും ചെയ്തു.\nRead more about: ms dhoni csk ipl 2019 ipl ഐപിഎല് 2019 ഐപിഎല് എംഎസ് ധോണി ക്രിക്കറ്റ് ചെന്നൈ സൂപ്പര് കിങ്‌സ് രാജസ്ഥാന് റോയല്‍സ്\nStory first published: Monday, April 1, 2019, 11:44 [IST]


വഴിതെറ്റുന്ന സൗഹൃദങ്ങള് | Catholic Church News Malayalam\nHome Articles വഴിതെറ്റുന്ന സൗഹൃദങ്ങള്\nഇന്ന് നമ്മള് പരിചയപ്പെടുന്നത് രണ്ടു മക്കളുടെ അപ്പനെയാണ്. ഒരു പ്രത്യേക മാനസികാവസ്ഥയിലാണ് അദ്ദേഹം ആശ്രമത്തിലെത്തുന്നത്. കണ്ണീരോടെ അദ്ദേഹം തന്റെ അനുഭവം വിവരിച്ചു.\n“അച്ചാ, ഞങ്ങളുടേത് വീട്ടുകാരുടെ സമ്മതത്തോടെയുള്ള പ്രേമവിവാഹമായിരുന്നു. മൂന്നു മക്കളെയും ദൈവം ഞങ്ങള്‍ക്ക് നല്‍കി. മൂത്ത മകന് ഇപ്പോള് പത്താം ക്ലാസില് പഠിക്കുന്നു. എന്റെ ഭാര്യ അറിയാത്ത ഒരു സൗഹൃദം എനിക്കുണ്ട്. ആ സ്ത്രീയും വിവാഹിതയാണ്. രണ്ടു മക്കളുമുണ്ട്. ഭര്‍ത്താവാണെങ്കില് വിദേശത്തും. ഫേസ് ബുക്ക് വഴിയാണ് ഞങ്ങൾ ആദ്യം പരിചയപ്പെടുന്നത്. ആദ്യമെല്ലാം വെറും സൗഹൃദമായിരുന്നു. തുടര്‍ന്ന് പ്രൈവറ്റ് ചാറ്റിങ്ങിലേക്കു മാറി. ആ സ്ത്രീയുടെ കുടുംബജീവിതത്തിലെ ചില സങ്കടങ്ങള് പങ്കുവച്ചപ്പോള് ഞാന് ഉപദേശം നല്‍കി. എന്നാല് പിന്നീടത് വഴിവിട്ട അടുപ്പത്തിലേക്ക് നീങ്ങുകയായിരുന്നു.\nഇന്നലെ ആ ബന്ധം എന്റെ ഭാര്യയറിഞ്ഞു. ഏതു ഭാര്യയെയും പോലെ അവളും രോഷം പൂണ്ടു. കുറയേറെ കരഞ്ഞു. ഇന്ന് രാവിലെ അവളാണ് എന്നെ ഇങ്ങോട്ട് പറഞ്ഞുവിട്ടത്. മനസ് പലയാവര്‍ത്തി അരുതെന്ന് പറഞ്ഞിട്ടും ഒരു പ്രത്യേക മാസ്മരികവലയത്തില് അകപ്പെട്ട ഞാന് തെറ്റില് നിപതിച്ചു. കരകയറണമെന്ന് ആഗ്രഹമുണ്ട്. അച്ചന് സഹായിക്കണം.”\nഞാൻ അയാളുമായ് സംസാരിച്ചു. അദ്ദേഹത്തിനു വേണ്ടി പ്രാര്‍ത്ഥിച്ചു. എന്റെ ആവശ്യപ്രകാരം അദ്ദേഹത്തിന്റെ ഭാര്യയും ആശ്രമത്തിലെത്തി. കണ്ണീരോടെ അദ്ദേഹം അവളോട് മാപ്പപേക്ഷിച്ചു. അവരിരുവരും എന്റെ മുമ്പിലിരുന്ന് കരഞ്ഞു. പുതിയൊരു തീരുമാനവുമായ് വീട്ടിലേക്കു മടങ്ങി.\nഒരു സാധാരണ ചാറ്റിങ്ങില് ആരംഭിച്ച സൗഹൃദം എത്ര പെട്ടന്നാണ് വഴിവിട്ട ബന്ധമായ് വളര്‍ന്നത്? ഇത് മുകളില് വിവരിച്ച വ്യക്തിയുടെ മാത്രം കഥയല്ല. അനേകരുടെ പതനത്തിന്റെ കഥയാണ്. മറ്റുള്ളവരെ ഉപദേശിക്കുമ്പോഴും നേര്‍വഴിക്ക് നയിക്കുമ്പോഴും കാല്‍ച്ചുവട്ടിലെ മണ്ണ് ഒലിച്ചുപോകുന്നത് തിരിച്ചറിയാന് നമുക്ക് പലപ്പോഴും കഴിയുന്നില്ല. സ്വന്തം മനസിന്റെ വ്യതിചലനങ്ങള് തിരിച്ചറിഞ്ഞ് തെറ്റിന്റെ വഴിയില് നിന്ന് പിന്തിരിയാന് നമ്മളില് പലരും പരാജയപ്പെടുന്നു.\nക്രിസ്തു പറയുന്നത് ശ്രദ്ധിക്കൂ: “അവന് ജനക്കൂട്ടത്തോടു പറഞ്ഞു: പടിഞ്ഞാറു മേഘം ഉയരുന്നതു കണ്ടാൽ മഴ വരുന്നു എന്നു നിങ്ങള് പറയുന്നു; അങ്ങനെ സംഭവിക്കുകയും ചെയ്യുന്നു. തെക്കന് കാറ്റടിക്കുമ്പോള് അത്യുഷ്ണം ഉണ്ടാകും എന്നു നിങ്ങള് പറയുന്നു; അതു സംഭവിക്കുന്നു. കപടനാട്യക്കാരേ, ഭൂമിയുടെയും ആകാശത്തിന്റെയും ഭാവഭേദം വ്യാഖ്യാനിക്കാന് നിങ്ങള്‍ക്കറിയാം. എന്നാല്, ഈ കാലത്തെ വ്യാഖ്യാനിക്കാന് നിങ്ങള്‍ക്ക് അറിയാത്തത് എന്തുകൊണ്ട്?” (ലൂക്കാ 12: 54-56).\nപാപം പതിയിരിക്കുന്ന വഴികളിലൂടെയാണ് നമ്മുടെ യാത്ര. എനിക്ക് തെറ്റ് പറ്റില്ലെന്നുള്ള അമിതമായ ആത്മവിശ്വാസത്തിനു പകരം വീഴാതിരിക്കാനുള്ള ജാഗ്രതയും ദൈവാശ്രയവുമാണ് വേണ്ടത്. പൗലോസ് അപ്പസ്‌തോലന്റെ ഈ വാക്കുകള് കൂടി ശ്രദ്ധിക്കൂ: “ആകയാല്, നില്‍ക്കുന്നു എന്നു വിചാരിക്കുന്നവന് വീഴാതെ സൂക്ഷിച്ചുകൊള്ളട്ടെ” (1 കോറി 10:12).


മനുഷ്യനെന്ന അച്ഛന്റെ മകനാണ് ദൈവം - Boolokam\nHome Religion atheism മനുഷ്യനെന്ന അച്ഛന്റെ മകനാണ് ദൈവം\nമനുഷ്യനെന്ന അച്ഛന്റെ മകനാണ് ദൈവം\nവേട്ടയാടല് പ്രക്രിയയില് മനുഷ്യന് ഒരു സിംഹത്തിന്റെ അത്രയും, ഒറ്റക്കുതിപ്പിന് ഇരയെ കീഴ്‌പ്പെടുത്താനുള്ള കഴിവോ, ഇരയുടെ കഴുത്തില് ആഴ്‌ന്നിറങ്ങുംവിധത്തിലുള്ള കൂർത്ത കോമ്പല്ലുകളോ, ഇരയെ കോർത്ത് പിടിക്കും രീതിയിലുള്ള നഖങ്ങളോ ഇല്ല. മൃഗങ്ങളുമായുള്ള താരതമ്യത്തില് മനുഷ്യന് വേഗത്തിന്റെ കാര്യത്തിലും കരുത്തിന്റെ കാര്യത്തിലും തുലോം ദുർബലനാണ്.\nമനുഷ്യന് അന്നമൊരുക്കിയ, മനുഷ്യനെ ജീവലോകത്തെ പ്രമാണിയാക്കിയ, അവനെ ഏറ്റവും വലിയ വേട്ടക്കാരനാക്കിയ ഒരു മഹാപ്രക്രിയയിലെ ആദ്യകാല പ്രതിനിധിയെയാണ് അതില് കാണുന്നത്.\nനിർമ്മാണം; ഹോമോ ഇറക്‌റ്റസ്,\nസ്ഥലം; ടർക്കാന, കെനിയ,\nപ്രായം; കഴിഞ്ഞ 18 ലക്ഷം വർഷം മുതല്.\nഇത് കൂർത്ത കോമ്പല്ലിന്റേയും കൂർത്ത നഖത്തിന്റേയും അഭാവത്തെ പരിഹരിക്കുന്നു. അത് മൃഗങ്ങളെ കൊല്ലാന് സഹായിക്കുന്നു, അസ്ഥി പൊട്ടിച്ച് മജ്ജയെടുക്കാന് സഹായിക്കുന്നു, ഉറച്ച മണ്ണില് നിന്നും കുത്തിയിളക്കി കിഴങ്ങുകളെ പുറത്തെടുക്കാന് സഹായിക്കുന്നു.\nഅതാണ് അതിജീവനം. അതിന് വഴിയൊരുക്കിയതോ, ജീവലോകത്ത് പ്രൈമേറ്റുകളില്, മനുഷ്യനില് മാത്രം സംഭവിച്ച ജനിതക മാറ്റത്തിലൂടെയുള്ള മസ്‌തിഷ്‌കവികാസത്തിന്റെ ഫലമായി. ഈ ഉപകരണത്തെപറ്റി (എല്ലാ ഉപകരണത്തെപറ്റിയും) മനുഷ്യന് ഭാവനയില് കണ്ടതാണ്, ചിന്തിച്ചതാണ്, വിശകലനം ചെയ്‌തതാണ്; അങ്ങനെയാണ് ഈ കല്ലിനെ മറ്റൊരു കല്ല് വെച്ച് ഇടിച്ച്, അടിച്ച് ഈ ആകൃതിയിലാക്കിത്തീർത്തത്. ഈ പ്രവർത്തനത്തിന്റ, മന്ദഗതിയിലൂടെയാണെങ്കിലും തുടർച്ചയായ ഒഴുക്കാണ്, ചെറിയ ചെറിയ വികാസങ്ങളാണ് മനുഷ്യചരിത്രത്തിലുടനീളം കാണുന്നത്.നോക്കു സുഹൃത്തേ, ഇവിടെ സംഭവിച്ചത് ഇതാണ്; ചിന്തിക്കുക,\nഅതു വഴി നാം സൃഷ്‌ടിച്ചതിനെ നാം തന്നെ പരിഷ്‌കരിക്കുക. ഇതേ വഴിയിലൂടെത്തന്നെയാണ് നാം ദൈവത്തെ സൃഷ്‌ടിച്ചത്, മതങ്ങളെ നിർമ്മിച്ചത് അവയെ കാലാകാലങ്ങളിലൂടെ പരിഷ്‌കരിച്ചത്. ഇത് ചിന്തിക്കുന്ന ജീവിക്ക് മാത്രം സാധിക്കുന്ന കാര്യം. എവിടെ മനുഷ്യനുണ്ടോ അവിടെ ദൈവമുണ്ടാകും; കാരണം മനുഷ്യനെന്ന അച്ഛന്റെ മകനാണ് ദൈവം.\nPrevious articleഎടാ ഗോപുത്രാ ലോകത്ത് ഏറ്റവും കൂടുതൽ കാലി മാസം കയറ്റുമതി ചെയ്യുന്ന രണ്ടാമത്തെ രാജ്യം ഇന്ത്യയാണ്, ഞങ്ങൾ മലയാളികൾ ബീഫ് തിന്നും, ഇഷ്ടമുള്ളവർ ഇവിടെ വന്നാൽമതി\nNext articleചാർലി ചാപ്ലിൻ എഴുതിയതും അവതരിപ്പിച്ചതുമായ ദി ഗ്രേറ്റ് ഡിക്ടേറ്റർ പ്രസംഗം


കുഴിയോ? വകുപ്പു തന്നെ പിരിച്ചുവിടേണ്ടി വരും മന്ത്രീ\nSunday 8 July 2018 3:28 am IST\n" കുഴി കടന്ന് കതിര്‍മണ്ഡപത്തിലേക്ക്: മട്ടാഞ്ചേരി ഹാര്‍ബര് പാലത്തിനു സമീപത്തെ കുഴി നിറഞ്ഞ റോഡിലൂടെ സഞ്ചരിക്കുന്ന വധൂവരന്മാരുടെ വാഹനം"\nകൊച്ചി: വഴിയിലെ കുഴിയുടെ പേരില് മന്ത്രി സുധാകരന് എന്‍ജിനീയറെ സസ്‌പെന്‍ഡ് ചെയ്ത നടപടി കൊള്ളാം. പക്ഷെ, നാട്ടിലെ വഴികളിലെ കുഴികള് അടയ്ക്കാത്തതിന് ശക്തമായ നടപടി എടുത്താല് പൊതുമരാമത്ത് വകുപ്പ് തന്നെ പിരിച്ചു വിടേണ്ടിവരും. ആലപ്പുഴ മുതല് ചങ്ങനാശേരി വരെയുള്ള 23 കിലോമീറ്റര് റോഡില് 2,200 കുഴികളുണ്ടായിരുന്നു. അങ്ങനെയെങ്കില് ആയിരക്കണക്കിന് കിലോമീറ്റര് റോഡുകളില് എത്ര കുഴിയുണ്ടെന്ന് മന്ത്രി പരിശോധിക്കുമോ?\nഎംസി റോഡിന്റെയും ദേശീയപാതയുടെയും ചില ഭാഗങ്ങളൊഴിച്ച് മിക്ക വഴികളും ഇന്ന് കുളങ്ങളും ഗര്‍ത്തങ്ങളും ചിലവ പാതാളസമാനവുമാണ്. മരാമത്തു വകുപ്പിന്റെ കൈവശം മാത്രമല്ല തദ്ദേശസ്ഥാപനങ്ങളുടെ നിയന്ത്രണത്തിലും ധാരാളം വഴികളുണ്ട്. ജനങ്ങളെ സംബന്ധിച്ച് അവ ആരുടെ കൈവശമെന്ന് അറിയേണ്ടതില്ല. ജനങ്ങള്‍ക്ക് കാല്‍നടയായോ ബസ്സിലോ ഓട്ടോയിലോ മറ്റു വാഹനങ്ങളിലോ സുഗമമായി സഞ്ചരിച്ചാല് മാത്രം മതി. സംസ്ഥാനത്ത് പലയിടങ്ങളിലും റോഡുകള് തകര്‍ന്നു തരിപ്പണമായി കിടക്കുകയാണ്. മഴ കൂടി കഴിഞ്ഞതോടെ കാല്‍നട പോലും അസാധ്യം. ഇതുമൂലം അപകടങ്ങള് നിത്യം. ഗതാഗതക്കുരുക്കോ അസഹനീയം.\nഗുണനിലവാരമില്ലാത്ത പണിയും അറ്റകുറ്റപ്പണിയുടെ അഭാവവും വെള്ളം ഒഴുകിപ്പോകാന് ഓടയില്ലാത്തതും എല്ലാം ഇതിന് കാരണമാണ്. അഴിമതിയാണ് ഇൗ കുഴപ്പങ്ങള്‍ക്ക് കാരണം. കരാറുകാരന് ലഭിച്ച പണം അഴിമതിക്കാര്‍ക്ക് വീതിച്ചു നല്‍കിക്കഴിയുമ്പോള് പിന്നെ റോഡുപണിക്ക് പണം കാണില്ല. ലാഭം ഉണ്ടാക്കാന് കരാറുകാരനും പണിയില് കൃത്രിമം കാണിക്കും. രണ്ടും കൂടിയാകുമ്പോള് ജനം കുഴിയിലാകും.\nഇരുചക്രവാഹനങ്ങള് കുഴിയില് വീണ് മരണമടയുന്നവരും പരിക്കേല്‍ക്കുന്നവരും ധാരാളമാണ്. കഴിഞ്ഞ നാലുവര്‍ഷത്തില് റോഡപകടങ്ങളില് 16,000 പേരാണ് കേരളത്തില് മരിച്ചത്. അമിതവേഗവും വാഹനങ്ങളുടെ അവസ്ഥയും നിയമങ്ങള് പാലിക്കാത്തതുമെല്ലാം ഇതിനു കാരണങ്ങളാണ്. അതുപോലെ തന്നെ റോഡുകളുടെ അവസ്ഥയും അപകടങ്ങള്‍ക്ക് പ്രധാനകാരണമാണ്. ദിവസവും ശരാശരി 12 പേരാണ് അപകടങ്ങളില് മരിക്കുന്നത്. പരിക്കേല്‍ക്കുന്നത് നൂറ്റിയന്‍പതോളം പേര്‍ക്കും.\nസ്വന്തം ജീവിതം മറന്ന് ജീവന് കായലിലേക്ക് ചാടി; മറ്റൊരു ജീവന് രക്ഷകനായി\nഅപകട കെണിയൊരുക്കി സംസ്ഥാന-ദേശീയ പാതകളില് വന് ഗര്‍ത്തങ്ങള്; അപകടങ്ങള് പതിവാകുന്നു\nഗുരുവായൂരില് വ്യാജ ബോംബ് ഭീഷണി; ഒരാള് അറസ്റ്റില്


മൂത്രം കാണുമ്പോൾ കണ്ടം വഴി ഓടുന്ന വൈറസുകൾ\n⭕ ഗോമൂത്രം വെറും 'മൂത്രം' മാത്രം ; ദ്രാവക രൂപത്തിലുള്ള 'വേസ്റ്റ്' !\nഗോമൂത്രത്തിന് COVID19 പ്രതിരോധിക്കാനുള്ള കഴിവ് ഉണ്ടെന്ന് ഒരു പഠനങ്ങളും കണ്ടെത്തിയിട്ടില്ല. ദയവായി അത് കയ്യിൽ പുരട്ടുകയോ, കുടിക്കുകയോ ചെയ്യരുത്. കഴിഞ്ഞ ദിവസം കൽക്കട്ടയിൽ ഗോമൂത്രം കുടിച്ച് ഒരാൾ അസുഖ ബാധിതൻ ആയിട്ടുമുണ്ട് (reference: New Indian Express; 18th March 2020). \n⭕  മൂത്രം, 'മൂത്രം' ആണ് അത് മനുഷ്യന്റെ ആയാലും, ആനയുടെയോ, കഴുതയുടെയോ, പോത്തിന്റെയോ, പുലിയുടെയോ, പശുവിന്റെയോ ആയാലും. പശുവിൻറെ ആഹാര ദഹന പ്രക്രിയയ്ക്ക് ശേഷം 'കിഡ്‌ണി' (വൃക്ക) യുടെ അരിക്കൽ നടന്നു കഴിഞ്ഞു വരുന്ന ദ്രാവക രൂപത്തിലുള്ള 'വേസ്റ്റ് (waste)' ആണ് ഗോ മൂത്രം. ഗോ മൂത്രം വഴി പല മാരക രോഗങ്ങളും പകരാം എന്നാണ് ഈ രംഗത്തെ വിദഗ്ധർ പറയുന്നത് . \n⭕ ഓസ്‌ട്രെലിയയിലെ സിഡ്‌ണി യൂണിവേഴ്സിറ്റിയിലെ അസ്സോസിയേറ്റ് പ്രൊഫസർ (associate professor in veterinary biostatistics and epidemiology) ആയ Dr. Navneet Dhand, പറയുന്നത് "three diseases prevalent in India that could potentially be transmitted to people in the raw urine of infected cows: leptospirosis, which can cause meningitis and liver failure; arthritis-causing brucellosis; and Q-fever, which can cause pneumonia and chronic inflammation of the heart." (reference: Bloomberg news 2016-07-17). \n⭕ അല്ലെങ്കിൽ തന്നെ ഒരു ജീവിയുടെ വൃക്ക അരിച്ചു തിരസ്കരിച്ച് പുറന്തള്ളുന്ന മാലിന്യങ്ങൾ വേറൊരു ജീവിക്ക് കുടിക്കാൻ കൊടുക്കുന്നത് സാമാന്യ ബുദ്ധിക്ക് നിരക്കുന്നതല്ലല്ലോ. അത് കൊണ്ട് ദയവായി ഗോമൂത്രം കയ്യിൽ പുരട്ടുകയോ, കുടിക്കുകയോ ചെയ്യരുത്.”


കമ്പ്യൂട്ടര് തകരാര് ബ്രിട്ടീഷ് എയര് വേസ് 91 വിമാന സര്‍വീസുകള് റദ്ദാക്കി - Rose Malayalam | Rose Malayalam\nകമ്പ്യൂട്ടര് തകരാര് ബ്രിട്ടീഷ് എയര് വേസ് 91 വിമാന സര്‍വീസുകള് റദ്ദാക്കി\nUpdated on 08-08-2019 at 12:25 pm\nഡബ്ലിന് : കമ്പ്യൂട്ടര് തരാറിനെ തുടര്‍ന്ന് ബ്രിട്ടീഷ് എയര് വേസ് വിമാനങ്ങള് ഇന്നലെ റദ്ദാക്കി. ഡബ്ലിനില് നിന്നുള്ളവയും, തിരിച്ചു ഡബ്ലിന് എത്തേണ്ട വിമാനങ്ങള് ഇന്നലെ വൈകിയാണ് സര്‍വീസ് നടത്തിയത്. ഒരു സര്‍വീസ് റദ്ദാക്കുകയും ചെയ്തു. ഹീത്രോ എയര്‍പോര്‍ട്ടില് നിന്നുള്ള 81 സര്‍വീസുകളും, ഗ്ലാസ്ഗോ, ഗെറ്റ് വിക്ക് എന്നിവടങ്ങില് നിന്നുള്ള വിമാനങ്ങളും റദ്ദാക്കപ്പെട്ടിരുന്നു. ഇറ്റലിയില് നിന്നുള്ള സര്‍വീസുകളും താത്കാലികമായി നിര്‍ത്തിവെച്ചിരുന്നു.\nഅപ്രതീക്ഷിതമായി വിമാന സര്‍വീസുകള് നിര്‍ത്തലാക്കിയത് യാത്രക്കാരെ വലച്ചു. യൂറോപ്പില് വിനോദസഞ്ചാരത്തിനെത്തിയവര് മണിക്കൂറുകളാണ് കാത്തിരിപ്പ് തുടര്‍ന്നത്. ലോകമെമ്പാടുമുള്ള ബ്രിട്ടീഷ് എയര്‍വേസ് യാത്രകളെ ഇത് ബാധിച്ചു. മൊത്തം 200 വിമാനസര്‍വീസുകളാണ് ഇന്നലെ വൈകിയത്. കമ്പ്യൂട്ടര് തകരാറിനെ തുടര്‍ന്ന്5മണിക്കൂറോളം യാത്രക്കാര് കാത്തിരിക്കേണ്ടി വന്നു.


കുറ്റവാളികളെ മാതൃരാജ്യമായ ചൈനക്ക് കൈമാറുന്ന ബില്ലിനെതിരെ ശക്തമായ പ്രതിഷേധമാണ് രാജ്യത്തുയര്‍ന്നത്.\n16 Jun, 2019 at 02:09 AM\nകുറ്റവാളികളെ ചൈനക്ക് കൈമാറുന്ന ബില് പാസാക്കുന്നത് ഹോങ്കോങ് താല്‍ക്കാലികമായി നിര്‍ത്തിവെച്ചു. ഹോങ്കോങ് ചീഫ് എക്‌സിക്യൂട്ടീവ് കാരി ലാമാണ് തീരുമാനം അറിയിച്ചത്. രാജ്യത്തുയര്‍ന്ന കനത്ത പ്രതിഷേത്തെ തുടര്‍ന്നാണ് തീരുമാനം.\nകുറ്റവാളികളെ മാതൃരാജ്യമായ ചൈനക്ക് കൈമാറുന്ന ബില്ലിനെതിരെ ശക്തമായ പ്രതിഷേധമാണ് രാജ്യത്തുയര്‍ന്നത്. പ്രതിഷേധം ഉയര്‍ന്നതോടെ സര്‍ക്കാര് നിലപാട് മാറ്റുകയായിരുന്നു, നിയമനിര്‍മ്മാണം ഭേദഗതി ചെയ്യുന്നത് താല്‍ക്കാലികമായി നിര്‍ത്തുകയാണെന്നും കുടുതല് ചര്‍ച്ചകള് നടത്തുമെന്നും ഹോങ്കോങ് ചീഫ് എക്‌സിക്യൂട്ടീവ് കാരി ലാം അറിയിച്ചു.\nഎന്നാല്, ലാമിന്റെ പ്രഖ്യാപനത്തെ സമരനേതാക്കള് നേതാക്കള് തള്ളി. ലാം രാജി വെക്കണമെന്നും ബില് പിന്‍വലികാനും പ്രതിഷേദക്കാര്‍ക്കെതിരായ പൊലീസ് നടപടിയില് മാപ്പ് പറയാന് സര്‍ക്കാര് തയ്യാറാകണമെന്നും സമരക്കാര് ആവശ്യപ്പെടുന്നു. പുതിയ ബില്ല് വ്യാപകമായ മനുഷ്യാവകാശ ലംഘനങ്ങള്‍ക്ക് കാരണമാകുമെന്നാണ് പ്രതിഷേധക്കാര് പറയുന്നത്.\nബില്ലിനെ എതിര്‍ത്തുള്ള പ്രതിഷേധത്തില് പത്ത് ലക്ഷത്തില് കൂടുതല് പേരാണ് പങ്കെടുത്തത്. പ്രതിഷേധം അക്രമാസക്തമാവുകയും പ്രതിഷേധക്കാരെ പിരിച്ചുവിടാനായി പൊലീസ് റബര് ബുള്ളറ്റും ടിയര് ഗ്യാസും പ്രയോഗിക്കുകയും ചെയ്തിരുന്നു. ചൈനക്ക് കീഴിലുള്ള അര്‍ധ സ്വയംഭരണ പ്രദേശമായ ബാങ്കോങ് 1997 മുതല് ചൈനീസ് പരമാധികാരത്തിന് കീഴിലുള്ള പ്രദേശമാണ്.


കല്യാണ് സില്‍ക്‌സ് ബിഗ് കോട്ടണ് ഫെസ്റ്റിന് തുടക്കമായി - Malayalivartha.com Widgets Magazine\nകല്യാണ് സില്‍ക്‌സ് ബിഗ് കോട്ടണ് ഫെസ്റ്റിന് തുടക്കമായി\n14 FEBRUARY 2015 10:59 AM IST\nപ്രമുഖ വസ്ത്ര വിപണന കേന്ദ്രമായ കല്യാണ് സില്‍ക്‌സില് ഇന്ത്യയിലെ വിവിധ ഗ്രാമങ്ങളില് നിന്നും നെയ്‌തെടുത്ത കോട്ടണ് വസ്ത്രങ്ങള് അണിനിരത്തുന്ന ബിഗ് കോട്ടണ് ഫെസ്റ്റിന് തുടക്കമായി. ഏറ്റവും പുതിയ വര്‍ണ കോട്ടണുകളുടെ വന് ശേഖരമാണ് കല്യാണ് സില്‍ക്‌സിന്റെ എല്ലാ ഷോറുമുകളിലും ഒരുക്കിയിരിക്കുന്നത്. മികവുറ്റതും വ്യത്യസ്തയാര്‍ന്നതുമായ 150 രൂപ മുതല് 4000 രൂപ വരെയുള്ള രണ്ടു ലക്ഷത്തില്‍പരം കോട്ടണ് ശ്രേണികളാണ് ഫെസ്റ്റിനെ ആകര്‍ഷകമാക്കുന്നത്.\nവിലക്കുറവാണ് ബിഗ് കോട്ടണ് ഫെസ്റ്റിന്റെ സവിശേഷത. ടീന് കോട്ടണുകള്‍ക്ക് 200 രൂപ മുതലും ഓഫീസ് കോട്ടണുകള് 250 രൂപ മുതലും പാര്‍ട്ടി കോട്ടണ് വെയറുകള്‍ക്ക് 1000 രൂപ മുതലും കാഷ്വല് കോട്ടണുകള് 150 രൂപ മുതലും വില തുടങ്ങുന്നു. ഇന്ത്യയിലെ മുഴുവന് നെയ്ത്തുഗ്രാമങ്ങളും ഒത്തുചേരുന്നൊരു ബിഗ് കോട്ടണ് ഫെസ്റ്റ് ആദ്യമായി മലയാളികള്‍ക്ക് ഫെസ്റ്റിലൂടെ പരിചയപ്പെടുത്തുകയാണ് കല്യാണ് സില്‍ക്‌സ് ഗ്രൂപ്പ്.\nസ്ഥിതി ഗുരുതരമാവും'; മലപ്പുറത്തും കോഴിക്കോടും നാളെ ഹോട്ടലുകള് തുറക്കില്ല; ജൂലൈ 15 വരെ ഹോട്ടലുകള് തുറക്കേണ്ടെന്നാണ് അസോസിയേഷന് തീരുമാനം (12 minutes ago)\nവിവാദങ്ങളൊഴിയാതെ വന്ദേ ഭാരത് മിഷൻ; രജിസ്റ്റർ ചെയ്ത പ്രവാസികൾക്കെല്ലാംതന്നെ നാട്ടിലെത്താൻ സാധിച്ചോ; സ്വകാര്യ വിമാനക്കമ്പനികൾക്ക് മിഷൻ കൈമാറിയോ ; വന്ദേ ഭാരത് മിഷൻ എത്തിനിൽക്കുന്നത് എവിടെ ? (26 minutes ago)\nകഠിനംകുളം കൂട്ടബലാൽസംഗം ആസൂത്രിതമെന്നതിന് കൂടുതൽ തെളിവുകൾ പുറത്ത് ; യുവതിയുടെ ഭർത്താവിന്റെ സുഹൃത്ത് പ്രതികളിൽ ഒരാൾ മാത്രം ; യുവതിക്ക് മദ്യം നൽകിയത് സുഹൃത്തും ഭർത്താവും ചേർന്ന് ; ‘അമ്മയെ ഉപദ്രവിക്കുന്ന (39 minutes ago)\nസീരിയല് താരങ്ങൾ മരിച്ച നിലയില്; സംഭവം പുറത്തറിഞ്ഞത് വീട്ടില് നിന്ന് ദുര്‍ഗന്ധം വന്നതോടെ (46 minutes ago)\nഇളവുകള് നിയന്ത്രിക്കാനൊരുങ്ങി കേന്ദ്രം... രാജ്യത്ത് കഴിഞ്ഞ 24 മണിക്കൂറില് പുതുതായി 9971 കൊവിഡ് കേസുകള് , ആകെ കൊവിഡ് കേസുകളുടെ എണ്ണം രണ്ടരലക്ഷത്തോട് അടുക്കുന്നു (50 minutes ago)\nസ്വര്‍ണം വിറ്റ് കിട്ടിയ പണം ചെലവഴിച്ചത് പൂര്‍ണമായും സ്വന്തം ആവശ്യത്തിനെന്ന് സൂരജ് ; എല്ലാ ആഴ്ച്ചയും രണ്ടായിരത്തോളം രൂപയുടെ മദ്യം വാങ്ങി കഴിച്ചിരുന്നു ; സ്വർണ്ണം വിറ്റത് മദ്യപാനത്തിനും മറ്റു ധൂര്‍ത്തുക (53 minutes ago)\nവയനാട്ടില് അതിര്‍ത്തി വേലിയിലെ കെണിയില് പുള്ളിപ്പുലി കുടുങ്ങി... വനപാലകരും പോലീസും സ്ഥലത്തെത്തി രക്ഷിക്കാനുള്ള ശ്രമം തുടങ്ങി (57 minutes ago)\nവ്യാജമദ്യം; ചെങ്ങളത്തിന് സമീപം വ്യാജമദ്യം നിർമിച്ച രണ്ടു പേരെ കോട്ടയം എക്സൈസ് സർക്കിൾ പിടികൂടി (59 minutes ago)


kumari-selja-asked-what-is-the-logic-behind-bjps-haryana-campaigning-about-kashmir | കശ്മീർ പുനഃസംഘടന ഹരിയാനയിൽ കോൺഗ്രസിന് തിരിച്ചടിയാകില്ല; അഞ്ചുവർഷത്തെ ഭരണ നേട്ടങ്ങൾ എണ്ണിപ്പറയാൻ ബിജെപിക്കാകുന്നില്ല; സംസ്ഥാനം നേരിടുന്ന പ്രശ്‌നങ്ങളിൽ നിന്നും ശ്രദ്ധ തിരിക്കുകയാണ് ബിജെപി എന്നും ഹരിയാനയിൽ കോൺഗ്രസ് തന്നെ അധികാരത്തിലെത്തുമെന്നും കുമാരി ഷെൽജ - MarunadanMalayalee.com\nOctober 20, 2019 | 06:15 PM IST | Permalink\nചണ്ഡിഗഡ്: കശ്മീർ പുനഃസംഘടന ഹരിയാനയിൽ കോൺഗ്രസിന് തിരിച്ചടിയാകില്ലെന്ന് സംസ്ഥാന കോൺഗ്രസ് അധ്യക്ഷ കുമാരി ഷെൽജ. സംസ്ഥാനം നേരിടുന്ന പ്രശ്‌നങ്ങളിൽ നിന്നും ശ്രദ്ധ തിരിക്കുകയാണ് ബിജെപി എന്നും ഹരിയാനയിൽ കോൺഗ്രസ് തന്നെ അധികാരത്തിലെത്തുമെന്നും ഷെൽജ പറഞ്ഞു. വാഗ്ദാന ലംഘനം നടത്തിയ ബിജെപിക്ക് ജനങ്ങൾ തിരിച്ചടി നൽകും. അഞ്ചുവർഷത്തിനുള്ളിൽ കർഷകരുടെ വരുമാനം ഇരട്ടിയാകുമെന്നായിരുന്നു അധികാരത്തിലേറുമ്പോൾ ബിജെപി സർക്കാർ പറഞ്ഞത്. എന്നാൽ, സ്വന്തം ഉൽപന്നങ്ങൾ വിറ്റഴിക്കാനാവതെ പ്രയാസപ്പെടുകയാണ് ഹരിയാനയിലെ കർഷകർ. ഇവിടെ പല ഫാക്ടറികളും പൂട്ടിക്കഴിഞ്ഞു എന്നും കുമാരി ഷെൽജ പറഞ്ഞു.\nഅഞ്ചുവർഷത്തെ ഭരണനേട്ടങ്ങൾ എണ്ണിപ്പറഞ്ഞാണ് ബിജെപി ഹരിയാനയിൽ വോട്ടുതേടേണ്ടത്. എന്നാൽ, ഹരിയാനയിൽ അതല്ല അവരുടെ രീതി. കശ്മീർ പുനഃസംഘടനയും പൗരത്വ രജിസ്റ്ററുമൊക്കെയാണ് നേട്ടമായി ഉയർത്തിക്കാണിക്കുന്നത്. ബിജെപിയുടെ പ്രചാരണം കാണുമ്പോൾ. ഹരിയാന സർക്കാരാണ് ഇതൊക്കെ ചെയ്തതെന്ന് തോന്നും. കശ്മീരും പൗരത്വ രജിസ്റ്ററുമൊക്കെ ഹരിയാനയിൽ പറയേണ്ട കാര്യമെന്താണെന്നും കുമാരി സെൽജ ചോദിച്ചു.\nആശ്രിത നിയമനത്തിൽ സേനയിൽ ക്ലാർക്കായി; രാപകൽ പണിയെടുത്ത് മാതൃകാ ജീവനക്കാരിയായി; പ്രണയത്തിലും സത്യസന്ധത കാട്ടിയ വിവാഹം; രാഷ്ട്രീയ മമതയുമില്ല; ബെഹ്‌റയുടെ വിശ്വസ്തയായത് സെൻകുമാറിന്റെ കണ്ണിലെ കരടാക്കി; പൊലീസ് ആസ്ഥാനത്തെ രഹസ്യങ്ങളുടെ കാവൽകാരി ബീനാകുമാരിയുടെ കഥ\nസിസ്റ്റർ ലൂസി കളപ്പുര സന്യാസിനീ സഭയിൽ തലവേദന സൃഷ്ടിക്കുന്ന ഒരു പ്രശ്‌നക്കാരി! മാന്യതയുണ്ടെങ്കിൽ സന്യാവസ്ത്രം ഊരിവച്ചു പുറത്തുവരിക; അല്ലാതെ സന്യാസമഠത്തിന്റെ ആവൃത്തിക്കുള്ളിൽ നിന്നുകൊണ്ട് വിശ്വാസത്തിനു നേരെ കൊഞ്ഞനം കുത്തുന്നത് അൽപ്പത്തരം: ഡ്രൈവിങ് ലൈസൻസ് എടുത്തതിന്റെയും ചുരിദാർ ഇട്ടതിന്റെയും പേരിൽ കത്തോലിക്കാ സഭ വടിയെടുത്ത കന്യാസ്ത്രീക്കെതിരെ സിന്ധു ജോയി\nചരിത്രം കുറിക്കാൻ ലക്ഷ്യമിട്ട് ഈ നാമനിർദ്ദേശം; ജയിച്ചാൽ പാക്കിസ്ഥാനിലെ ആദ്യ ഹിന്ദുവനിതാ സെനറ്റർ; കൃഷ്ണകുമാരിയെ മൽസരിപ്പിക്കുന്നത് പാക്കിസ്ഥാൻ പീപ്പിൾസ് പാർട്ടി\nഹരിയാനയിൽ ജനങ്ങളുടെ ജീവിതത്തെ ബാധിക്കുന്ന നിരവധി പ്രശ്‌നങ്ങളുണ്ട്. കുട്ടികൾക്ക് ആവശ്യത്തിന് പോഷകാഹാരം ലഭിക്കുന്നില്ല. സ്ത്രീകൾക്കും കുട്ടികൾക്കുമെതിരായ അതിക്രമങ്ങളുടെ തോത് വർധിക്കുകയാണ്. തൊഴിലില്ലായ്മയും യുവാക്കൾക്കിടയിലെ ലഹരിമരുന്ന് ഉപയോഗവും വളരെ കൂടുതലാണ്. എന്നാൽ, ഇതിലേക്കൊന്നും ശ്രദ്ധ കൊടുക്കാതെ കശ്മീരിനെക്കുറിച്ച് പറഞ്ഞ് വോട്ട് തേടുകയാണ് ബിജെപി. ഇത് അംഗീകരിക്കാനാവില്ലെന്നും കുമാരി സെൽജ പറഞ്ഞു. ഹരിയാന കോൺഗ്രസിൽ പിളർപ്പുണ്ടെന്ന വാദം കുമാരി സെൽജ തള്ളി, സ്ഥാനാർത്ഥി നിർണയത്തെ ച്ചൊല്ലി പാർട്ടിക്കുള്ളിൽ അഭിപ്രായഭിന്നത രൂക്ഷമാണെന്ന റിപ്പോർട്ടുകൾ പുറത്തുവന്നിരുന്നു. രാഹുൽ ഗാന്ധിയുടെ വിശ്വസ്തരെ തഴഞ്ഞെന്നാരോപിച്ച് അശോക് തൻവാർ പാർട്ടിയിൽ നിന്ന് രാജിവച്ചിരുന്നു.\nഅതേസമയം, ഹരിയാനയിൽ 90 സീറ്റുകളിൽ 83ലും ബിജെപി വിജയം നേടുമെന്നാണ് എബിപി ന്യൂസ് ഒപ്പീനിയൻ പോൾ പ്രവചിച്ചത്. കോൺഗ്രസിന് ഇവിടെ മൂന്ന് സീറ്റുകൾ മാത്രമേ ലഭിക്കൂ എന്നും സർവ്വേഫലം പറയുന്നു. വോട്ട് വിഹിതത്തിന്റെ കാര്യത്തിൽ ഹരിയാനയിൽ ബിജെപിക്ക് 48 ശതമാനം വോട്ടുകൾ ലഭിക്കുമെന്നാണ് പ്രതീക്ഷിക്കുന്നത്. കോൺഗ്രസിന് 21 ശതമാനം വോട്ടും സംസ്ഥാനത്തെ മറ്റ് പാർട്ടികൾക്ക് 31 ശതമാനം വോട്ടും ലഭിക്കുമെന്നുമാണ് സർവേ പ്രവചനം.\nഹരിയാനയിൽ മനോഹർ ലാൽ ഖട്ടർ വീണ്ടും മുഖ്യമന്ത്രിയായി വരണമെന്ന് 40 ശതമാനം വോട്ടർമാർ ആഗ്രഹിക്കുന്നു. കഴിഞ്ഞ തവണ വിജയിച്ച കർണാൽ സീറ്റിൽ നിന്ന് തന്നെയാണ് ഇത്തവണയും ഖട്ടർ ജനവിധി തേടുന്നത്. 20 ശതമാനം ആളുകൾ ഭൂപീന്ദർ സിങ് ഹൂഡയെയും 14 ശതമാനം ജനങ്ങൾ ജനനായക് ജനതാ പാർട്ടി നേതാവ് ദുഷ്യന്ത് ചൗട്ടാലയെയും അനുകൂലിക്കുന്നു.


തുഷാരം: "ഒരു കണ്‍സ്യുമര് പ്രണയം"\n"ഒരു കണ്‍സ്യുമര് പ്രണയം"\nതിരക്കു പിടിച്ച ജീവിതത്തിന്റെ വിരസമായ ഒരു സായന്തനത്തില് ഞങ്ങള് നടക്കുകയായിരുന്നു. അംബരചുംബികള് നിബിഡമായ ആ തെരുവിലൂടെ.സമയം സന്ധ്യ മയങ്ങിയിരിക്കുന്നു. നഗരം തന്റെ ആടയാഭരണങ്ങള് എടുത്തണിയാന് തുടങ്ങിയിരിക്കുന്നു. റോഡിന് എതിര്‍വശത്തെ, എല്ലാം ഒരു കുടക്കീഴില് ഒരുക്കിയിരിക്കുന്ന വ്യാപാരസമുച്ചയം എന്റെ കൂട്ടുകാരനെ വല്ലാതെ ആകര്‍ഷിച്ചിരിക്കുന്നു. അവന് എന്നും അങ്ങനെയാണ്. കണ്ണ് മഞ്ഞളിക്കുന്ന ആര്‍ഭാടങ്ങള് എന്നും അവനെ ആകര്‍ഷിച്ചിട്ടുണ്ട്. മനസ്സില്ലാ മനസ്സോടെ ഞാനും അവനെ അനുഗമിച്ചു. ആ വ്യാപാരസമുച്ചയത്തിനകത്തേക്ക്. അവന് ഓടിനടക്കുകയായിരുന്നു. ഒരു കൊച്ചുകുഞ്ഞിന്റെ കൌതുകത്തോടെ. എന്റെ മനസ്സും ആ മായലോകത്തേക്കു ചുവടുവെച്ചു.വേള്‍ഡ് ക്ലാസ്സിക്കുകളുടെ സിഡികള് നിറഞ്ഞ ഗാലറി എന്നെ കുറേ സമയം അവിടെ പിടിച്ചു നിറുത്തി.\nകുറേ നേരമായി അവനെ കാണുന്നില്ലല്ലോ.. അലസമായി ഞാന് മുന്നോട്ട് നടന്നു. അവന് അവിടെ എന്താണ് ചെയ്യുന്നത്. മോടിയായി വസ്ത്രധാരണം ചെയ്ത ഒരു കോമള രൂപം അവനെ ആകര്‍ഷിച്ചിരിക്കുന്നു. അവന്റെ ശ്രദ്ധ തിരിക്കാന് ഞാന് നന്നേ പാടുപെട്ടു.അവനെയുമായി തിരിച്ചുനടക്കുമ്പോള് അവന് വീണ്ടും വീണ്ടും തിരിഞ്ഞുനോക്കിക്കൊണ്ടേയിരുന്നു. എന്നെ അത്ഭുതപ്പെടുത്തിയത് മറ്റൊന്നാണ്. ആ കോമളരൂപവും ഇവനെതന്നെയാണ് നോക്കുന്നത്.\nദിവസങ്ങള് കടന്നു പോയി. ഈയിടെയായി എന്റെ സായാഹ്നങ്ങളില് അവന് എനിക്കു കൂട്ടില്ല. എന്നും സായന്തനങ്ങളില് അവന് അപ്രത്യക്ഷനാകുന്നു. എന്റെ ഉത്`കണ്ഠ ഫോണിന്റെ റിംഗ് ടോണായി അവനെ വിളിച്ചുണര്‍ത്താന് ശ്രമിച്ചു. ഫോണിന്റെ മറുതലക്കല് അവന്റെ ശബ്ദം എനിക്കു കേള്‍ക്കാം. വാതോരാതെ അവന് സംസാരിക്കുന്നു. എന്നോടു തന്നെയാണ്. പക്ഷേ എനിക്കു സംശയമില്ല, ഞാന് ആരെന്ന് അവന് മനസ്സിലായിട്ടില്ല. പക്ഷേ അവന് പറഞ്ഞുകൊണ്ടേയിരുന്നു. "ഇന്നും അവിടെപ്പോയി. ആ കോമളരൂപം എന്നത്തേയും പോലെ ഇന്നും സുന്ദരമായി കാണപ്പെട്ടു. ഇന്ന് സ്വര്‍ണവര്‍ണത്തിലുള്ള ആടയാഭരണങ്ങളോടെയായിരുന്നു.' പക്ഷേ എത്ര നിര്‍ബന്ധിച്ചിട്ടും ഒരു സ്ഥിരം സംഗമസ്ഥാനം നിലനിര്‍ത്താന് ആ കോമളരൂപത്തിനു കഴിഞ്ഞില്ലത്രേ. ചിലപ്പോള് മൊബെയില് ഫോണ് ഗാലറിയില്, അല്ലെങ്കില് കാതു തുളക്കുന്ന സംഗീതത്തിനു ചുറ്റും, മറ്റു ചിലപ്പോള് ഓമനത്തമുള്ള ഒരു കുഞ്ഞായി കുറേ കളിപ്പാവകള്‍ക്കു നടുവില്."\nദിനങ്ങള് പിന്നെയും കടന്നു പോയി. അവന്റെ ചിന്തകളെ സ്വതന്ത്രമായി വിട്ട് ഞാന് ഏന്റെ ദിനചര്യകളില് മുഴുകി..... ഓഫീസില് നിന്നും തിരക്കിട്ട് ഇറങ്ങുമ്പോഴാണ് മൊബെയില് ഫോണ് ശബ്ദിച്ചത്. അവന് തന്നെ. "വേഗം വരണം.. നമുക്ക് അത്യാവശ്യമായി അവിടെ പോകണം, അവള് പുതിയ ബഹുരാഷ്ട്രബാങ്കിന്റെ ക്രെഡിറ്റ് കാര്‍ഡ് ഒരു പാട് സൌജന്യങ്ങളോടെ വാഗ്ദാനം ചെയ്തിരിക്കുന്നു." എവിടെ എന്നു ഞാന് ചോദിച്ചില്ല. കാറില് അവനുമായി , തിരക്കുപിടിച്ച തെരുവിലൂടെ നീങ്ങുമ്പോള് അവന് തികച്ചും നിശ്ശബ്ദനായിരുന്നു. വ്യാപാരസമുച്ചയത്തിന്റെ പുറകിലെ പാര്‍ക്കിങ്ങ് ആണ് കിട്ടിയത്. ഞങ്ങള് ധൃതിയില് പുറകുവശത്തെ വാതിലിലൂടെ അകത്തു കടന്നു. പുറകില് നിന്നും മധുരമെങ്കിലും ചിലമ്പിച്ച ഒരു വിളി. അവനെയാണ്. ഞങ്ങള് തിരിഞ്ഞുനോക്കി. ആരെയും കാണുന്നില്ലല്ലോ?.\n"ഞാന് തന്നെയാണ്, ഞാന് ഇവിടെയുണ്ട് കൂട്ടുകാരാ." വീണ്ടും അതേ ശബ്ദം. ഞങ്ങള് ഒരു നിമിഷം സ്തബ്ധരായി. വരാന്തയില് തല മൊട്ടയടിച്ച, നഗ്നയായ ഒരു സ്ത്രീയുടെ പ്രതിമ. അത് അവനോട് ചോദിച്ചു.\n"എന്താണു കൂട്ടുകാരാ ഒരു അപരിചിത ഭാവം".\nആദ്യം ഒന്നു പകച്ചുവെങ്കിലും അവന് ആ പ്രതിമയുടെ അടുത്ത് ചെന്നു. കവിളില് സ്പര്‍ശിച്ചു. വൈദ്യുതാഘാതമേറ്റ പോലെ അവന് കൈകള് വലിച്ചെടുത്തു. അവന്റെ മുഖം വല്ലാതെ വിളറിയിരുന്നു. അവന് വേഗത്തില് തിരിഞ്ഞുനടന്നു. പുറകില് പാര്‍ക്ക് ചെയ്തിരിക്കുന്ന കാറിനെ ലക്ഷ്യമാക്കി. ഞാനും അവന്റെ പുറകേ നീങ്ങി. എന്റെ മനസ്സു ചോദിക്കയായിരുന്നു.\n"ഹേയ് കൂട്ടുകാരാ നീ ആരെയാണ് പ്രണയിച്ചത്.............???"\nposted by തുഷാരം @ 8:43 AM 11 comments links to this post\nAt Mon Mar 20, 10:13:00 PM PST, ചില നേരത്ത്.. said...\nപ്രണയിക്കുമ്പോഴല്ല,പ്രണയം മടുക്കുമ്പോഴാണ് ആ ചോദ്യമുയരുന്നത്. കൂട്ടുകാരാ നീയാരെയാണ് പ്രണയിക്കുന്നത്?.\nAt Mon Mar 20, 11:17:00 PM PST, വള്ളുവനാടന് said...\nഒരു ചെമ്പരുത്തി പൂവിന്റെ ആവശ്യം എവിടയോ കാണുന്നു\nAt Mon Mar 20, 11:18:00 PM PST, വള്ളുവനാടന് said...\nAt Tue Mar 21, 12:51:00 AM PST, ദേവന് said...\n(വേറാരെയും എനിക്കിവിടെ പരിചയമില്ലാത്തതുകൊണ്ട് ഡ്രിസിലിനെ വിളിച്ചു കയറി വന്നെന്നേയുള്ളു)\nതുഷാരത്തിനു അതര്‍ഹിക്കുന്ന റീഡര്‍ഷിപ്പ് കിട്ടുന്നില്ലേ എന്നു സംശയം. അതെന്താണെന്നു ചോദിച്ചാല് എനിക്കറിഞ്ഞൂടാ, ഞാന് കമ്പ്യൂട്ടര് പാപ്പാനല്ല. പക്ഷേ മിക്കപ്പോഴും ഇവിടെ പ്രസിദ്ധീകരിക്കുന്നത് ഞാന് വിട്ടു പോകുന്നു. മിക്കവര്‍ക്കും ഇതു മിസ്സ് ആകുന്നോ എന്നു സംശയം എനിക്ക്.\nAt Tue Mar 21, 01:59:00 AM PST, സു | Su said...\nAt Tue Mar 21, 02:42:00 AM PST, ഗന്ധര്‍വ്വന് said...\nപ്റേമം അന്ധമാണു - അന്ധകാരം അതിനു യോജിച്ചതു. പ്റേമത്തിനു കണ്ണില്ല- അതു കൊണ്ടു പ്റേമിക്കുന്നവറ് പരസ്പരം കാണുന്നില്ല അറിയുന്നില്ല\nAt Tue Mar 21, 02:43:00 AM PST, ഗന്ധര്‍വ്വന് said...\nAt Tue Mar 21, 03:25:00 AM PST, വിശാല മനസ്കന് said...\nAt Tue Mar 21, 03:27:00 AM PST, അതുല്യ said...\n"വേഗം വരണം.. നമുക്ക് അത്യാവശ്യമായി അവിടെ പോകണം, അവള് പുതിയ ബഹുരാഷ്ട്രബാങ്കിന്റെ ക്രെഡിറ്റ് കാര്‍ഡ് ഒരു പാട് സൌജന്യങ്ങളോടെ വാഗ്ദാനം ചെയ്തിരിക്കുന്നു."\nhey listen, something wrong in phrasing this sentence. chek pls.\nആശയം എനിക്കു മനസ്സില്ലായില്ലാന്ന് പറഞ്ഞാ, ചെമ്പരത്തിപ്പുവിന്റെ ആവശ്യം വരുമോ ആവോ.\nAt Wed Mar 22, 07:39:00 AM PST, Puttu.. said...\nVimarsanam oru kalayaanu., ivide vimarisikkunnavanalla vimarsikkappedunnavananu kalaakaran.. kalaye adhijeevikkan kazhiyuunadhilanu ivide kalakarante kazhivu...\nArif... keep writing., Sobhanamaya bhaviyude oru pacha velicham evideyo kaanunnu...\nAt Thu Mar 23, 10:15:00 PM PST, ഡ്രിസില് said...\nകണ്‍സ്യൂമറിസത്തിന്റെ ചതിക്കുഴികളിലേക്കുള്ള ഒരു പാതയാണ് പ്രണയമെന്ന ചാപല്യവും. വിറ്റഴിക്കുക എന്നത് ഉല്‍പാദകന്റെ ആവശ്യമായി മാറുമ്പോള്, അവിടെ മാര്‍ഗ്ഗം ഒരു പ്രശ്‌നമല്ലാതായി മാറുന്നു. അതിനു വേണ്ടി കസ്‌റ്റമര് കെയര് സെന്ററുകളും, സെയില്‍സ് എക്സിക്യൂട്ടിവുകളും, കിളിമൊഴികളും രൂപപ്പെടുന്നു. ഒരുപാട് പേര് അവരെ പ്രണയിക്കാന് കടന്നു വരുന്നു. അവരോടുള്ള പ്രണയം പ്രകടിപ്പിക്കാന്, അല്ലെങ്കില് സ്വന്തത്തെ തന്നെ പ്രകടിപ്പിക്കാനുള്ള ഒരു മാര്‍ഗ്ഗമായി 'കസ്‌റ്റമര്' അവരുടെ പ്രൊഡക്‍റ്റ് വാങ്ങുന്നു. അവിടെ തന്റെ 'ആവശ്യവും' 'അത്യാവശ്യവും' എന്തെന്ന് കസ്‌റ്റമര് മറക്കുന്നു. കണ്‍സ്യൂമറിസത്തിന്റെ ചതിക്കുഴികളെ വളരെ നന്നായി വരച്ചു കാട്ടാന് ആരിഫിനു സാധിച്ചിട്ടുണ്ട്. ഇവിടെ പ്രണയത്തിന് ഒരംശമെങ്കിലും പ്രാധാന്യം ഉണ്ടെന്ന് എനിക്ക് തോന്നുന്നില്ല.


ഇന്ന് വ്യാപാര ആരംഭത്തിൽ ഓഹരി സൂചിക താഴേക്ക് നീങ്ങിയതിൻ്റെ കാരണം ഇതാണ്\n|12 Jan 2021 5:24 AM GMT\nഅമേരിക്കൻ, ഏഷ്യൻ വിപണികളിലെ ഇടിവിൻ്റെ തുടർച്ചയായി ഇന്ത്യൻ വിപണിയും തുടക്കത്തിൽ താഴോട്ടു നീങ്ങി. ബാങ്കുകളെപ്പറ്റിയുള്ള റിസർവ് ബാങ്ക് റിപ്പോർട്ടും വിപണിയെ തളർത്തി. വ്യാപാരം മുന്നോട്ടു പോയപ്പോൾ സൂചികകൾ നഷ്ടം നികത്തി.പിന്നീടും സൂചികകൾ ചാഞ്ചാട്ടം തുടർന്നു.\nനിഫ്റ്റി 14,432.85 വരെ തുടക്കത്തിൽ താണു. പിന്നീടു കയറി 14,496.8 വരെ ഉയർന്നു. ടാറ്റാ മോട്ടോഴ്സ്, ടാറ്റാ സ്റ്റീൽ, ഗെയിൽ, ഐഷർ മോട്ടോഴ്സ്, റിലയൻസ് തുടങ്ങിയവ നല്ല നേട്ടം കുറിച്ചു.\nതുടക്കത്തിൽ 41 പോയിൻ്റ് താണ സെൻ സെക്സ് 49,082 വരെ താണിട്ട് മേലോട്ടു കയറി. റിലയൻസ്, ടിസിഎസ്, ഐടിസി, എയർടെൽ തുടങ്ങിയവ ഉയർന്നതു സൂചികകളെ സഹായിച്ചു. ബാങ്കുകളും മാരുതി, ബജാജ് ഓട്ടോ തുടങ്ങിയ വാഹന കമ്പനികളും താഴോട്ടു നീങ്ങി.ബാങ്കുകളിൽ എസ്ബിഐയും എച്ച്ഡിഎഫ്സി ബാങ്കും രാവിലെ ഉയർച്ചയിലായിരുന്നു.\nമിഡ് ക്യാപ്, സ്മോൾ ക്യാപ് ഓഹരികൾ തലേന്നത്തെ വീഴ്ചയിൽ നിന്നു കയറി.\nഉപഭോക്തൃ വില സൂചിക ആധാരമാക്കിയുള്ള ചില്ലറ വിലക്കയറ്റ നിരക്ക് ഇന്നു പ്രഖ്യാപിക്കും. വിലക്കയറ്റം അഞ്ചു ശതമാനത്തിനു താഴെയാകുമെന്നാണു പ്രതീക്ഷ\nഹ്രസ്വകാല പലിശ നിരക്ക് ഉയരുന്നത് എൻബിഎഫ്സികൾക്കു ക്ഷീണമായി.\nഇന്നലെ രാജ്യാന്തര വിപണിയിൽ ചെമ്പ്, അലൂമിനിയം, നിക്കൽ തുടങ്ങിയ ലോഹങ്ങൾക്ക് രണ്ടു ശതമാനത്തോളം വിലയിടിഞ്ഞു.\nസ്വർണ വില ഔൺസിന് 1852 ഡോളറിലേക്കു കയറി. കേരളത്തിൽ പവന് 240 രൂപ കയറി 36,960 രൂപയായി.


നടിയുടെ ദൃശ്യങ്ങള് കണ്ടെത്താനായി അന്വേഷണം ദിലീപിന്റെ വിദേശത്തുള്ള സുഹൃത്തുക്കളിലേക്ക് | DoolNews\nWednesday, 26th January 2022, 3:21 pm\nകൊച്ചി: നടിയെ ആക്രമിച്ച സംഭവത്തിലെ ദൃശ്യങ്ങള് കണ്ടെത്താനായി അന്വേഷണം ദിലീപിന്റെ വിദേശത്തുള്ള സുഹൃത്തുക്കളിലേക്ക് വ്യാപിപ്പിക്കാനൊരുങ്ങി ക്രൈംബ്രാഞ്ച്. നടി ആക്രമിക്കപ്പെടുന്നതിന്റെ ദൃശ്യങ്ങള് വിദേശത്തേക്ക് കടത്തിയെന്ന വിവരത്തിന്റെ അടിസ്ഥാനത്തിലാണ് നടപടി.\nഅന്വേഷണത്തിന്റെ ഭാഗമായി യു.കെയിലെ ദിലീപിന്റെ സുഹൃത്തുക്കളുമായി സംസാരിച്ചതായി ക്രൈംബ്രാഞ്ച് ഉദ്യോഗസ്ഥര് അറിയിച്ചു. ദൃശ്യങ്ങള് എങ്ങനെ ലഭിച്ചു, പിന്നില് സാമ്പത്തിക ഇടപാടുകള് നടന്നോ തുടങ്ങിയ കാര്യങ്ങളാണ് അന്വേഷണ പരിധിയില് വരുന്നത്. പീഡനദൃശ്യങ്ങള് കൈവശമുണ്ടെന്ന് അവകാശപ്പെട്ട് യു.കെ, സ്വിറ്റ്സര്‍ലാന്റ് എന്നിവിടങ്ങളില് നിന്നാണ് ബാലചന്ദ്രകുമാറിന് ഫോണ് കോളുകള് വന്നിരുന്നത്.\nഫോണ് ക്രൈംബ്രാഞ്ചിന് നല്‍കില്ല, അന്വേഷണ ഉദ്യോഗസ്ഥരെ വിശ്വാസമില്ല: ദിലീപ്\nസ്വിറ്റ്സര്‍ലാന്റില് വ്യവസായിയായ മട്ടഞ്ചേരി സ്വദേശിയുടെ കൈവശമാണ് ദൃശ്യമുള്ളതെന്നാണ് പൊലീസിന്റെ സംശയം. ദിലീപിന്റെ അടുത്ത സുഹൃത്തായിരുന്ന ഇയാള് ഇപ്പോള് ദിലീപുമായി അകല്‍ച്ചയിലാണ്. ഇയാള് ദൃശ്യങ്ങള് പ്രചരിപ്പിക്കാന് സാധ്യതയുണ്ടെന്നാണ് പൊലീസിന്റെ വിലയിരുത്തല്.\nലണ്ടനില് നിന്ന് ആലുവ സ്വദേശിയായ ശരീഫ് എന്നയാള് തന്നെ വിളിച്ചെന്നും പീഡന ദൃശ്യങ്ങള് നാലുപേരുടെ കൈയ്യിലുണ്ടെന്ന് പറഞ്ഞതായും ബാലചന്ദ്രകുമാര് നേരത്തെ വെളിപ്പെടുത്തിയിരുന്നു.\nദിലീപിന്റെ സുഹൃത്ത് മുഖേനയാണ് ഈ ദൃശ്യങ്ങള് പകര്‍പ്പെടുത്ത് ലണ്ടനിലേക്ക് കടത്തിയതെന്നും ശരീഫ് പറഞ്ഞതായാണ് ബാലചന്ദ്രകുമാര് പറഞ്ഞിരുന്നത്.\nപഴയ ഫോണ് ഹാജരാക്കാന് ദിലീപിനും കൂട്ടര്‍ക്കും ഇന്ന് ഉച്ചവരെ സമയം; പ്രതികളെ വീണ്ടും ചോദ്യം ചെയ്‌തേക്കും; നാളെ നിര്‍ണായകം\nഅതേസമയം, നടിയെ ആക്രമിച്ച സംഭവത്തില് അന്വേഷണ ഉദ്യോഗസ്ഥനെ അപായപ്പെടുത്താന് ശ്രമിച്ച കേസില് ദിലീപ് അടക്കമുള്ള പ്രതികള് മൊബൈല് ഫോണ് ക്രൈംബ്രാഞ്ചിന് കൈമാറില്ലെന്ന് ദിലീപ് അറിയിച്ചിട്ടുണ്ട്. ഫോണ് ഹാജരാക്കണമെന്ന ക്രൈംബ്രാഞ്ച് നോട്ടീസിന് ഉടന് മറുപടി നല്‍കും.\nകേസിലെ അഭിഭാഷകന് മൊബൈല് ഫോണുകള് കൈമാറിയെന്ന് ദിലീപ് അടക്കമുള്ള പ്രതികള് പറഞ്ഞു. കേസിലെ അന്വേഷണ ഉദ്യോഗസ്ഥരെ വിശ്വാസമില്ലാത്തതുകൊണ്ടാണ് അഭിഭാഷകന്റെ കൈയില് ശാസ്ത്രീയ പരിശോധനക്ക് നല്‍കിയതെന്നും ദിലീപ് പറഞ്ഞു.\nമുഖ്യമന്ത്രിക്കും മന്ത്രി ആര്. ബിന്ദുവിനുമെതിരെ ലോകായുക്ത വിധി വരുമെന്ന ഭയമാണ് സര്‍ക്കാറിന്, പ്രസ്താവനകള് വസ്തുതക്ക് നിരക്കാത്തത്: വി.ഡി. സതീശന്\nഅന്വേഷണ ഉദ്യോഗസ്ഥരെ അപായപ്പെട്ടുത്താന് ഗൂഢാലോചന നടത്തിയിട്ടില്ലാത്തതിനാല് ഭയമില്ല. അന്ന് വീട്ടില് വെച്ച് നടന്ന സംസാരം വൈകാരികമായ സംസാരം മാത്രമാണ്. അതിന് പിന്നില് ഗൂഢലക്ഷ്യമില്ലെന്നും ദിലീപ് കൂട്ടിച്ചേര്‍ത്തു.\nContent Highlights: Crime Branch started investigation among Dileep’s friends in abroad for actress attack case visuals